legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 31 | 23.05.2013 | DAMBORENEA BASTERRECHEA | PV-ETP | Euskal Sozialistak legebiltzar-taldeak egindako legez besteko proposamena, Eusko Jaurlaritzaren kontu-ikuskapenei buruz. Eztabaida eta behin betiko ebazpena | Eskerrik asko, presidente andrea. Ez nuen uste gai-ordenako puntu honek hainbesterako eman zezakeenik. Ez nuen pentsatzen, zeren, batek esaten baitu proposatzen duen lehenengo gauza legea betetzea dela, zuzenketak egiten dituztenek esaten dute legea bete dadila eta denek esaten dute legea bete dadila, ondoren esateko, "baina beste puntutxo honetan ez dugu beteko". Bada ez dugu ulertzen zergatik dioten hori. Bai, ulertzen dut, oso ondo ulertzen dut zergatik dagoen hemen Alderdi Sozialista, baina, noski, Prieto jaunak niri ulertu behar dit. Zuk diozu, duela urtebete, EAJk arazo bat asmatu zuela, eta horregatik egin zela ikuskaritza hau. Bada, esan behar dizut, aurreko puntuan, ikusi dugu nola zuek guztiek arazo bat asmatu duzuen zerbitzu publikoen ustezko pribatizazio bat dela eta, hala ez denean. Esan dezagun, arazoak asmatzearen kontu hori egunero ikusten ari garela hemen talde batzuen aldetik. Beraz, litekeena da, une hartan, EAJk arazo bat asmatu izana, baina zuek egunero eta orduro ari zarete arazoak asmatzen. Guk ez daukagu inolako arazorik Eusko Legebiltzarrak Eusko Jaurlaritzari dituen zerbitzuak erabil ditzan eska diezaion. Tira, ez da bakarrik arazorik ez daukagula; hori egin behar du. Kontua ez da Eusko Jaurlaritzak bere zerbitzuak erabili behar dituela, baizik eta zerbitzu horiek behartuta daude jardutera; Eusko Jaurlaritzaren zerbitzuak eta Herri Kontuen Euskal Epaitegiarenak behartuta daude. Ez da Jaurlaritzaren ahalmen bat horietara jotzea, ez. Ez da Legebiltzar honetatik gaur emango zaion mandatu bat ere. Jaurlaritzaren eta Jaurlaritzaren barneko zerbitzuen eta Kontuen Euskal Epaitegiaren kanpo-zerbitzuen legezko obligazioa da. Hemen eskatzen zenari arreta jartzearren diot, azkenean ematen baitu ez dela berdina gaurko hizketa-gaia eta gero proposatutakoa. Bigarrenik, kanpo-ikuskaritzak. Ikus dezagun. Kontua ez da Jaurlaritza honek, gobernu guztiek, ahal duten; kontua da Jaurlaritza honek legezko obligazioa duela, eta, gutxienez, urtean 100 bat izango direla kalkulatzen dut, Legebiltzar honetan urtean 100 inguru jasotzen direla. Orduan, gobernu batek obligazioa du ikuskaritza pribatu horiek egiteko, zuek diozuen moduan, baina, funtzionarioek egiten ez dituztenez, oso txarrak dira, eta ez dute balio. Agian, kendu egin behar dira erabat. Pribatua den oro oso txarra den planteamendu horrekin gaudenez... Agian, administrazio publiko guztietan eta organismo guztietan ez da ikuskaritza pribatu gehiago egin behar, adibidez, euskal sektore publikoan. Beraz, gustatuko litzaidake hemen diskurtso horrekin zaudetenetakoren batek azaltzea hori; izan ere, gu ados gaude Jaurlaritzak legez egin beharreko ikuskaritza guztiak egitearekin, publikoak zein pribatuak. Gainera, gobernu batek uste badu gehiago egin behar dela edo egin nahi duela, ondo iruditzen zaigu; izan ere, zenbat eta gardenagoa izan hobe, eta hobeto jakingo dugu zertan gastatzen den herritarren dirua. Beste kontu bat da, Jaurlaritza honek eskatu duen ikuskaritzari dagokionez, Jaurlaritzak dagoeneko badituen datuei buruzko ikuskaritza egitea. Bidaia hori egiteko, ez zegoen ikuskaritza beharrik. Kasu horretan, 20.000 euro xahutu egin dira. Baina hori da Legebiltzar honen funtzioa: alferrikako gastu hori kritikatzea eta alferrikako gastu hori botatzea. Gure ustez, ez dauka zentzurik Jaurlaritzari eskatzea, edozein kanpo-ikuskaritza egin baino lehen, Legebiltzar honetara etorri dadin. Legebiltzar honek zer egiteko? Alderdi Sozialistaren arabera, gure iritzia emateko. Bilduren arabera, gure iritzia adierazteko. Baina zein? Aldekoa? Kontrakoa? Betoa jarri behar dugu? Bat-batean, Legebiltzarra Jaurlaritza bihurtuko dugu? Ez, begira, Jaurlaritzan daudenak jaun-andre hauek dira, erantzukizuna jaun-andre hauena da, eta legebiltzarkide gisa dudan funtzioa da herritarren dirua egoki gasta dezaten zaintzea, eta gaizki egiten badute, kritikatzea, kasu honetan ikuskaritza horrekin egin den moduan. Baina ez dugu ulertzen zergatik baimendu behar duen Jaurlaritzak edo baimendu behar dugun guk, kasuen % 99an, Jaurlaritzak legez egin behar duen zerbait. Ez dauka inolako zentzurik, eta, gainera, legeak Gobernuari esaten badio kanpo-ikuskaritza bat egin behar duela, zer egin behar du Gobernuak? Legea ez bete Legebiltzar honek esaten diolako "itxaron, legea bete baino lehen, Legebiltzarretik pasatuko gara, iritzia eman dezan eta baietz edo ezetz esan dezan"? Gure ustez, ez dauka inolako zentzurik, eta, beraz, ikusten dugunez hemen jende guztia iparra galtzen hasi dela, ez gara parranda honetara batuko, eta abstenitu egingo gara, legea betetzearen alde gaudelako. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1501 |
10 | 31 | 23.05.2013 | PRIETO SAN VICENTE | SV-ES | Euskal Sozialistak legebiltzar-taldeak egindako legez besteko proposamena, Eusko Jaurlaritzaren kontu-ikuskapenei buruz. Eztabaida eta behin betiko ebazpena | Bai, presidente andrea. Gu ez gaude ikuskaritzak egitearen aurka. Horrek ez luke zentzurik. Guk dioguna da, Jaurlaritza honek, gaur egungo lehendakariaren –eta orduko hautagaiaren– beroaldi baten eraginez, 20.000 euro gastatu dituela ikuskaritza barregarri batean. Ikuskaritzan bertan ere ikusten da hori, ez baita ikuskaritza bat ere. Hori da arazoa. Ikuskaritzan ez da ageri iritzi bat ere, eta bakoitzaren esku uzten du interpretazioa, funtzionarioek emandako datuak oinarritzat hartuta. Aizu, hori 20.000 euro xahutzea da, 20.000 euro alferrik gastatzea, eta hori da Jaurlaritza honek sortu duen aurrekaria, eta nahi duelako sortu du, inolako beharrik gabe. Eta inolako beharrik gabe egin du, aurreko hitzaldian esan dudan moduan, zeren, Jaurlaritza berria osatzean sozialistak ondo portatzearekin trukatu nahi izan baitzuen. Esan ziguten "zuek ondo portatu, eta ez da ikuskaritza egin beharrik izango". Estatuko eta nazioarteko organismoen arabera gardentasunean txapelduna den gobernu bat, Europako zuzentarauen arabera 2003tik –eta hemengoen arabera 2007tik– jarri behar zen gardentasuna martxan jarri zuena, eta 2009an Jaurlaritza honetara etorri behar izan zuena hori guztia martxan jar zedin, ez zen kezkatuko ikuskaritza batengatik. 20.000 euro horiek kezkatzen zuten; hori zen kezkatzen zuena. Horregatik, Jaurlaritza honek behar ez zuen ikuskaritza bat egin zuen, eta herritarrek behar zituzten 20.000 euro gutxiago dituzte. Eta hori bikoiztasuna da, diru publikoa xahutzea, ez dagoen dirua gastatzea, zeren dirua ez baitago horretarako. Eta, aizu, arlo publikotik ikuskaritza-zerbitzuak edo dena delakoak egin badaitezke, arlo publikotik egin behar dira lehenengo; bertako baliabideak erabili behar dira. Lehenengo, funtzionarioak erabili behar dira, Kontuen Euskal Epaitegia erabili behar da. Jaurlaritza honek osasun edo hezkuntza publikoa eskaini behar duen moduan, gardentasuna eta kontuak ere arlo publikotik eman behar ditu, eta soilik arlo publiko hori agortua dagoenean, nahikoa ez denean, jo behar da arlo pribatura. Baina, noski, auzi hori kudeatzen ez dakien gobernu baten aurrekaria daukagu, eta arrazoizkoa da Legebiltzarrak –hark kontrolatzen baitu– iragazkiren bat jartzea eta esatea "bada, begira, hona etorri beharko duzu ikuskaritzak proposatzera; ikusiko dugu Legebiltzarrak zer iritzi duen, eta, ondoren, zuk ikusi zer egiten duzun". Hori da hona ekarri dugun proposamenaren planteamendua. Eta, horregatik, ondo iruditzen zaigu, lehenengo hitzaldian esan dudan moduan, Bilduk proposatutako gehitzeko zuzenketa, kontrol hori zorroztu eta hobetu egiten duelako. Erabakia hartzeko datu gehiago ematen dituenean, eta, beraz, bototara jartzen denean, babestu egingo dugu, eta, bistan denez, eskerrak eman nahi dizkiogu gure proposamena babesteagatik. Maneiro jaunarena bezala, zeinak ezin hobe ulertu baitu legez besteko proposamen honen zentzua, eta gainera, bikain azaldu baitu. Horregatik, bi aldiz eskertu nahi diot, babesagatik eta azalpenagatik, benetan bikaina izan baita. Gorospe andrea, tira, eta pertsonen kontu hori, pena ematearena, "denak gure aurka daude..." esatea... Mukizapia ateratzeko puntuan egon naiz, baina ez daukat, ez delako erabiltzen, eta kleenexa gutxiegi iruditzen zitzaidan. Ez zaitez etorri hainbeste pena ematera, ez baituzu emango. Emakume indartsua eta borrokalaria zara; beraz, "denak gure aurka daude..." esanagatik, bada ez. Zuek Legebiltzar honen kontrolpean jartzen zarete gaizki egiten dituzuen gauzetan, eta hau gaizki egin duzue, benetan. Baina ez da ezer ere gertatzen hori aitortzeagatik. Aitortuko bazenute, gehiengora hurbilduko zinatekete, eta ondo etorriko litzaizueke hori bidelagunak bilatzen joateko aurrean duzuen bide luze, gogor eta zail horretan. Bidelagunak bilatzea akatsak aitortzea ere bada. Ez etorri gero esanez Jaurlaritza honek daukana gastatzen duela eta abar eta abar; izan ere, iritsi bezain laster egin zuen lehenengo gauza zorpetzea izan zen, hain zuzen, aurreko Jaurlaritzari egiten zion kritika nagusia. Beno, ez daukat denbora zuen abenturak kontatzen jarraitzeko, baina, lehen esan dudan moduan, ikuskaritza hau barregarria da. 20.000 euro joan dira zakarrontzira. Jaurlaritzak ezin okerrago kudeatu du baliabide publiko hori, eta Legebiltzar honen kontrola irabazi du. Beraz, aurrera ateratzea espero dut. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1502 |
10 | 31 | 23.05.2013 | LÓPEZ DE MUNAIN GANUZA | EH Bildu | Euskal Sozialistak legebiltzar-taldeak egindako legez besteko proposamena, Eusko Jaurlaritzaren kontu-ikuskapenei buruz. Eztabaida eta behin betiko ebazpena | Bai, Gorospe andrea. Eztabaida hau denbora galtzea baldin bada, uste dut ondo aprobetxatu duzula. Esan behar dizut 20.000 euroko ikuskaritza famatu horri buruz eta ikuskaritza-sistemari buruz hitz egitera etorri garela. Denetik kontatu diguzu, baina ez diguzu azaldu zertarako gastatu ziren 20.000 euro horiek, eta, ikusten denez, ez duzu irakurri Euskal Herria Bilduk Euskadiko Alderdi Sozialistaren hasierako proposamenari egiten zion zuzenketa ere. Bada, irakur ezazu mesedez, irakur ezazu. Hauteskunde-kanpainan aipatzen den ikuskaritza famatu horri buruz ari gara. Orduan, EAJk zioen kontu publikoetan egon zitekeen iruzur handienetako bat desestaliko zuela. Azkenean, ikusi da EAJren kudeaketa bera izan dela iruzurra, ez baita etorri hona pena ematera besterik. Izan ere, EAJ gaixoa. Gainera, berriz haserretu zara gure botoagatik. Behin gertatu zen, eta berriz ere gertatu da. Azalduko dizut zergatik emango dugun emango dugun botoa. Lehenengo, kontzientziaz hala erabaki dugulako, eta, bigarrenik, gogoak eman digulako, gogoak eman digulako. Eta zuk ez diguzu esango zer boto eman behar dugun eta zer pentsatu behar dugun. Argi gera dadila hori. Eta, beraz, angulei –barkatu, ikuskaritzei– buruz hitz egin dugunean, ikuskaritza horietako batzuetan –bitan– gauza garrantzitsuak atera dira. Horietako batean, zenbait faktura agertu ziren ospatzeko jan zituzten angula famatuengatik. Zer ospatzeko? Kontratuak erraustegiekin, Gipuzkoak Foru Aldundia; hori lehenengoa. Bigarrenean, puruak erosteagatik 16.000 euroko faktura, Lemoan. Asko erreko da Lemoan 16.000 euro horretan gastatu ahal izateko. Ez dakit horrek esan nahi duen hurrengo Gasteizko jaietan, Zeledon jaisten denean, EAEk bere balkoitik puruak banatuko dizkien Zeledonen jaitsiera ikustera joaten garen arabar guztiei. Baina zuzenean erasotzera etorri zarenean, uste dut urrunegi joan zarela, zuzenean, EH Bilduren eserlekuetara zuzendu zarenean, zuzenketan proposatzen denari edo Euskadiko Alderdi Sozialistak proposatzen duenari buruz hitz egin beharrean... Isilago ibili behar zenukete, eta, berriz diot, lasaiago eta harrokeria gutxiagorekin etorri beharko zenukete, denetarik baitaukazue. Denetarik daukazue banatzeko; eta, lehenengo, puruak. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1503 |
10 | 31 | 23.05.2013 | GOROSPE ELEZKANO | EA-NV | Euskal Sozialistak legebiltzar-taldeak egindako legez besteko proposamena, Eusko Jaurlaritzaren kontu-ikuskapenei buruz. Eztabaida eta behin betiko ebazpena | Gracias. López de Munain jauna, ziurra dena da kromoren bat inork ere ez daukala errepikatua; zuek bakarrik daukazuela. Bidea bihurria izango da, soilik, zuek bihurria izatea nahi baduzue. Guk bide hori egingo dugu, eta zuek guztiek nahi baduzue, bide atsegina izango da. Bide batez, esan duzu ez dugula irakurri zuen ekimena. Bada hementxe daukat. Excepcionalmente, tal y como le he dicho antes, si se recurre a servicios externos para la realización de las auditorías, deberá enviarse el presupuesto al Parlamento y que el Parlamento exprese su opinión. Eso es lo que he dicho, que hagan lo mismo en las instituciones que gestionan. Y debería saber que en algunas cosas que ha mencionado no ha habido ninguna auditoría. Prieto jauna, esan egiten duzu, baina ez duzu iritzirik ematen. Zure justifikazioan hori diozu, iritzi bat ematen ari zarela. Ekimen honek akats asko ditu, eta dokumentua zein zen, zer jartzen zuen eta zer helburu zuen jakin gabe egin da. Kontua da zuek arduratzen zaituztena dela orritxo batean utzitako zorra agertzea: 6.580 milioiko zorra Administrazio Nagusiak, organismo autonomoek, erakundeek, sozietate publikoek eta fundazioek, eta 3.404 milioi konpromisotan. Hori da min ematen duena. Ikuskaritzei dagokienez, Maneiro jauna, politikoa eta teknikoa jarri dituzu aurrez aurre. Badakizu zer gertatzen den? Ez dakidala zein izango litzatekeen; bakoitzak ikusi beharko du baten eta bestearen jatorria. Ziur esan dezakedana da ondorioak guztiz teknikoak direla, eta, horretarako, nahikoa da 2010eko eta 2011ko aurrekontuaren exekuzio-memoriara jotzea. Ekonomia eta Gastu Publikoko Programaren 6. helburuan, adibidez, adierazten da, 2010ean, 64 ikuskaritza egin zituztela Kontrol Ekonomikoko Bulegoaren kalitate-kontrola duten enpresa independenteek. Halaber, Administrazioaren sozietate ez-publikoei eta fundazioei dagozkien enpresa independenteek 197 ikuskaritza egin zituzten. 2011ko aurrekontu-exekuzioaren justifikaziomemorian, berriz, besteak beste, 65 ikuskaritza-txosten eta -azterketa daude, 56 gomendio-txosten, 204 txosten, eta guztiak enpresa independenteek eginak. Eta zuen asmoa da, zure asmoa da Alderdi Sozialistaren eta Bilduren ekimena babestea, zeinek ez baitute sinatu zuk ere babesa eman dezazun, eta nahi duzue, aurrerantzean, hori guztia –3.000 euro izan arren– Legebiltzarretik pasatzea, eta horri buruzko iritzia ematea, aurrera atera ahal izateko. Administrazio publikoa arina izatea nahi duzue? Zeren, hau, bistan denez, ez doa bide horretatik. Begira, gardentasuna aipatzen zenuen. Badakizu zer gertatu zen gardentasunarekin? Badakizu? Aurreko legealdiko bitxikeria bat kontatuko dizut. Nazioarteko Gardentasuna, GKEa. Nazioarteko Gardentasunak bi test egin zituen. Lehenengoa, 2010ean, eta Euskal Autonomia Erkidegoak 57,5 puntu lortu zituen. Ondoren, 2012an, 97,5 puntu lortu zituen; 40 gehiago. Guri harrigarria egin zitzaigun puntuazio hori lortzea, eta, hori zela eta, gure legebiltzar-taldea eta gure legebiltzarkide Alex Etxeberria Jaurlaritzari informazioa eskatzen hasi zen Nazioarteko Gardentasuna GKEari bidalitako test horri buruz. Zer gertatu zen? Bada Jaurlaritzak gaizki bete zuen lehenengo testa. Ze arraroa ,ezta? Beste gobernu batek egindakoari buruzko testa gaizki egitea, gaizki betetzea. Izan ere, lehenengo testa ondo bete izan balitz, bada, noski, 100etik 80 puntu lortuko ziren, testa ondo betetzearekin bakarrik. Defizitei dagokienez, hemen dago informazio guztia. Badakizu aurreko legegintzaldian nola izan genuen defizitaren berri? Bada Gobernuak Madrildik bidaltzen zuen informazioaren bidez; ez Eusko Jaurlaritzaren bidez. Esaten nizun bezala, hemen dauden datuak dira arazoa, hau da, jasotakoa baino 10 aldiz zor handiagoa utzi duzuela. Eta Euskal Autonomia Erkidegoko zorra hobea bazen eta egoera hobea bazen, jaso zenuten herentzia onagatik izan zen. Gracias. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1504 |
10 | 31 | 23.05.2013 | DAMBORENEA BASTERRECHEA | PV-ETP | Euskal Sozialistak legebiltzar-taldeak egindako legez besteko proposamena, Eusko Jaurlaritzaren kontu-ikuskapenei buruz. Eztabaida eta behin betiko ebazpena | Eskerrik asko, presidente andrea. Oso labur, Prieto jauna. Munduko arrazoi guztia eta eskubide guztia daukazu 20.000 euroko gastu hori kritikatzeko! Baina hortik proposatzen duzuenera jauzi handia dago –hasieratik esan dizut hori–, eta gu ez gaude ados horrekin. Beste gauza batzuen artean, ez gaudelako Jaurlaritzan, eta ez gaudelako Jaurlaritzak legez egin behar duena oztopatzeko edo puzteko. Hori behintzat ulertzen dugu. Hala ere, aitortu behar didazu, kasu konkretu honetan, presuntzioa erruduntasunarena dela. Alegia, kontuan izan, aurreko urtean, zuek Espainiako Gobernua utzi zenuten, eta defizit-irizpide guztiak betetzen zenituztela zenioten; eta kontua da ez zenutela bat ere betetzen. Ondorioz, argi dago gobernu sozialistaren lekua hartzen duen gobernu batek, hasieratik, badakiela, agian, kontuak ez daudela esaten duten moduan. Dena den, kasu honetan, badirudi bazeudela. Ziurrenik, gobernu sozialistaren aurrekontu-lege horiek guk ere onartu genituelako eta zenbait lege-kontrol zituelako izan zen, baita zor-jaulkipenari muga bat jartzeko ere. Hasieran, gobernuari ez zitzaion ondo iruditzen edo ez zitzaion asko gustatzen, baina lortu genuen ikusaraztea ona zela zor-jaulkipena kontrolatzea. Beraz, ez dizuet besterik esango. Gure ustez, ez da beharrezkoa Jaurlaritzak legez egin beharreko ikuskaritza bakoitzari buruzko 200etik gora baimen edo erabaki edo dena delako Legebiltzar honetatik pasatzea. Hori onartzea lortzen baduzue, espero dugu ez diguzuela denbora gehiegi galaraziko. Agian, gai honi buruzko batzorde berezi bat sortzea proposatu behar zenuten; izan ere, osoko bilkuran egin behar bada, agian, gai horri buruzko osoko bilkurak egin beharko ditugu bakarrik. Eskerrik asko. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1505 |
10 | 31 | 23.05.2013 | SEMPER PASCUAL | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Gracias, señora presidenta. Legebiltzarkide jaun-andreok, lehendakari jauna. Dakizuenez, 2008an gehiengoz onartu zen Gipuzkoako Batzar Nagusietan 7/2008 Foru Araua, PIGRUG deitzen zaiona. Dokumentu hartan aurreikusitako azpiegiturek zikloa ixten dute Zubietako balorizazio-instalazioarekin, eta denboran bete beharreko helburu batzuk jasotzen dituzte; besteak beste, birziklapen-tasak igotzea, Europako araudiei jarraikiz. EH Bildu 2011ko ekainean iritsi zen boterera, zaborrak kudeatzeko eredu zehatzik gabe. Dakigun gauza bakarra da une hartan ez zeudela ados aipatu berri dizuedan araudiak aurreikusitako plangintzarekin. Beti bezala, guztiaren aurka kudeaketa-gaietan, beste aukerarik proposatu gabe. Gipuzkoako EH Bilduk ezetz esaten dio erraustegiari, baina baietz esaten dio zaborra biltzeko sistema jakin bat –"atez atekoa"– inposatzeari, eta, gainera, herritarren borondatearen aurka esaten dio baietz inposizio horri. Jarrera horren aurrean, herritarrek erreakzionatu egin dute. Gipuzkoarrek, erabat aurka dauden tokiko plataformen bidez, aurre egin diote beren udalerrietan "atez atekoa" inposatzeari, eta sistema hori inposatzen saiatu den herrietan 73.000 sinaduratik gora jasotzeko gai izan dira; 73.000 sinadura horietan ez dira sartzen, adibidez, Donostia eta Irun –bien artean probintzia guztiko populazioaren herena osatzen dute–. Datu hori garrantzitsua iruditzen zait erakusteko zer garrantzia duten, batez ere, herri txikietan bildu diren 73.000 sinadura horiek. Adibide gisa, Legazpiko bizilagunak "atez atekoa" inposatzearen aurkako altxamenduaren buru izan dira herrian erreferendum bat eginez, non parte hartu zutenen % 90ek baino gehiagok erabat baztertu baitzuten "atez ateko" bilketa-sistema; hala, ezker abertzaleak paradoxikoki hainbatetan aldarrikatu duen baina Aldundian eta udalerrietan boterean egon den azken bi urteotan inoiz aplikatu ez duen herritarren partehartzearen lezio bat eman zuten. Herriaren borondateaz paso egitea zer den ere erakutsi du ezker abertzaleak. Esan behar dizuet, halaber, urte hauetan Alderdi Popularrak zenbait diru-sail ekonomiko proposatu dituela zenbait udalerritako aurrekontuetan zein Gipuzkoako Batzar Nagusietan materia organikoa gaika jasotzea erraztu zuten edukiontziak ezartzeko, 2012ko datu kaskarrei buelta emateko asmoz. Iaz, gipuzkoarrek sortutako hiri-hondakinen % 66,5 joan zen zabortegira, alajaina. Zein da errealitatea? Errealitatea da Europan ez dutela ulertzen Gipuzkoaren helburua izatea energia lurperatzea. Daturik kezkagarriena da, Gipuzkoako udalerrietan edozein bilketa-sistema erabiltzen dela ere, lurraldean kudeaketa-azpiegiturarik ez egotearen ondorioz, sortutako hondakinen bi heren baino gehiago isuri beste erremediorik ez dagoela, haiei ustiapen egokirik eman ezinik, eta horixe eskatzen du Europar Batasunak, alegia, hondakinak baliabide energetiko bihurtzea. 2012an, 221.471 tona hiri-hondakin, hau da, % 66,5, Gipuzkoan ia gainezka dauden zabortegietara joan ziren aldez aurretik tratatu gabe. Gogorarazi behar da 2012an, orain bezala, Gipuzkoak hiru konpost-instalazio besterik ez zuela: Lapatx, Azpeitian; ontzi arinak hautatzekoak, Urnietan eta Legazpin; eta Sasietako, Urtetako eta Lapatzeko hiru zabortegiak. Laburbilduz, hiri-hondakinak kudeatzeko sistema integralaren Europako araua oso argia da; birziklapena eta balorizazioa hobesten ditu, eta erabat baztertzen du zabortegiak erabiltzea. Mahaigaineratu beharreko beste datu bat da gehien birziklatzen duten Europako herrialdeak gehien errausten edo baliarazten dutenak direla, hala nola Alemania, Austria, Suedia, Danimarka edo Belgika. Hondakinak kudeatzearen arazoa teknikoa da; urte asko igaro ziren hartaz eztabaidatzen, eta, gainera, asko kostatu zen adostasun batera iristea. Kudeatzen eta eztabaidatzen urteak igaro ondoren, Gipuzkoan gai izan ginen azkenean eredu bat adosteko. Baina EH Bilduk arazo politiko bihurtu nahi izan du, horixe da errealitatea. Eta Europak erakusten digun gauzarik garrantzitsuenetako bat da –zenbait hamarkadako aurrerapena daramate han gai hauetan– hezkuntzan eta kontzientziazioan inbertitu eta haien aldeko apustua egin behar dela, baina inola ere ez inposizioaren aldekoa. Laburbilduz, herritarra erakarri behar da zaborren tratamendua ikus dezan ez arazo gisa, baizik eta aukera gisa, premia gisa, ez inposizio gisa. Esan dugu, orobat, foru-arau bat dagoela indarrean; beraz, gure eskakizun bakarra eta lehentasunezkoa da legea betetzea, adostutakoa betetzea. Uler genezake desadostasunak egotea, baina desadostasunik egonez gero, dagokion mekanismoa aktibatu behar da araudia aldatzeko, eta araudi horrek plangintza integralean duen eskumena, dakizuenez, Gipuzkoako Batzar Nagusiei dagokie. Euskal Herriko Ingurumena Babesteko Lege Orokorrak eskumena ematen die lurralde historikoei foru-planen bidez zaborren kudeaketaren esparru-plangintza garatzeko. Beraz, argi dago norena den eskumena, eta EH Bilduk kendu egin nahi izan die; izan ere, kendu egin die Gipuzkoako Batzar Nagusiei. Eta aldatu egin nahi bada, indarrean dagoen foru-arauaren aldaketa bat proposatu behar da, eta aurrera eraman; bestela esanda, legea bete behar da. Eta orain zer errealitate ari gara bizitzen eta jasaten gipuzkoarrok? Bada, ez daukagula beste sistemarik aukeran, eta indarrean dagoen araudia betetzeko borondaterik ere ez dagoela. Eta are onartezinagoa, ez daukagu nahikoa azpiegitura Gipuzkoan sortzen diren hiri-hondakin guztiak xurgatzeko. Bien bitartean, EH Bildu eta Gipuzkoako Foru Aldundia denbora eta gipuzkoar guztion dirua galtzen ari dira. Baina hondamendi horren azken ondorioa da "atez ateko" sistema EH Bilduk gobernatzen duen udalerrietan inposatzen dela, haren laguntza eta bultzadarekin, herritar gehienen borondatearen aurka. Espero ez zutena da gauzak aldatu egin direla. EH Bilduk espero ez zuena da herriaren erreakzioa, herriak inposizioaren aurrean izan duen aurkako erreakzioa. Beraz, bilkura honetan, Ganbera honetan eskatzen dugu Legebiltzarrak babesa eman diezaiela Bilduren gobernuaren inposizioak harrapatu dituen gipuzkoarrei. Ezin ditugu babesik gabe utzi "atez atekoaren" aurka daudenak. Haiei, gainera, arrazoi ematen die legeak, aipatu dudanez, eta arrazoi ematen die, halaber, zehatzezina den baina Ganbera honetako gehienok seguruenik ados egongo garen zerbaitek, hots, sen onak, XXI. mendekoa baino XIX. mendekoa dirudien sistema bat –laburbilduz, kalean jarritako altzairuzko kako batzuekin zaborra biltzen duena– baztertzera daramanak. Horixe da "atez atekoa", eta horixe inposatzen digu EH Bilduk gipuzkoarroi, euskal herritarroi, baina, kasu honetan, gipuzkoarroi. Euzko Abertzaleak legebiltzar-taldeak, Alderdi Sozialistak eta Alderdi Popularrak erdibideko zuzenketa bat adostu dugu; horrenbestez, gaur gipuzkoarrek baikortasun-izpi bat behintzat izango dute, alegia, Euskadiko gehiengo politikoak haien interesak defendatzen dituela, eta, zalantzarik gabe, haiei laguntza emateko prest dagoela azken ondorioetaraino, eta hori pozteko modukoa da. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1506 | |
10 | 31 | 23.05.2013 | ZABALLOS DE LLANOS | SV-ES | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Gracias, señora presidenta. Gure herriak eta hiriak aspalditik ari dira udalbaliabide ekonomikoak zerbitzuak ematera bideratzen herritarren bizi-kalitatea hobetzeko. Udalek ematen dituzten hainbat eta hainbat zerbitzuren artean, hiri-hondakinen bilketa dugu, herriaren eskumena baita. Udalerriak urte luzez izan dira plataformarik gertukoena eta zuzenena ingurumenaren jasangarritasunean. Udalen bidez garatu dira Tokiko Agenda 21ean oinarritutako mahai-inguruak, programak eta jarduerak. Lan pedagogikoa, kultura kolektibo bat garatzea eta ingurumen-gaiekiko sentsibilizazioa lan eskerga eta etengabekoa izan da, eta zenbait belaunaldik hartu dute esku. Hala, urte luzez, gure herrietako hirigintzahobekuntzek eta oinarrizko azpiegiturak garatzeak eta birgaitzeak aukera eman digute egunez egun kontzientzia hartzeko ingurumena babesteko eta zaintzeko beharraz. Jasangarritasunarekiko konpromiso kolektibo horrek ekarpena egin dio hiri-hondakinak kudeatzeari ere. Gaikako bilketaren sistemaren bilakaera positiboa izan da 1970eko eta 1980ko hamarkadetatik –orduan lurrean uzten genituen zaborrak– gaur arte. Edukiontzi itxiei eta herritarren lankidetzari esker, aurrerapausoak eman dira gure kaleen eta enparantzen higienean eta hiri-kalitatean. Hondakin-mota bakoitzerako berariazko edukiontziak ezarriz, hobetu egin ahal izan ditugu gaikako bilketaren tasak, herritarrek kontzientzia hartu baitute herritarren premia eta betebeharra dela gero eta hondakin gehiago birziklatzea. Gaur egun, herritar gehienen iritziz, beste urrats bat eman behar da gaikako bilketa-sistema hobetzeko, gehiago birziklatuz ingurumen-jasangarritasunaren maila altuagoak lortzeko. Baina nabarmen geratu da, orobat, gizartearen kontrako jarrera "atez ateko" bilketa-sistema inposatzearen aurrean. Bilduren udal-kudeaketa, zaborbilketaren ideologizazioan oinarritua, gipuzkoar gehienen gaitzespena eragiten ari da. Izan ere, "atez atekoaren" aurkako 17 plataforma sortu dira; Semper jaunak esan duenez, 73.000 sinaduratik gora jaso dira; hainbat eta hainbat protesta eta manifestazio egin dira –hurrengoa Billabonan izango da hilaren 31n–; eta herri-kontsulta bat ere egin da Legazpin. Sozialistok herritarren artean adostasun handiena lortzen duen sistemaren aldeko apustua egiten dugu, ez gizartearen hain gaitzespen nabarmena eragiten duen baten aldekoa. Horregatik, materia organikoa jasotzeko bosgarren edukiontzia ezartzea proposatzen dugu, sistema horrek birziklapen-atalaseak igotzeko aukera ematen baitu. Ezker abertzaleak "atez atekoa" ezarri zuen une beretik, ezetz esan diogu hondakinak biltzeko sistema hori inposatzeari, uste baitugu atzerapauso bat dela Gipuzkoarentzat eta 30 urte atzera egiten baitu gure herrien eta hirien higiene- eta osasungarritasunmailan. Horrez gain, zalantzan jartzen du herritarren intimitatea, eta, gainera, hondatu egiten du gure udalerrien hiri-estetika. Euskal sozialistok "atez ateko" sistemaren ordezko aukera bat dugu: orain arte izan ditugun edukiontziak errespetatzea eta hondakin organikoen edukiontzia edo bosgarren edukiontzia gehitzea. Argudiatu dugu eta argudiatzen dugu "atez atekoa" ez dela birziklapen-atalasea igoarazten duen sistema bakarra; hori dela eta, gure aukera eta apustua da, inolako zalantzarik gabe, bosgarren edukiontzia edo edukiontzi marroia ezartzea. Izan ere, frogatuta dago sistema garbiagoa, jasangarriagoa eta eraginkorragoa dela. Behin eta berriz errepikatu dugu "atez atekoa" sistema zikinagoa dela, zaborrak baitaude kaleetan, janari-hondarrak espaloietan, usainak etxeetan, eta zakarrontziak garbitu egin behar baitira. Sistema hori garestiagoa da, udalek edukiontziak ezartzeko egin dituzten inbertsioak ezeztatu eta alferrik galtzen baititu. Edukiontzi horiek urte luzez ezarri dira, eta zergadun guztiek ordaindu dituzte. Eta sistema deserosoa da, egutegi jakin bat inposatzen baitu, eta, hala, jendearen intimitatea inbaditzen du, etxea hondakin-biltegi bihurtzen du eta, nolabait, beharrezkoa ez den kontrol sozial bat ezartzen da. Gainera, bistakoa da multzo historikoen erdian kakodun zintzilikarioak jartzeak balioa gutxitzen diola gure ondareari, eta gipuzkoarrok harro sentitzen garen hiri-paisaia bat itsusten duela. Horregatik eskatzen diogu Bilduri utz ditzala alde batera interes alderdikoietan oinarritutako inposizioak, eta goberna dezala gipuzkoarrentzat, ez haien aurka. Bilduk hausnarketa serioa egin behar du herritarren mobilizazioei buruz, gero eta indartsuagoak baitira. Interes orokorrean oinarrituta kudeatu behar ditu udalak, ez alderdiaren interesean oinarrituta. Gaur kaleetan protesta egiten ari diren herritarrei zerbitzuak eman behar zaizkie, ez haien aurka gobernatu. Bilduk oso serio hartu behar du herritarren artean sortzen ari den urduritasuna, egonezina eta haserrea kalte larria ari zaizkiola egiten gure kaleetako eta herrietako elkarbizitzari. Bilduk ezin du jarraitu hondakinen bilketaren ideologizazioa irmoki defendatzeko inposizioarekin tematzen, jakinik herritarrak aurrekaririk gabeko krisi ekonomiko eta soziala ari direla jasaten. Inposizioa erabiltzea udal-kudeaketa publikoaren tresna gisa onartezina da gizarte demokratiko batean, eta egunez egun ikusten ari garena dakar, hots, bizilagunek harreman okerragoa izatea beren udalarekin, eta proposatzen zaizkien zerbitzuak gaitzestea ez daudelako ados kudeaketa publiko batekin, haien borondatearen aurka inposatu baitute. Bilduk berriz aztertu behar du "atez atekoa" inposatzearen erabakia, herritarrei gastu handiagoa eragin ordez, zabor-tasak ordaintzen baitituzte estimatzen eta baloratzen ez duten "atez ateko" sistemagatik. Bilduk eraginkortasunez kudeatu behar ditu udalek dituzten baliabide ekonomiko urriak, eta, gaurgaurkoz, "atez atekoa" ez da udal-kudeaketa onaren adibide. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1507 |
10 | 31 | 23.05.2013 | MANEIRO LABAYEN | Mixto-UPyD | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Eskerrik asko, presidente andrea. Talde Popularraren ekimenak bi gauza proposatzen zituen funtsean. Batetik, eska diezaiegula Gipuzkoako udalei geldiaraz dezatela berehala "atez ateko" sistemaren ezarpena, eta, bestetik, eska diezaiogula Gipuzkoako Foru Aldundiari PIGRUG plana bultzatzeko. Hortik aurrera, erdibideko hau sortu da –askoz osatuagoa– zenbait alderdiren arteko elkarrizketen ondorioz, eta, logikoki, antz handia du duela urtebete Legebiltzar honetan bertan onartu zenarekin. Hasieran, erdibideko zuzenketaren lehenengo zirriborroan, planteatzen zen Gipuzkoako udalei eskatzea geldiaraz zezatela "atez ateko" sistemaren inposizioa, eta gu, jakina, prest geunden eta gaude horretarako. "Gipuzkoako udalei eskatzen diegu geldiaraz dezatela "atez ateko" sistemaren inposizioa". Tira, ez dugu inolako arazorik horrekin, baina aitortu behar litzateke, halaber, udal batzuetan, gustatzen ez bazaigu ere, herritar gehienak prest daudela hemen eman diren arrazoi guztiengatik erabat baztertzen dugun sistema bat defendatzen jarraitzeko. Ados gaude geldiarazteko eskatzearekin herritar gehienek baztertu egiten duten udalerrietan, eta herritar gehienen babesa duen beste bilketa-sistema batekin ordeztearekin. Egin dezakegu. Azken finean, euskal herritar guztiak ordezkatzen ditugu, baita gipuzkoarrak ere. Beraz, esan bezala, egin dezakegu. Zilegi da egitea, eskumenak Legebiltzar honetan egon ala ez. Behar adinako zilegitasuna dugu hori egiteko, herritar guztiak ordezkatzen baititugu. Gure iritziz, burugabekeria, gehiegikeria eta zentzugabekeria da ekintza jakin batzuk –esaterako, "atez atekoa"– herritar gehienen aurka bultzatzea, hau da, inposatzea. Horrek desadostasuna eta liskarra sortzen ditu, ikusten ari garen bezala, eta elkarbizitza hondatzen du, Gipuzkoako hainbat herritan gertatu den bezala. Horrelako sistema batek, ordea, herritarren babes aktiboa eta konpromisoa behar ditu. Egia esan, EH Bilduk bizkar eman dio horri guztiari, eta herritarren erreakzioarekin egin du topo Gipuzkoako hainbat herritan. Horrez gain, materia organikoa gaika biltzeko edukiontziak ezartzearen alde gaude, hiri-hondakinen birziklapen-atalaseak igotzeko. Eta hondakinak baliarazteko bidean aurrera egiteko behar den ahalegin guztia egitearen alde gaude, gure birziklapen-tasak herrialde aurreratuenen mailara igotzeko, herritarren laguntza bultzatuz, behar-beharrezkoa baita, eta kontuan izanik haiei zor zaien errespetua, nahitaezkoa baita, EH Bilduk, hemen esan den bezala, errespetatzen ez dituen arren. Bistan denez, honako hauek aldezten ditugu: hondakin gutxiago sortzea, gehiago berrerabiltzea, gaika biltzeko egokitutako sistema hobetzea, zabormota bakoitzari buruzko informazioa eta prestakuntza sustatzea, autokonposta sustatzea, produktu birziklatuak kontsumitzeko beharrari buruzko kanpainak egitea, eta parkeak eta lorategiak birsortzera bideratutako konposta kontsumitzea. Horren guztiaren alde gaude, Legebiltzar honetako gehiengoa bezalaxe. Gipuzkoako Hiri Hondakinen Kudeaketako Plan Integralari dagokionez, UPyDk uste du plan hori berraztertu eta eguneratu egin behar dela. Batez ere arrazoi horregatik ez dugu sinatu azkenean erdibideko zuzenketa hori. Gure ustez, helburu bat du PIGRUG planak: erraustegi handi bat sortzea, baina, gure iritziz, egungo egoeran, birdimentsionatu egin behar litzateke erraustegi hori, orain askoz hondakin-kantitate gutxiago jasotzea espero baita, eta, gainera, birziklatzemailaren igoera baldintzatzen du, hondakin birziklagarrien gutxieneko kantitate bat behar baitu funtzionatu ahal izateko. Gure ustez –eta jada esan dute zenbait bozeramailek–, EH Bildu bilketa-sistema oso gatazkatsu bat ari da inposatzen modu autoritarioan, adostasun politikorik gabe, behar bezala informatu gabe, herritarrei galdetu gabe, beste aukerarik planteatu gabe, Gipuzkoako benetako egoerari kasurik egin gabe, eta gu baino zenbait hamarkada aurreratuago dauden beste herrialde batzuetako egoera aztertu gabe eta kasurik egin gabe. Horren aurrean, sen ona izateko, adostasunera iristeko eta herritarrak errespetatzeko eskatzen dugu –Bildu ez da halakorik egiten ari azkenaldian Gipuzkoan–. Ez du inoiz egin, eta, kasu jakin honetan, egin gabe jarraitzen du. Guk aldezten dugu ahalik eta hondakinkantitate handiena birziklatzea eta konpostatzea, jatorrian bereiztean oinarritutako zenbait bilketa-sistema erabiliz, zeinak osagarriak izan baitaitezke. Erraustea azken aukera gisa ikusten dugu, eta PIGRUG plana eguneratzea ere aurreikusten eta aldezten dugu, uste baitut egin beharreko gauza bat dela, azkenaldian egin ez dena; baina badirudi alderdi politiko gehienak ez direla plan hori eguneratzearen aldekoak. Negozioerraustegiaren aurrean, ahalik eta erraustegi txikiena proposatzen dugu birziklatu ezin diren hondakinentzat, eta, betiere, zero zaborraren helburuari jarraikiz. Laburbilduz, jarrera hori du UPyDk eztabaida honetan. Espero dugu eztabaida honek balio izatea ez bakarrik Bilduren kudeaketa kritikatzeko –horretarako ere bai–, ez bakarrik haren moduak salatzeko –horretarako ere bai–, eta ez bakarrik haren inposizioak salatzeko –horretarako ere bai–. Espero dugu –eta benebenetan esaten dut– eztabaida honek balio izatea zabor-bilketaren eta Gipuzkoako hondakinen kudeaketaren arazoari irtenbide bat bilatzeko. Tira, espero dugu horretarako balioko duela. Uste dugu badagoela zer ikasia eta zer hobetua, borroka alderdikoiez harago. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1508 |
10 | 31 | 23.05.2013 | ARRIZABALAGA ARRUZA | EA-NV | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Bai. "Atez ate", irabazi arte! Horixe izan da, txantxa txikia onartzen baldin badidazue, azkenengo bi urte hauetan Bilduk Gipuzkoan izan duen goiburua. 2011n, oraintxe bete dira bi urte, ondo irabazi ostean lortu zuen Bilduk Gipuzkoako Foru Aldundia eta "beste eredu bat" galtzarpean hartuta, borroka instituzionalari -ez da erraza esaten- ekin zion. "Errausketarik ez" izan zen Ezker Abertzalearen leloa eta Ezker Abertzalearen inguruan mugitzen ziren eta diren beste hainbat eragileren leloa, Euzko Alderdi Jeltzalea Diputazioan egon zen hainbat urtetan, Euzko Alderdi Jeltzaleak eta ez bakarrik Euzko Alderdi Jeltzalea Gipuzkoako zaborraren arazoari aurre egiteko neurriak hartzen joan zen urte guzti haietan. Eta diot ez bakarrik Euzko Alderdi Jeltzalea, zeren eta ez dezagun ahaztu PIGRUG famatua eta batzuk hain gustuko ez duten PIGRUG hori 2001n edo onartu zela Eusko Alkartasuna, izenburu horrekin, Eusko Alkartasuna Ingurumen Sailaren arduran zegoela. "Errausketarik ez" izan da 2011n Bilduk Diputaziora iritsi denean mantendu nahi izan duen leloa, eta lelo horri eutsi nahian, zer egin du Bilduk bi urte hauetan? Batetik, egin duena izan da iritsi zenean aurkitu zuen guztia hankaz gora jarri: Zubietako lanak eten, kontratuak salatu, aurreko arduradunen kontra jarduteko aitzakiak asmatu, "balizko irregulartasunak", "produktu espekulatiboak" eta antzekoak botaz. Ezker Abertzaleko komunikazio eta propaganda arduradunen ustez, gaur egun salmenta erraza eduki dezaketen mezuak asmatuz, finantziazio-planei buruz gaizki esaka ibili publikoki, kredituak eman zituzten bankuen kontra atera, ingeniaritzei esleipenak salatu; total, bazterrak nahastu eta zikindu. Bestetik, oso kalitate demokratiko eskasa agerian utziz, Gipuzkoako Batzar Nagusietan onartutakoari muzin egin dio Bilduk. 7/2008ko Arau Foralari paso, arau hori eta bere edukiak berretsi dituzten hitzarmen guztiei paso. Batzar Nagusietan aurkeztutako dokumentazio eskaerei, lan galderei, eta abarrei paso. Interesatzen ez zaionean, Bilduk ez du ezer jakin nahi bere Parlamentuaz eta hori bere Parlamentuarekin egiten badu Gipuzkoan, zer esanik ez hemen gauden Parlamentu honek esaten duenari buruz zein izango den bere iritzia. Oraintxe urtebete antzeko ekimen onartu zen eta, begi bistakoa denez, ez du inolako eraginik izan, baina en fin. Gainera, Bildu intsumiso agertu da bere bete beharreko legearen aurrean. Ez zaio gustatzen 7/2008 Arau Forala eta, gustatzen ez zaionez, kale egiten dio. Begirunea aipatzerakoan ezingo dugu ahaztu ahalduna. Bere begirune ezagatik Batzar Nagusiek zentzuratu egin zuten Ingurumeneko diputatua. Zentzuratua izan zen baina diputatu izatetik kabineteburu izatera pasa zen, eta kabineteburu izatetik diputatu izatera. Hau da, "Tanto monta, monta tanto…", eta detaile txiki horrek izaera klase baten ezaugarria ere ematen du. Zer gehiago egin du Bilduk bi urte hauetan? Apartheida aplikatu, Apartheida Txingudiko Mankomunitatearen aurka. Txingudiko Mankomunitatean gipuzkoarren % 11 bizi da eta beste gainontzeko guztiak bezainbeste dira haiek gipuzkoar eta baita zaborekoizle ere. Baina Bildurentzat ez dute Kontsortzioan sartzea merezi, beharrezkoak diren ezaugarriak ez baitituzte betetzen, alegia, zein da betetzen ez duten baldintza hori? Bilduren politikaren aldeko izatea. Duela urtebete hain justu –datorren hilean izango da urtebete–, Bilduk zerbait aurkeztu zuen, eta inoiz ez genuen berriro horren berririk izan. Uste dut Gipuzkoako Hondakinen Kudeaketako Plan Integralaren aurrerapen-dokumentua garatzeko plana izena zuela, oker ez banago, buruz ari bainaiz. Izen hori jarri zion, aurrera egin zezan asmoz, baina benetan zaila zen hori, ia ezinezkoa, plan horrek ez baitzuen Batzar Nagusien oniritzia behar, baizik eta lortu nahi zuen gauza bakarra zen gaur egun indarrean dagoen plana egokitzea; baina, benetan, haren edukiari egindako osoko zuzenketa bat zen. Hondakin energizatuen fardoen biltegi famatuak proposatzen zituen planak. Oso eufemismo polita da –niri izugarri gustatu zait ezagutu dudanetik–, eta benetan esan nahi du kantitate industrialetan plastikoz paketatutako zaborren hondakindegiak. Dakigun gauza bakarra da gaur hiru zabortegi ditugula Gipuzkoan –Sasieta, Lapatx eta Urteta–, eta gainezka egiteko zorian daude hirurak. Eta ez dezagun ahaztu Zarauzko, Azpeitiko eta Beasaingo bizilagunek elkartasuna erakutsi ziela bere garaian gainerako gipuzkoarrei eta guztien zaborra onartu zutela beren zabortegietan, betiere erraustegia eraiki artean, eta ez daukagu ideiarik ere noiz beteko den egoera horrekin bukatuko duen baldintza. Gara egunkarian, duela urtebete, bi orrialde hartzen zituen izenburu honek: "Hiru zabortegiak 2014an itxiko dira". Bada, 2014a ate-joka dugu, eta inork ez daki ezer, eta badirudi Aldundiak berak besteok bezain gutxi dakiela. Ez dago beste aukerarik. Eta zer gehiago egin du Bilduk? Zenbat aldiz entzun ditugu Foru Aldundiko ordezkariak "Europak ontzat ematen du gure eredua", "Gure eredua Europako eredua da", "Europak errauskailuak ixteko agintzen du" eta horrelakoak esaten, Bruselatik txangoak egiten zituzten bitartean. Baina zein da egia? Egia hauxe da: Europa aurreratuena errauskailuz josita dagoela, zuzentarauak balorazioan defendatzen duela eta Europak, benetan Europak debekatzen duena zabortegiak direla. Zabortegiak debekatu eta, logikaz, zabortegi berriak irekitzea ere debekatu. Zer gehiago egin du Bilduk? Zaborra handik hona ibili, Itsasura eraman, gero Itsasukoa bukatu da eta nonbait Funesera, 152 kilometro, CO isuri, Zior2 diako halamoduzko planta batera, en fin, horrelako kontuak. Eta hori dena gutxi balitz, zer da egin duena? Bazterrak aztoratu Gipuzkoan zehar. Norbaiti okurritu zitzaion inon ez bezalako sistema bat ezarri behar zutela Gipuzkoan, munduan inon ez bezalakoa, "atez atekoa", txintxilikario eta guzti. Eta burutazio hori inposatzen entretenitu da Bildu bi urtez. Iragarri ziguten urte hasierarako, aurtengo urteko hasierarako 34 udalerrik ezarrita izango zutela sistema hau, "atez atekoa", alegia. Ez da hori gertatu. Gertatu dena izan da inoiz ezagutu ez den herri-mugimendua. Herriz herri sinadura bilketak, manifestazioak, poltsak zintzilikatzea leihoetan, bilerak, plataformak. 73.000 gipuzkoarretik gora sinatu dute "atez atekoaren" kontra eta birziklapenaren alde, "atez atekoaren" kontra eta bosgarren edukiontziaren alde, "atez atekoaren" kontra eta herri-galdeketen alde. Eta lehen, beti, behin eta berriz galdeketak eta kontsultak eskatzen, exigitzen zituzten beraiek, zer da eta orain ukatu egin dituzte. Eta bilakaera bat da eta denok dauzkagu gure bilakaerak, zalantzarik ez, baina kasu honetan onartuko didazue benetan negatiboa izan den bilakaera izan dela. Hala ere, Legazpin egin dute kontsulta, nahiz eta udala kontra egon, herritarrek beraiek antolatuta, eta inon ikusten ez dena, bertako jendearen erdiak baino gehiago parte hartu du eta parte hartu duen jende horrek esan dio ezezkoa "atez atekoari" eta baiezkoa birziklapenari. Eta Legazpikoaren ondoren, badirudi Bildu nolabait norabidea aldatzen hasi dela. Kosta zaio konturatzea jendeak ez duela onartzen inposiziorik, ez gogo onez behintzat, ez isilik behintzat. Eta kasu honetan, Gipuzkoa osoa zeharkatu du Biduren inposizio lainoak eta Gipuzkoar gehienek topea jarri diote. Beraz, konklusioa. Bi urteren konklusioa: estrategiaren porrot izugarria, bi urte galduta, zabortegiak lepo, konposta tratatzeko azpiegitura berririk ez, alternatibarik ez, benetako irtenbiderik ez, Europak erabiltzen duen irtenbideari uko eta guztia hutsaren pareko eta jendearen haserrerako. Beraz, atez ate pareta jo arte. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1509 |
10 | 31 | 23.05.2013 | BEITIALARRANGOITIA LIZARRALDE | EH Bildu | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Arratsalde on. Ez dugu bazkaldu, baina arratsalde on esango dut. Ez dugu zuzenketarik aurkeztu, eta hori azalduz hasiko nahiz, ez dagokigulako guri udalek zer egin behar duten erabakitzea. Gehiegitan egin da udalen erabaki-eskubidea zapuzteko ahalegina eta guk ez dugu horretan lagunduko. Eskumenak dituztenek hartu behar dituzte erabakiak. Hori esanda, eztabaida ekarri denez, eta gehiegikeria gehiegi entzun dugunez, uste dugu EH Bildutik badela garaia eztabaida zentratzeko. Hondakinen inguruko eztabaidak helburu nagusien ingurukoa behar luke eta europar gomendioa jarraituz, gutxitu, berrerabili eta birziklatu lehen hiru urrats nagusi modura hartuta, lehendabizi indarra hauek lortzen jarri. Hortaz, pentsatu beharko genuke nola sortu zabor gutxiago, ahal den guztia berrerabili eta ezin den kasuetan, birziklatu. Hortaz, helburua behar luke izan nola lortzen dugun birziklatze-tasa altuena. Eta noski, horretarako hondakina bereizita jaso behar ditugu. Eta batean zein bestean, kopuruak aldatzeko ardatza hondakinak sortzen dituenaren arduran dago, alegia, gutako bakoitzaren etxean hasten dira arazoak, baina baita irtenbidea ere. Hortaz, bi ezaugarri horiek dituen sistemarik eraginkorrena bilatu beharko genuke eta, gaur gaurkoz, "atez atekoa" da emaitzarik onenak ematen dituen sistema. Ez dela bakarra? Noski. "Atez atekoa" ez dela soilik zintzilikarioak eta kuboak? Noski. Baina batzuk horretara mugatu nahi izan duzue eztabaida. Gure ustez esandakoa da eztabaida eta, beraz, bakoitzari dagokion mailan erabakiak hartzea dagokio, helburuak ondo zehaztu, helburu horiek lortzeko epeak jarri eta, noski, baita bitartekoak ere. Udalei dagokie horien baitan zein sistemaren alde egiten duten erabakitzea, orain arte egin duten moduan, ahalik eta adostasunekin zabalenekin, bai, baina udalei. Baina edonola ere, udalek legitimotasun osoa dute sistema baten edo bestearen alde egiteko. Beti ere zuek gai honetan, ez beste guztietan, defendatzen duzuen moduan, instituzioetan eta gehiengoarekin. Izan ere, udaletan eta gainerako instituzioetan, egunero ehunka erabaki hartzen dira modu honetara. Beraz, inposizioa aipatzen duzuenean denek, zer ari zarete proposatzen? Egungo erabakiak hartzeko sistema aldatzea?. Ziur nago ezetz. Ziur nago ez dela hori proposatzen duzuena. Guk bai. Onartuko genuke horrelako proposamen bat. Beraz, nahi duzuenean eztabaida hori ireki genezake eta erabaki-esparruetan herritarren parte hartzea nola integratu adostu dezakegu. Baina modu natural eta demokratikoan, erabakiak horizontalagoak izan daitezen. Eta hori modu orokortuan egin beharko litzateke, eta benetan horren aldeko apustua egiten dela erakusteko, norbera agintean dagoenean integratu herritarren parte hartzea, benetan aintzat hartzen zaiela erakusteko eta ez erabili konfrontazioa bilatzeko edo aurkariaren desgasterako. Esandakoa, nahi duzuenean erabaki genezake hori. Bitartean, "atez atekoa" aukeratu duten udalen erabakia beste edozein erabaki bezain errespetagarria da, udalen gehiengoz, plenoz egiten delako. Bide bera erabili da batzuetan "atez atekoa" aukeratzeko eta beste batzuetan bosgarren edukiontzia. Ez al dira berdin errespetatu behar bi erabakiak? Horrekin ez dut ezkutatu nahi jendea aurkako jarrera erakutsiz mugitu denik. Ez dut hori nik egingo. Ez naiz ni jende horren jarrera gutxietsiko duena, baina gauzak bere tokian. Onartezina da hori erabiltzea zilegi den udal erabaki baten aurka egiteko, ez da onargarria, inoiz ezer galdetu ez duzuenok, beste batzuk galdetuta ere emaitza inoiz aintzat hartu ez duzuenok edo galdetzeko eskatu eta sistematikoki ezetz esaten duzuenok. Denok ditugu gogoan Boroako zentralaren aurrean Zornotzan % 98k kontrako jarrera erakutsi zuela, alferrik. Pasaiako herritarrek hainbat aldiz eskatu dute birgaitzea eta kanpoko kairik ez egitea, ez zaie entzuten. 35.000 sinadura Parlamentu honek zaborretara bota zituen, aztertu ere egin gabe eta, noski, hondakin-legerik ere egin gabe. Noiz egin duzue zuek galdeketarik agintea izan duzuen instituzioetan? Inoiz ez. Hori gutxi ez eta galdetzera ausartu dena auzipetu egin duzue. Aramaioko alkatea esaterako. Hala ere, herri horrek % 85ak Abiadura Handiko Trenari ezetz esan zion. Are gehiago, Bilduk ere egin du bat, Zestoan, zezenen inguruan. Egin eta emaitza errespetatu. Baina hortik aurrera, errespetatuko al dituzue fracking-aren inguruan egingo direnak edota goitentsioko linea egitasmoen aurka 216 udalek erakutsitako jarrera Gabiria, Mutiloa, Zerain, Gaztelu eta Nafarroako beste bi herritan egingo dituzten galdeketen emaitzak? Onartuko al dira? Noski, jakin badakigu ez zaizuela derrepentean herritarrekiko begirunearen beharra piztu. Heldu nahi izan diozue nola edo hala zuen interesen defentsari, biderik makurrenak erabiliz, konfrontazioa bilatuz, herritarrak erabiliz, herritarrok ezezagunaren eta aldaketaren aurrean izan dezakegun beldurrari helduz. Eta hori guztia zergatik? Ba Europak babestu, Madrilen Gobernuak eredutzat jotzen duena, Kataluniako kolore guztietako alderdiek babestu eta bultzatu duten atezatekoa, zergatik da alderdi guztientzat etsai? Ba erantzuna oso sinplea da. Batzuek hemen zerbait esan duzue. Beraz, agerikoa: erraustegia. Eta honetan dituzuen interes ekonomikoak dira, kosta ahala kosta babestu beharrekoak. Hori inposatu behar da, baita udalak behartuta baldin bada ere. Nola ulertu dezakegu, bestela, nola aldatu zen Markel Olanoren jarrera dipu- tatu nagusi zenetik. 2007an berak esan zuen mankomunitateek erabakitzen zutena errespetatuko zuela. Errauste-planta ez bazuten ontzat jotzen, errespetatu egingo zuela, eurena zelako konpetentzia. Zer aldatu da? Konpetentziak beraiena izaten jarraitzen du eta esan dute ez dutela urte luzeetarako zorpetuko dituen errauste-plantak ordaintzeko asmorik. Hori da aldatu dena. Gehiengoa Gipuzkoan, parte handi bat ilegal zegoela, bere aldeko zuenean, oso erraza izan zuen bere aldeko gehiengo hori osatzea eta gauzak egitea eta, beraz, adierazpen horiek egitea ere bai. Baina gauzak aldatu direnean, Gipuzkoan ikuspegi guztiek ordezkaritza lortu dutenean, ba gehiengoak aldatu egin dira eta hori da ikusi nahi ez dena. Gauzak aldatu direla ikusita, bi gehiengo ezberdin adostasun bila jarri ordez, Batzar Nagusiak eta udalak, lehenak bigarrenari zer egin behar den esan behar diola esan nahian zabiltzate. Ba ez. Zuek ere probestu dezakezue gaur hemen duzuen gehiengoa nik bihar herriko plazara, ez dakit, dantzara atera behar dudala esateko, baina alferrik ari zarete. Zergatik? Ez zaizuelako zuri tokatzen esatea nik bihar plazan zer egingo ote dudan. Antzeko zerbait egiten ari zarete, edo ahaleginetan behintzat, Gipuzkoako udalen kasuan. Hori bai da inposizioa. Kontua ez delako boto gehien nork pilatzen duen, baizik eta eskumena norena den. Eta testuinguru horretan onartu zen jeltzaleen aldetik betearazi nahi duzuen 7/2008 Foru Araua, gauza asko esaten dituen Foru Araua, baina zuei bakarra interesatzen zaizue, errauste-planta, ingurumenaren aurkakoa, osasuna arriskuan jartzen duena eta bideragarria ez dena. Baina besterik ere badio. Adibidez, Foru Aldundiak Foru Araua garatzeko behar diren xedapen guztietarako baimena duela. Eta hori egin du eta ez besterik Bilduk Diputaziotik bere eskumenen baitan. Besteak beste, denborak errealitatea aldatu duelako, Europak helburu berriak finkatu dituelako, legeak aldatu direlako, gaikako bilketak zorionez urratsak eman dituelako eta, garrantzitsua dena, aurrikusten zen zabor kopuruak behera egin duelako. Eta hori da ikusi nahi ez duzuena, errausteplanta 240.000 tonatarako pentsatu zenutela, 2012an 200.000 jaso zirela, jasotakoaren % 80 birziklagarria dela. Eta, beraz, hori kontutan hartuta, gehi Europak esaten duena, alegia 2020ko birziklagarria den ezer ezingo dela erre, zertarako errauste planta? Gauza jakina denean 150.000 tonatik behera edozein erraus- tegi defizitarioa dela eta guk horren erdia ere ez genuke erreko. Zein da orduan zuen alternatiba? Nola edo hala egin eta nahikoa zabor ez baldin badago kanpotik ekarri? Hori bai zentzugabea. Baina hori denez zuen azken helburua, negozio-interesak hor dituzuenez, edozer egiteko prest zaudete, eta horrek ekarri du ekarri duena, eztabaida sosegatu eta eraikitzailearen ordez, zikina eta guztiz politizatua. Gipuzkoan, noski, zeren Bizkaian errausteplanta toxikoak eta Arabako zabortegiaren errealitateak ez dute itxuraz urratsik eskatzen, itxuraz ezta bosgarren edukiontzia ere. Eta eztabaida sesgatua, gainera, bilketaren ingurukoa, nahiz eta jakin tratamendua ere oso eztabaidatua dela, inork ez duela errauste planta bere etxe ondoan nahi. Ikusi besterik ez dago zein erantzun maila izan zuen bertan jarriko zela jakin edo esan zen aldiko Urnietan, Landarbason edo Zubietan. Baita alderdien aldetik ere, eta bestela Zaballos jauna gogoratuko da, zeren berak, Lasarteko alkatea zela, bozkatu zuen intzineradora egitearen kontra, Zubietan. Nik eransten diot ez Zubietan eta ez inon ez dela egin behar erraustegia. Niretzat ez dudana nahi bestearentzat ere ez. Gauza jakina da, bestetik, herritarren aldetik ez duela harrera ona izan, hemen lehen aipatu ditudan 35.000 sinadura horiek lekuko, hor ere erraustegia aipatzen zelako. Baina gauza jakina da zuentzat ere hainbeste goraipatzen duzuen PIGRUGen ez duzuela zehazten erraustegiak sortuko lituzkeen 80.000 tona errauts eta eskoria non kokatuko liratekeen, herritarren erantzuna eman ez dadin. Zeren badakizue berehala gertatuko litzatekeela eta hori esaten ez zarete ausartzen, beraz saldu nahi diguzue erraustegia zabortegien amaiera bezala, zabortegi kutsakorrak eskatzen dituenean. Beraz, utzi erabakiak hartu behar dituenari erabakiak hartzen eta herritarrenganako begirune leziorik mesedez ez. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1510 |
10 | 31 | 23.05.2013 | SEMPER PASCUAL | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Eskerrik asko, presidente andrea. Labur-labur; izan ere, entzun ahal izan ditudan gauza guztiei erantzuteko ez 5, ez 20 minuturekin ez nuke nahikoa izango. Beraz, garrantzitsuenean jarriko dut arreta. Benetan atsegina da ikustea zer artazi eta zer funanbulu-ariketa egin behar dituzten batzuek nekez justifika daitezkeen gauzak justifikatzeko. Benetan atsegina da –"atsegina" komatxo artean, gero inon aterata ere–, atsegina da hemen EH Bilduko bozeramailea ikustea eskumen-esparruez hitz egiten, eskumenesparruak errespetatzeaz hitz egiten. Benetan bitxia da Bilduko norbait tribuna honetan ikustea lege-aldaketak egiteko beharraz eta ez dagokigun tokian, hots, besteen eskumenetan, ez sartzeaz hitz egiten; bitxia da. Eta hori bakarrik uler daiteke norbait pankartatik kudeaketara pasatzen denean; pankarta batek eusten dituen diskurtsoek errealitatearen zorua zapaldu behar denean eta herritarren benetako interesak kudeatu eta arazoak konpondu behar direnean –ez bakarrik oihukatu, baizik eta konpondu– sortzen dituzte eskizofrenia politiko hauek, orain ikusi ahal izan dugunez. Izan ere, arazoa ez da bakarrik zintzilikarioena eta zakarrontziena, Beitialarrangoitia andrea, ez da bakarrik zintzilikarioena eta zakarrontziena –horiena ere bai, herritarrok eskubidea baitugu gure kaleak zintzilikario eta zakarrontzi zantarrez beteta ikusi nahi ez izateko–; hori ere arazo bat da, baina ez hori bakarrik. Onartuta eta adostuta zegoen zerbaiten ordez proposatzen duzuen aukera da arazoa. Izan ere, Gipuzkoako gobernura iritsi zarete, eta kontagailua zeroan jarri izan balitz bezala ari zarete. Eta ez da horrela. Lan eskerga zegoen atzean. Gainerako indar politikoek oso ahalegin handia egin zuten Gipuzkoako zaborren tratamenduari buruzko akordio batera iristeko; ez bakarrik bilketari buruz –horretaz ere bai–, baizik eta tratamenduari buruz. Eta zuek iritsi zineten, eta baztertu egin zenuten, inolako akordiorik gabe, inorekin adostasunik lortu gabe; zuen kabuz bakarrik baztertu zenuten. Eta zintzilikarioei eta zakarrontziei gehitzen zaien arazoa zuek proposatzen duzuen aukera da, alegia, hutsaren hurrengoa. Gaur egun ez dago Gipuzkoan benetako aukera sinesgarririk, adibidez zabortegiak lepo betetzen direnean gure zaborrekin zer gertatuko den jakiteko balia dezakegun aukerarik. Edo, adibidez, Europar Batasuneko arauak bete beharko ditugunean, zabortegiak debekatzen baitituzte. Beste aukera hori ez dago, eta hori sekulako arazoa da. Zintzilikarioen, edo posteen, edo zakarrontzien txantxa desatseginaz harago, benetako kudeaketaren arazo larri-larria dugu, eta zuek, eta zuek bakarrik, kondenatu gaituzue horretara. Zuek, eta zuek bakarrik. Baina ez da bakarrik zintzilikarioen eta zakarrontzien arazoa edo horiek kudeatzeko moduarena; herriaren borondatea zapaltzearen arazoa da, Bildu egiten ari den bezala. Eta nahi duzuen bezala apaindu dezakezue, gehien interesatzen zaizuen moduan argudia dezake- zue, baina hogeita hamar urte baino gehiagoz jasan behar izan dugu herriaren borondateari kasurik egiten ez zitzaiolako mezua. Eta etsenpluaren bidez predikatzeko aukera duzuenean, danbatekoa ematen diozue herriaren borondateari. Eta ez iezaguzu esan hautaketa-sistema aldatu beharko dela, nola eztabaidatzeko aukera dugunean… Baina zertaz ari zarete? Inozoak garela uste duzue? Hainbeste urtez aldarrikatu duzuen hori erakusteko aukera duzue, eta, aukerarik txikiena duzuenean, ez duzue erakusten. Eta kontua ez da ez dela zalantzazkoa; oso ordezkaritza handia duzuen herrietan, gehiengo absolutuarekin gobernatzen duzuen herrietan, herritar gehienek esaten dizuete ez dutela nahi inposatzen diezuen hura. Eta hona etorri zara esanez pedagogikoak izan behar dugula, jendeak ulertuko duela, konbentzitu egin behar dela… Aizu, baina zer txantxa da hau? Errealitatea hirukoitza da, eta hau txerrikeria da, bilketa-sistemari dagokionez. Bai, txerrikeria da. Zuri gustatuko zaizu zaborra zure etxeko atarian zintzilik edukitzea, baina herritar gehienei ez. Kudeaketa-arazo bat da, ez baitago beste aukerarik, eta bilketaren arazoa baita zer egingo dugun gero zabor horrekin. Eta inposizio-arazo bat da, kudeaketa politikoa ulertzeko duzuen moduarena, gizartea ulertzeko duzuen moduarena, eta leloa da nirekin edo nire aurka, baina, nolanahi ere, nik nahi dudana. Eta horrela ulertzen ditu politika eta gizartea Bilduk, eta horretaz ari gara eztabaidatzen gaur hemen: inposizio hori onartzeko prest ez dauden herritarrak babesteaz. Maneiro jauna, ez zen gure asmoa zaborren tratamenduari buruzko hausnarketa bat ekartzea. Eztabaidatuta eta adostuta dago Gipuzkoan. Adostuta zegoen eta babes teknikoa zuen eredu bat genuen Gipuzkoan. Esaten ari gara herritarren borondatea zapaldu egiten dela; Bilduk, beste behin ere, orain kudeaketagaietan, herritar gehienen borondatea zapaltzen duela, eta hori gaitzetsi ahal izango dugu gaur zorionez Ganbera honetako gehiengoarekin. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1511 | |
10 | 31 | 23.05.2013 | ZABALLOS DE LLANOS | SV-ES | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Eskerrik asko, presidente andrea. Hara, uste dut politikan oso garrantzitsua dela koherentzia, Beitialarrangoitia andrea, eta badirudi zuek, Bildun, ez duzuela batere. Zuek, gaur, tribuna honetan, lezioak eman nahi izan dizkiozue Vicente Reyes jaunari aurreko Jaurlaritzak 3. linearekin izan zituen gutiziei buruz. Bildurentzat zer da "atez atekoa" ezartzea, gutizia ez bada? Diru publikoaren kudeaketa onaren lezioak eman nahi izan dituzue, eta gaur jakin dugu gipuzkoarrok erraustegiaren kalte-ordainak ordaindu behar izango ditugula zaborraren tarifen bidez. Herritarren parte-hartzeaz hitz egiten duzue eta hori defendatzen duzue, baina zuei interesatzen zaizuenean bakarrik. Zuei interesatzen zaizuenean; izan ere, erreferendum bat egin da, herri-galdeketa bat egin da Legazpin, eta zure alderdiko alkateak esaten jarraitzen du sistema misto bat ezarri nahi duela, zati bat "atez atekoa" eta beste zati bat bosgarren edukiontzia. Baina arrazoi duzu, arrazoi emango dizut gauza batean. Udalak zilegitasuna du zer sistema ezarri nahi duen erabakitzeko. Baina herritarren borondatearen aurka ezartzeari inposizioa deitzen zaio, edonondik begiratzen diozuela ere: goitik, behetik, alde batetik, edo bestetik, baina inposizio bat da. Gainera, asmo txarrez, askotan nahasten dituzue eztabaidak. Izan ere, eztabaida bat da zaborrak biltzeko sistema, eta beste bat da zabor horiek tratatzeko sistema. Eta zuek sinetsarazi nahi diguzue erraustegia ez eraikitzearen irtenbidea dela "atez atekoa" ezartzea, baina ez da egia. Zer egin behar dugu errefusarekin? ¿Qué hacemos con la fracción resto? Zoritxarrez, erraustu egin behar da. Beraz, egia da ahalik eta errekurtso gehien jarri nituela aurreko legealdian alkate izan nintzenean –nire herriko herritarrek ez baitzuten nahi, nire alderdia erraustearen aldekoa izan arren–, baina nik nire herriak nahi zuena egin nuen; alabaina badirudi zuei ez zaizuela hori batere axola. Baina, jakina, arazo gehiago ere baditugu; bosgarren edukiontzia edo "atez ateko" sistema eduki arren, esan bezala, konpost-instalazio bat dugu Gipuzkoan, Lapatx, eta 6.000 tona jasotzen ari da, nahiz eta 3.500 tonarako edukiera baino ez duen. Zer egin behar dugu organikoarekin? Zer egin behar dugu? Gipuzkoako Foru Aldundiak irtenbide bat eman behar du. PL plantari buruz zer dakigu? Zer dakigu hari buruz? Zuek argi eta garbi utzi duzue Bilduk ez duela erraustegirik nahi. Beno, Bilduko guztiek ez, zuen artean EAko sailburu ohi bat baitago, eta Ingurumen Sailean zegoenean Euskadirentzat egin zuen plan gidarian, erraustegi bat ez ezik, bi ere ezarri zituen, Zabalgarbikoa eta Zubietakoa. Ez dakit begi onez begiratzen diozuen ala zokoratua daukazuen zuen alderdi politikoan; ez dakit. Euzko Alderdi Jeltzaleko bozeramaileak esan duenez, zuek proposatzen duzuen aukera zabortegiak dira, baina hori ez dator bat Europako hondakinen egungo arauarekin, alegia, isurtzearekin. Denok egungo zabortegiak ixtera joan behar genukeenean, zuek gehiago ireki nahi dituzue. Non, ordea? Ez duzue esaten. Gipuzkoako harrobietan esaten duzue. 355 harrobi daude; horietako zeinetan? Ken ditzagun txikiak direnak, eskura ez daudenak eta sarbide zaila dutenak. 20 geratzen zaizkigu: Zegamakoa, Debakoa, Zarauzkoa, Donostiako lau, Astigarragako bi, Errenteriako bi, Andoaingoa, Bergarakoa, Urretxukoa, Legorretakoa, Leaburukoa, Errezilgoa, Oriokoa, Hernanikoa eta Zestoakoa. Non kokatu nahi ditu zabortegi horiek Gipuzkoako Foru Aldundiak? Ez du esaten, eta gipuzkoarrek jakin egin behar dute. Horrez gain, zuk aipatu duzu "atez atekoa" dela emaitzarik onena ematen duen hondakinak biltzeko sistema, eta hori gezurra da, informazioa faltsutu egiten baituzue. Eta nire izena aipatu duzuenez, ni LasarteOriako alkate izan naiz, bai; baina zu Hernaniko alkate izan zara, eta ukatu egiten duzue zabor-turismoa egiten dela Gipuzkoan. Zuk, alkate izanik, "atez ateko" sistema ezarri zenuen, eta nik ez nuen halakorik egin alkate nintzenean, baina zure "atez atekoaren", zure inposizioaren ondorioak ordaindu behar izan nituen. Izan ere –frogatu egin daiteke–, San Markoseko fakturak hartu besterik ez dago; dakizunez, hondakintonako ordaintzen da, eta ikusiko duzu Hernanin "atez ateko" sistema ezarri zenetik Lasarte-Oriako udalak gehiago ordaindu behar izan diola mankomunitate horri. Zer gertatu da? Lasarte-Oriako herritarrok txerriagoak bihurtu garela? Hondakin gehiago sortu ditugula? Ez, Hernanikoa eta Usurbilgoa ari garela ordaintzen, zoritxarrez. Baina, horrez gain, zergatik ez duzue esaten Hernanin "atez ateko" sistema ezarri zenetik kalegarbitzaileek hondakin gehiago jasotzen dituztela bide publikoan? Zergatik ez duzue esaten egia hori? Ez, ez zaizuenez interesatzen, beste aldera begiratzen duzue, eta hauxe esaten duzue: ez, % 80 baino gehiago birziklatzen da. Baina hori gezurra da; Hernanin ez da zaborra desagertzen, Lasarte-Oriara etortzen da. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1512 |
10 | 31 | 23.05.2013 | ARRIZABALAGA ARRUZA | EA-NV | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Kaixo berriz ere. Zentratzeko esaten didate eta, egia esan, ez zait batere erraza egiten zentratzea. Gaia hain da zabala, hainbeste datu erabili izan ditugu hilabetetan. Beitialarrangoitia andreak hainbat baieztapen egin ditu eta hainbat puntu aipatu eta apuntatu ditut halamoduz. Bat. Hasi da esaten berak nahi badu plazan dantzan egingo duela, nahi ez badu ez duela egingo, baina inor ez dela zein dantza eginarazteko eta horretan arrazoia ematen diot eta egia da. Legebiltzar hau ez da zein udal eskumeneko kontuen inguruan hitz egiteko. Hori horrela izanda, esan behar dizut baita ez zaretela zuek beste eskumeneko kontuetan hain fin-fin ibiltzen, ze hemen hainbat debate izan ditugu fiskalitatearen inguruan azken bolada honetan, errekurrenteak, eta hor ez duzue aitortzarik egiten. Parte hartzearen inguruan, ba aipatu duzu nola ez dugun inoiz ontzat eman ez dakit zer. Zuek Zestoan egin duzuela. Hain zuzen, Zestoan egin zenutelako, akaso, dakizue zer den eta zer arrisku dituen horrelako ariketa bat egiteak. Baina kontua da, eta lehenago saiatu naiz azpimarratzen, bilakaerak bilakaera, bakoitzak berea izanda, zuena benetan negatiboa izan daiteke, zeren eta hitzetik hortzera ez duzue besterik erabili, adierazpen-askatasuna, hitza herriari eta herrikontsulta aldarria, eta zer da, eta hainbeste jendek eskatuta eta ez da konfrontaziorako asmoekin erabilitako zerbait, zeren eta guk, noski, ez diogu gure buruari 73.000 lagun dantzan jartzeko ahalmena aitortzen. Atzera jo duzue. Aipatu duzu erraustegia eta interes ekonomikoa. Hau benetan onartezina iruditzen zaigun salaketa da, errekurrentea zuengan, behin eta berriz erabiltzen duzuena zer esan ez dakizuenean, nora jo ez dakizuenean. Irtenbide bat okurritzen zaizue eta lotsa gabe erabiltzen duzue, eta da aurrean daukazuena lohitzea. Eta hori da sistematikoki egiten ari zaretena kontu honekin eta beste hainbat konturekin, eta ez dizudana onartuko. Sumando los créditos solicitados al Banco Europeo de Inversiones, a la banca pública, a Banesto y a la Caixa, sale un crédito de 263 millones. Gezurra, gezurra, 223 milioi euro dira errausketa egiteko beharrezkoak direnak. Banco Europeo de Inversiones, banku publikoa, eta Banesto eta Caixari eskatutako kredituak batuz gero, 263 milioi dira eskatutako kreditua. Honetan ere, errelato bat elikatzeko gezurrak behin eta berriz erabiltzen dituzue. Bada, ez espekulatibo, ez ezer. Estalduraaseguru bat izan da, GHK-k ez diezaion aurre egin behar izan kreditua eman eta 20 urtera interes-tasak igotzeko arriskuari. Badakigu une honetan –a ze kasualitatea!– inoiz baino baxuago daudela, baina kontrakoa izan zitekeen lasai asko, eta 10 urte barru batek daki kreditu hori indarrean egongo den. Eta espekulazioarena Bilduren gelditasunak gehitzen dion zerbait da; izan ere, lortutako kreditua zenbat eta gutxiago aplikatu egin beharreko inbertsioei, diferentzia orduan eta handiagoa izango da egin ez den horren eta estaldura-aseguruetan ordaindu behar den gastuaren artean. Baina, horri erreparatzen badiogu eta Donostiako Udalak edo Oiartzungo Udalak lortu dituzten kredituekin alderatzen badugu –Oiartzungoak 600.000 euro, eta Donostiakoak ez dakit ez ote diren izan 10 milioi eta erdi–, kreditu horien baldintzak bai direla GHK-rena baino askozaz ere drakoniarragoak hondakinen azpiegiturak finantzatzeko. Hipokrisia, hipokrisiaren mukurua. Al parecer, la incineración es nociva; cáncer igual a incineración igual a PNV, hemos visto varias pintadas… usted también lo ha mencionado. La Mancomunidad de Aguas del Añarbe, ¿quiénes la conforman? Errausketa omen da kaltegarria, kantzerra berdin errausketa berdin EAJ, hainbat pintada ikusi ditugu… zeuk aipatu duzu baita. Añarbeko mankomunitatea, uren mankomunitatea, zeinek osatzen dute? Donostiak, Errenteriak, Hernanik, Lasartek, Pasaiak, Oiartzunek, Lezok, Usurbilek, Astigarragak eta Urnietak; Urnieta PNVkoa, beste gainontzeko guztiak Bildukoak. Eta araztegiak dituzte, ur zikinenak, eta araztegi horietan, beste gainontzekoetan bezalaxe, lohiak ateratzen dira, eta zer da eta lohi horiek nora eramaten dira? Porlan fabrikara, erretzera, erretzera. Eta Olazagutian hain onartezina eta ez dakit nolakoa den hori, zer da eta Donostian onargarria al da? Niri benetan iruditzen zait hipokresiaren adierazle topatu dudan handienetarikoa. Beste bat: "atez atekoa" baino hobeagorik ez omen dago. Eta Itsasondon? Eta Itsasondon sistema mistoa zegoen, Bildu etorri zen, kendu zuen, "atez atekoa" purua ezarri, eta beraiek aitortu dute orain dela egun gutxi martxan jarri eta, ez dakit hilabete bat edo hilabete eta erdia, ez dakit zenbat denbora daramaten, lehenago baino gutxiago biltzen dutela sailkatuta. Eta hainbat eta hainbat gauza. Edo Lazkaoko eredua, orain eskatzen dutena zero zabor plataformek, Zumaian kasu, eta zer da eta Lazkaon Bilduk kendu egin zuen, eta gainera, Lazkaon Bilduk "atez atekoarekin" enpezinatuta jarraitzen duenaren itxura proiektatzen du. Eta horrela hainbeste gauza, ez nukeela sekula bukatuko. Ez zaituztet gehiago aspertuko. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1513 |
10 | 31 | 23.05.2013 | BEITIALARRANGOITIA LIZARRALDE | EH Bildu | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Mila esker. Hasteko, mugimendua ibilian demostratu behar da. Hemen badago alkate bat baino gehiago eta uste dut inork ez lukeela besoa altxatukoko galdeketarik egin duen galdetuko banio. Nik bai, nik altxatuko nuke. Egin dudalako. Eta Usurbilek ere egin zuen "atez atekoaren" inguruan. Eta Hernanik gehiengo absolutua lortu zuen emaitzetan. Beraz, herritarrak, herritarrak… Herritarrek gauza asko esaten dituzte. Noski protesta egin dutela, denek ez dute protesta egin. Eta 73.000 sinadura. Begira, nik Hernaniko adibidea jarriko dizuet. Hernanin, 6.000tik gora sinadura omen. Eta errespetatzen dut jendeak esaten duena, baian egia esan behar da. Omen. Idazkariak, ez "atez atekoaren" aldekoa prezisoki, 231 zeudela ondo hartuak. Nik errebisatuta bost aldiz sinatu zuenik ere aurkitu nuen, eta jaioberri bat ere bai. Beraz, jarrera bat erakutsi behar badugu kalean, erakutsi dezagun egiarekin eta gauzak ondo eginda. Hemen 25.000 sinadura ondo testatuta sartu ziren. Bestela esango zuten hemengoek esan behar zuten hori. Eta hitz egin dezakegu, egia da, egun askotan hemen, egun askotan hitz egin dezakegu hemen. Hitz egin da ere zabortegien betetze-mailaz. Begira," atez atekoa" hasi zuten herriek, zeren hau ez da bi urtetako kontua, Hernanik hiru urte darama atez atekoa jarri zuenetik zabortegietara egunez egun material gutxiago bidaliz. Hori baino elkartasun handiagorik ez zait okurritzen. Zeren ez didazue aitortuko, baina bosgarren kontenedoreak ez du "atez atekoari" aurka egitea baino propaganda hoberik inoiz izan. Bosgarren kontenedorea aspaldi ahaztua zegoen inor "atez atekoaren" alde ez balitz izan, % 60 birziklatzeko helburua seguruenera kajoiren batean geratua, paperak denari eusten diolako. Eta begira, "atez atekoak" meritu hori behintzat badauka, denok jarri garela ea birziklatze tasak nondik lortzen ditugun. Eta inposizioaz hainbeste ari zaretela, Maria Eugeniaren hitz batzuk ekarri nahi nituzke gogora. Hain zuzen, herri ekimen legegile hori hona ekarri zen egunean, bukaeran esan zena. Hainbat arrazoi, baina horrekin bat ez egiteko, nahiz eta herritarren askoren sinadura izan, hainbat arrazoi, baina besteak beste buruarekin koherentea izan behar da, eta bestea, erraustegia ere ez zela inposaketa, alegia, herriordezkaritzak bere izatea jarduera politikora eta erakundeen jarduerara trasladatzeko erregela eta arauen bitartez hartzen diren erabakiak direlako. Noski, "atez atekoa" udaletan bezalaxe. Gehiengoz. Zeren hori duela bost urteko eztabaida guztia jarraitu dugunok, badakigu momenturen batean hori ukatu ere egin zitzaigula alkate batzuei, niri neroni. Marian Beitialarrangoitiaren kapritxoa zen Hernanin "atez atekoa" jartzea… Ez, pleno batek gehiengoz onartutakoa, eta hori ere ez da joko garbia nire ustez. Hori esanda, guk garbi daukagu. Gero zabor estrategiaren aldeko apustua egin dugu, munduan oso zabaldua dagoen estrategia, eta estrategia hori gutxitzea, berrerabiltzea eta birziklatzea oinarri dituena da. Ez du tratamendu finalistetan oinarririk, kasu errausteplanta. Herriz herri egiten ari da orain iniziatiba bat eta nik uste dut leloa oso aproposa dela guk zer nahi dugun, alegia, eman hartu nahi duzun mundua. Hori da guk gure ondorengoei utzi nahi dieguna eta, hain justu, Europa hainbeste aipatu duzuenez, hori da Europan eta hemendik kanpo txalotzen ari direna, zuei gustatu ala ez. Berriki Obamak eman dio adibidez mundu mailan Ingurumen Saria –Nobel Sarien pareko zerbait– Zero Waste Europako presidenteari. Eta Europara joan garen aldiko, urratsak ematen jarraitzeko animoak jasotzen ditugu, jakitun direlako etorkizuna idazten ari garela. "Atez atekoa", berriro diot, bilketa sistema bat baino ez da, urrats handia ematen laguntzen duena, zalantzarik gabe, eta ikasteko balio duena. Potocnik Europako Ingurumen komisarioak hala zioen, norabide zuzenean emandakoa eta emaitza ezin hobeak ematen dituena. Hori ere esan zigun. Hitzez hitz. Errausketari buruz ere egia da, askotan horren kontra egiteko esan nahi izan zaigu "baina errausketa ez du debekatzen", bai, baina esaten du hondakinak kudeatzeko modurik egokiena ez dela. Hori orain dela hilabete gutxi Potocnikek esana. Eta zuek ere, benetan esaten dizuet, uste duzuena baina gertuago zaudete "atez atekoa" ontzat ematetik. Konbentzimendu osoz esaten dizuet hau. Itsututa zaudete zintzilikario eta kuboekin, errauste-plantaren defentsak itsutu zaituztelako, baina aldi berean herrietan erdiesten ari diren akordioen bidez, Zumaia kasu, "atez atekoaren" bizkarrezurra ari zarete ontzat ematen eta urtetan ukatu duzuena aitortzen duzue. Hiru kontu: Bat, ontzat ematen duzue % 60tik gora birziklatu daitekeela, 70 eta 80 ere bai kasu batzuetan. Bigarrenik, sortzaile denok garen neurrian soluzioaren parte denok garela eta beraz, borondatezkoa baino derrigorrezkoa behar duela izan birziklapenak, hori ere onartu da. Eta hirugarrenik, sistemak emaitzak emateko ardura indibidual hori gauzatzeko identifikatu edo kontrolerako nolabaiteko modua izan behar dela, alegia, pertsonalizatua izan behar duela. Bost urte eman dituzue horretan, tartean gezur handiak esanda, modu legitimoan "atez atekoaren" alde apustua egin genuenoi bidea oztopatu nahian, erridikulura iristeraino, kasu PSEk Donostiako Udaletik egin zuena, Hernaniko Udalari dendetarako kuboak erosteko kontratazioa eten nahi izatekoa. Baina esandakoa, ari zarete urratsak egiten, gehiago egingo dituzue, ziur naiz. Gipuzkoako Foru Aldundiaren kanpaina batek dioen moduan: "Birziklagarriak garelako, birziklagarriak zarete". Pentsaera, jarrera, ohiturak aldatzeko gai zarete eta seguru nago lortuko dugula. Eskerrik asko. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1514 |
10 | 31 | 23.05.2013 | MANEIRO LABAYEN | Mixto-UPyD | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Eskerrik asko, presidente andrea. Erdibideko hau puntuz puntu bozkatzea eskatuko nuke. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1515 |
10 | 31 | 23.05.2013 | MANEIRO LABAYEN | Mixto-UPyD | Euskal Legebiltzar Talde Popularrak egindako legez besteko proposamena, zaborra 'atez ate' biltzeko prozedura inposatzeak eragindako auzotarren alde. Eztabaida eta behin betiko ebazpena | Batetik, 1., 3. eta 4. puntuak, eta, bestetik, 2. puntua. | eu | https://www.legebiltzarra.eus/ic2/restAPI/pvgune_descargar/default/4e490237-4361-4262-8540-ec4457d11a78 | parl_eu_1516 |
10 | 32 | 24.05.2013 | BERRIOZABAL BÓVEDA | EA-NV | Galdera, Jone Berriozabal Bóveda Euzko Abertzaleak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoaren proiektuari buruz | Eskerrik asko, legebiltzarburua. Lehendakaria, sailburu eta legebiltzarkideok, egun on. Joan den urtarrilean, Legebiltzar honek gaitzetsi egin zuen hezkuntzaren kalitatea hobetzeko legearen (LOMCE) aurreproiektua, eta hura baztertzeko eskatu zion Espainiako Gobernuari. Horrez gain, Eusko Jaurlaritzari eskatzen zion defenda zitzala autogobernua, gure hezkuntza-sistemaren kalitatea eta hizkuntzaeta hezkuntza-eskubideak, eskola-komunitatea alboan izanik. Ordutik hona lau hilabete igaro dira eta Eusko Jaurlaritzak, euskal gizartearen gehiengo zabal-zabal batek egin duen bezala, lege-proiektuaren kontrako jarrera adierazi du. Hainbat zirriborro landu eta gero, duela astebete Ministroen Kontseiluak ustez hezkuntzaren kalitatea hobetu nahi duen lege-proiektua onartu zuen, berehala legebiltzar-tramitea hasteko asmoz. Hainbatetan adierazi dugunez, Euzko Alderdi Jeltzalea LOMCEren aurka dago, besteak beste, hezkuntza-sistemak zentralizatu eta uniforme bihurtu nahi dituelako, eta ez duelako errespetatzen Euskadik hezkuntza-arloan duen eta berea bakarrik den eskumena; ez duelako behar bezala aintzat hartzen Estatua eleaniztuna dela, eta autonomia-erkidego bakoitzak bere errealitate soziolinguistikoak eta premiak dituela; euskal hezkuntza-sistemak ez dituen arazoak konpontzea duelako helburu, eta Estatuak, esaterako, eskolaporrotean dituen datu txarrak apaindu nahi dituelako; eta, azkenik, horrelako erreforma bati ekiteko funtsezkoa iruditzen zaigun adostasun sozial eta politiko nahikorik ez duelako. Ez dakit zer egingo duten gainerako legebiltzartaldeek, baina Gorteetako EAJren taldeak gogor egingo du lan autogobernua eta euskal hezkuntza-sistema defendatzeko, eta, horretarako, gure legebiltzar-taldeak behar adina zuzenketa aurkeztuko ditu. Euzko Alderdi Jeltzaleak bere onena emango du legebiltzar-tramitean, baina oinak lurrean ditugu eta badakigu ez dela bide erraza izango PPren gehiengo absolutua dela eta. Por eso, esta es nuestra pregunta: zer jarrera hartuko du Eusko Jaurlaritzak legebiltzar-izapideetatik aterako den legeak Euskadik hezkuntza-arloan dituen eskumenak urratzen baditu eta euskal hezkuntza-sistemarentzat kaltegarria bada? Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1517 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Jone Berriozabal Bóveda Euzko Abertzaleak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoaren proiektuari buruz | Presidente andrea, legebiltzarkideok, egun on guztioi. Berriozabal anderea, zuk egin didazun galderari erantzun aurretik, adierazi nahiko nuke, behin eta berriro egin dudan bezala, LOMCEren aurka gaudela erabat. Aurka Euskal Autonomia Erkidegoaren eskumenak urratzen dituelako. Baina aurrera jarraitu baino lehen, egungo egoeraren radiografia egin nahiko nuke. Eskola uzten dutenen tasa Estatuan, % 24,9; LOMCErekin 2020rako lortu nahi dutenen helburua % 15era jaistea. Gaur egun Euskadin dugun eskola-uzte tasa, % 11,5. Lege horren beharra dugu gure datuak zuzentzeko? Ez dirudi. Más datos: Estatuan, Bigarren Hezkuntzako titulua dutenak % 65 dira; Euskadin, berriz, % 82,9, ELGA baino zertxobait gorago. Lanbide-heziketan graduatuta daudenei dagokienez, hamabi puntu gorago gaude. Eta azken adibide bat. Kezkatuta gaude Euskadin gazteen % 15 nini deritzona delako, ez daude ez lanean ez ikasten. Estatuan zifra hori % 23,8an kokatzen da. LOMCEk bilatzen dituen helburuak gaindituta ditugu, beraz. LOMCEk ez du euskal hezkuntza-sistema hobetzea suposatuko, atzerapauso nabaria baizik. Espainiar Estatuko hezkuntza-sistemak uniformizatzeko eta zentralizatzeko saiakera argi baten aurrean gaude. Euskarari dagokionez, Konstituzioaren eta Autonomia Estatutuaren arabera euskararen eta gaztelaniaren arautzea Erkidego honi dagokio, bertako erakunde komunei: Eusko Jaurlaritzari eta Legebiltzar honi. Hortaz, Estatuko erakunde zentraletatik gai hau arautu nahi izatea intromisio edo eskumen-inbasio bat da. LOMCEk ez du zerikusirik euskal gizartearen behar eta errealitatearekin eta gure eskumenak urratzen ditu. Aurka gaude ez duelako ez adostasun sozialik ezta politikorik. Gure gaurko euskal hezkuntzasistema, ordea, adostasun iraunkorrean oinarrituta dago, akordio oso zabalen fruitua da, gizarte osoarena, denona da. Asko kosta zaigu gauden tokira iristea. Emaitza onak lortu ditugu eta badakigu hobetu behar dugula, bai, baina LOMCE ez da bidea. Adostasunean eraiki genuen gure hezkuntza-sistema, eta aurreran- tzean ere bide beretik jarraitu beharko dugu. Ahaleginak egin beharko dira LOMCE Kongresuko tramitean dagoen bitartean bere edukia aldatzeko, baina onartzen den legea euskal hezkuntzasistemarentzat kaltegarria bada eta hezkuntza-eskumenak urratzen baditu, Jaurlaritzak eskura dituen baliabide guztiak erabiliko ditu legeari aurre egiteko. Argi gera dadila: Kongresutik aterako den legea kaltegarria bada gure hezkuntza-sistemarentzat, edo gure eskumenak urratzen baditu, Eusko Jaurlaritzak beharrezko tresna guztiak erabiliko ditu hari aurre egiteko, hemen aplikatzea saihesteko. Datorren astetik aurrera, hezkuntzako eragileekin bilduko gara egoera deseroso honen aurrean bakoitzak dituen esan beharrekoak amankomunean jartzeko. Ez dugu onartuko gure interesen kontra egingo duen legerik, eta bereziki lege horrek gure ikasleen hezkuntza eta etorkizuna jokoan jartzen baditu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1518 | |
10 | 32 | 24.05.2013 | BERRIOZABAL BÓVEDA | EA-NV | Galdera, Jone Berriozabal Bóveda Euzko Abertzaleak taldeko legebiltzarkideak Hezkuntza, Hizkuntza Politika eta Kulturako sailburuari egina, hezkuntzaren kalitatea hobetzeko lege organikoaren proiektuari buruz | Bai, presidente andrea. Zure baimenarekin, eserlekutik. Batetik, sailburu andrearen erantzuna eta erabakimena eskertu nahi nituzke, eta, bestetik, gure poza adierazi nahi dut, eta goraipatu nahi dut datorren astetik aurrera euskal hezkuntza-sistema osoko ordezkariekin bilduko dela. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1519 |
10 | 32 | 24.05.2013 | MINTEGI LAKARRA | EH Bildu | Galdera, Laura Mintegi Lakarra EH Bildu taldeko legebiltzarkideak lehendakariari egina, EAEko 2013rako defizitari buruz | Egun on, legebiltzarburu andrea. Lehendakari jauna, legebiltzarkideak. Defizitaren inguruan erabakiak hartu beharko dira, erabaki garrantzitsuak, sendoak, potoloak. Eta horixe da, hain zuzen ere, nire galdera: Jaurlaritzak badu irizpiderik eragileen ekarpenak jasotzeari buruz? Zeintzuk dira irizpide horiek? Nola jasoko ditu, alde batetik, eragileen ekarpenak, eta bestetik, nola bideratuko ditu eztabaidarako foroak? Horixe da galdera. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1520 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Laura Mintegi Lakarra EH Bildu taldeko legebiltzarkideak lehendakariari egina, EAEko 2013rako defizitari buruz | Legebiltzarburu anderea, legebiltzarkideok. Mintegi anderea, oso sinple erantzungo dizut. Ahaldun nagusiekin eta Eudeleko presidentearekin batera hitz egiten ari gara, hau da, herri-ordezkari nagusienekin. Gehiago esango dizut. Euskal Finantza Kontseilua konbokatu beharko dugu, erabaki guztiak adosteko eta elkarrekin hartzeko hartu beharreko erabakiak, baita Batzar Nagusietan bere tokian eta Legebiltzarrean ere. Herri honen ordezkari nagusienak direnen esparruak errespetatuz, horiek izango dira nik erabiliko ditudan foroak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1521 |
10 | 32 | 24.05.2013 | MINTEGI LAKARRA | EH Bildu | Galdera, Laura Mintegi Lakarra EH Bildu taldeko legebiltzarkideak lehendakariari egina, EAEko 2013rako defizitari buruz | Legebiltzarburu andrea. Hain zuzen ere Ogasun diputatuak eta Jaurlaritzako Ogasun sailburua bildu zirenean, EH Bilduk eraman zituen planteamendu batzuk: lau akordio dokumentu batean. Eta akordio horiek funtsean erantzuten zioten lau galderari: zer, nola, zertarako eta batez ere, norekin. Eta hori da arduratzen gaituena. Zer? Alde batetik argi dago 2013rako erabaki dela defizit kopuru bat, behin-behinekoa dena, eta dezima horiei esker badaude 1.080 milioi banatzeko porzentualki modu horizontal eta bertikal batean, eta badakigu nola egingo den banaketa. Baina erabaki hori behin-behinekoa da. Hartu behar da behin betiko erabaki bat, eta beti ere bistaz galdu gabe Europak aurrikusita dauzkan defizit-kopuruak 2020rako. Hori da pixkat ortzimuga edo zeru muga. Nola hartuko dira erabaki behin betiko horiek? Hori da galdera. Baina ez bakarrik zer hori, baizik eta zertarako, hau da, zorpetzetik etorriko diren diru horiek zertan erabiliko dira? Guk oso argi dugu erabili behar direla pertsonengan, pertsonengan inbertitu behar dela. Eta arduratzen gaitu ikusteak nola honezkero esaten ari den badaudela proiektu batzuk diru hori erabiltzeko: metroko 3. lerroa edo ez dakit nongo pasabidea. Hori da lehentasuna? Nork erabakitzen du? Eta horiek dira bi galdera garrantzitsuak. Zertan erabili diru hori eta nork ezartzen duen lehentasuna. Eta hortik dator beraz, hirugarrena: nola hartzen dira erabaki horiek? Erabaki horiek hartu beharko dira, alde batetik, aipatu den moduan, erakundeetan, bai, egia da: legebiltzarrean bertan, batzar nagusietan. Baina nahikoa da hori? Nola emango diegu bidea eragileei? Badago aurreikusita fororik eragileei bidea emateko? Beraz, azken galdera: norekin? Datorren astean ikusiko dugu kaleak bete egingo direla, milaka pertsona aterako dira kalera, eta interpelazio batekin etorriko dira: zer dauka Jaurlaritzak eskaintzeko? Zer dauka Jaurlaritzak pobretze-prozesu honetatik ateratzeko? Eta nola hartuko dira aintzat eragile horiek? Badago fororik, mahairik? Badago aurreikusita eremurik jasotzeko, hain zuzen ere, pertsonengandik etorriko den eskaera hori? Aurreikusita dago nola emango zaien bidea? Nola artikulatuko diren lekuak, ekarpen horiek hartzeko? Ze, gure ustez, krisialditik ateratzeko, eragile horiekin guztiekin kontuan hartu beharko dira eta parte hartu behar izango dute, akordio zabal bat eraikitzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1522 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Laura Mintegi Lakarra EH Bildu taldeko legebiltzarkideak lehendakariari egina, EAEko 2013rako defizitari buruz | Eskerrik asko, legebiltzarburu andrea. Mintegi andrea, gauzak zehazte aldera, bi puntu esan nahiko nituzke: bat, Jaurlaritzak ez du defizit-muga gaindituko, erabaki hori onartu arte; bi, defizit-muga berria erabakitzen den momentuan, Gobernua, Jaurlaritza prest egongo da adostutako inbertsioak berehala martxan jarri ahal izateko. Mintegi andrea, orain saiatu ahal izango zara zure jarrera birbideratzen zure galderaren justifikazioari dagokionez, baina eskatuko nizuke izan zaitezela argiagoa zure galderaren justifikazioan edo zioen azalpenean, eta horri ere eutsiko diot. Izan ere, zuk benetan planteatu zenuen Jaurlaritzak defizit-helburua ez betetzea; ez defizit-helburua ez aplikatzea, baizik eta defizit-helburua ez betetzea. Eta nik gaur errepikatuko dizut Jaurlaritzak ez duela defizit-muga gaindituko hura onartu arte. Eta gogoraraziko dizut zuek gobernatzen duzuen erakunde guztiek egin duten gauza berbera egiten duela Jaurlaritzak. Gauza berbera. Izan ere, adibidez, Gipuzkoako Foru Aldundiak txintik esan gabe onartu du defizitmuga hori. Eskatu didazu entzun dezadala, jaso ditzadala ekarpenak eta proposamenak. Nire agintaldiaren lehenengo egunetik ari naiz horretan. Nire agintaldiaren lehenengo egunetik, Mintegi andrea. Jaurlaritza lanean ari da aukera hori egiazkoa izango den une berean martxan jarri ahal izan ditzagun ekonomia suspertzeko eta enplegua sortzeko guztion proiektuak, baita inbertsio-proiektuak ere. Batetik, pertsonak aipatu dizkidazu, eta, bestetik, pertsonak eta metroa kontrajarri dizkidazu. Norentzat da metroa, pertsonentzat ez bada? Egitateekin erakutsi dugu prest gaudela entzuteko eta garatu beharreko proiektuak elkarrekin egiteko –180 milioi euroan balioztatzen ditugu–. Mintegi andrea, bi urte daramatzazu esanez sistema eta eredua aldatuko dituzula, eta hogeita hamar urtean herrialde honek, nire ustez, bi eredu ezagutu ditu: egiten duena, eta desegiten duena; eraikitzen duena, eta eraisten duena. Eta guk, Eusko Jaurlaritzak, herrialde hau eraikitzeko ereduari jarraituko diogu. Eztabaidak eta foroak aipatu dizkidazu. Ados, Mintegi andrea, nahi duzun guztiaz eztabaidatu dezakegu, baina, aldi berean, herrialde hau eraikitzen jarraituko dugu, egunero pertsiana irekitzen jarraituko dugu. Eta hori proiektuak hitzartuz, inbertsioak erraztuz eta dauzkagun aukerez baliatuz egiten da. Hausnarketa, bai, hausnarketa, bai, baina ekintzarekin batera. Ea bi urte baino gehiago itxaron eta oraindik krisiaren aurkako planik ezagutu gabe egon behar dugun, Gipuzkoan gertatzen den bezala. Señora Mintegi, ustedes van por detrás. Mintegi anderea, atzetik zoazte. Zuek defizitmuga onartu zenuten, baina besteei gainditzeko eskatzen diguzue. Ekonomia suspertzeko 245 milioi bideratzeko aukera izango du Jaurlaritzak; mahai-inguruak ireki ditugu, proiektuak bidali ditugu entzuteko eta partekatzeko, elkarrekin gehiago egingo dugu aurrera, eta bermatzen dizut inbertsioak martxan jarriko direla. Herrialdeak bultzada behar du, eta izango du. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1523 |
10 | 32 | 24.05.2013 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak lehendakariari egina, Ondarroan pertsona bat atxilotu aurretik Segurtasuneko sailburuaren eta EH Bilduko bozeramailearen artean izandako telefonoelkarrizketari buruz | Gracias, señora presidenta. Señor lehendakari, consejeros, señorías, buenos días a todos. Lehendakari jauna, joan den maiatzaren 15ean ertzain asko agertu ziren Ondarroan talde armatu bati laguntzeagatik kondenatutako lagun bat epailearen aginduz atxilotzeko. Aukera honetaz baliatu nahi dut Ertzaintzari nire babesa agertzeko eta zorionak emateko egun hartan egin zuenagatik eta egunero egiten duenagatik. Egun hartan, Ertzaintzak, polizia integrala den aldetik, bere lana egin zezan oztopatzen saiatu zirenek eragin zuten zirku mediatikoa alde batera utzita, aho zabalik geratu ginen Ganbera honetako EH Bilduko bozeramaileak bitartekari-lanak egin zituelako eta Ertzaintzaren lanaren gainbegirale-papera hartu zuelako. Bitartekaria esan dut, egun hartan bertan zure Jaurlaritzako Segurtasuneko sailburuarekin izandako elkarrizketa batzuk iragarri zituelako. Elkarrizketa horietan, EH Bilduko bozeramailearen arabera, hark Segurtasuneko sailburuari eskatu zion saihestu zezala indarkeria piztea operazioan zehar. Eta operazioaren gainbegiralea esan dut, denok entzun ahal izan genuelako bozeramaile hark nola aurpegiratzen zion ertzain bati lekua husteko modua. Gainera, sailburuari deitzeko mehatxua egin zion ez bazuen bere jarrera zuzentzen. Informazioaren ikuspuntutik, EH Bilduko bozeramailearen jarrerak askoz gehiagorako eman zuen, baina uste dut alderdirik larrienak jada aipatu ditudala. Ondorioz, EH Bilduko bozeramailea euskal herritarren aurrean agertu zen, Eusko Jaurlaritzak eskatuta, operazioan zehar indarkeria-ekintzarik gertatuko ez zelako bermatzaile gisa, eta, are larriago, bazirudien elkarrizketa horrek aginte-ahalmena eman ziola beren lana egiten ari ziren agenteen gainean. Lehendakari jauna, albistea komunikabide batean edo bestetan ikusi edo entzun genuen guztiok egitateen bertsio horrekin geratu ginen. Gaur-gaurkoz, Eusko Jaurlaritzak ez du gezurtatu egitateen ikuspegi hori. Beraz, pentsatzen dugu legebiltzar-bozeramaile bati ahalmena eman bazaio polizia-ekintza batean esku hartzeko, oso erabaki politiko larria dela, eta zu bakarrik izan zaitezkeela horren erantzule, lehendakari jauna. Horregatik galdetzen dizut: arrazoizkotzat jotzen duzu, lehendakari jauna, EH Bilduren bozeramailearekin negoziatzea epailearen atxiloketa-agindu bat gauzatzeko zer baldintzatan jokatu behar duen poliziak? La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1524 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Mikel Unzalu Hermosa Euskal Sozialistak taldeko legebiltzarkideak lehendakariari egina, Ondarroan pertsona bat atxilotu aurretik Segurtasuneko sailburuaren eta EH Bilduko bozeramailearen artean izandako telefonoelkarrizketari buruz | Legebiltzarburu andrea, zure baimenarekin eserlekutik. Legebiltzarreko presidenteari eskatu diot, eta zuri ere eskatzen dizut, Unzalu jauna, ongi iruditzen bazaizu, zure galderan sailburuaren eta legebiltzartalde baten bozeramailearen arteko elkarrizketa bat aipatu baituzu, nahiago nuke, nire lehenengo erantzunaren ondoren, ongi iruditzen bazaizu, sailburuak ematea azalpenak, zerikusia baitu gai honi berari buruzko gai-zerrendako bosgarren puntuarekin ere. Nolanahi ere, Unzalu jauna, nik, lehendakari gisa, babes osoa ematen diot Segurtasuneko sailburuak izan zuen jardunbideari aipatu duzun Ondarroako lagun baten atxiloketaren kudeaketan, eta, horrez gain, zorionak eman nizkien Segurtasun Sailari eta Ertzaintzari operazio hartan izan zuten jardunbidearengatik, baita aurreko operazio batean izandakoarengatik ere. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1525 |
10 | 32 | 24.05.2013 | UNZALU HERMOSA | SV-ES | Galdera, Mikel Unzalu Hermosa Euskal Sozialistak taldeko legebiltzarkideak lehendakariari egina, Ondarroan pertsona bat atxilotu aurretik Segurtasuneko sailburuaren eta EH Bilduko bozeramailearen artean izandako telefonoelkarrizketari buruz | Eskerrik asko, lehendakari jauna. Eskertzen ditut zure azalpenak. Egia esan, zuk ere ez diguzu esan, Segurtasuneko sailburua bera izan zela zuzeneko solaskidea esan baituzu…, baina, dena den, zure azalpenak onartuz –eta gero sailburu andreak emango digun erantzunaren zain nago–, bi zehaztapen egingo nizkizuke gai honi buruz. Bata, Ondarroako gertakizunak izan zuen oihartzun mediatikoari eta herritarrei helarazi zitzaien irudiari dagokienez, beharrezkoa izango zen Jaurlaritzak berehalako erantzun irmo bat ematea. Bestea, hona ez garela etorri sailburuak EH Bilduko bozeramaile andreari esan zionagatik, baizik eta herritarrei helarazi zitzaien irudiagatik. Eta komunikabideek behin eta berriz esan zuten, hain zuzen…; Mintegi andreak ertzain batekin izan zuen elkarrizketaren transkripzioa irakurriko dut. Esan zuen: "Estefanía Beltrán de Herediak telefonoz deitu dit, eta esan dit deitzeko hari edozein unetan". Eta honela jarraitzen du Mintegi andreak: "Ez dut berriro ikusi nahi lekua modu horretan hustea, eta, berriro ikusten badut, Estefanía Beltrán de Herediari deituko diot". Lehendakari jauna, hemen planteatu nahi duguna da ea zure Jaurlaritzak Mintegi andreari eskatu zion ala ez polizia-operazioaren bitartekaria eta gainbegiralea izateko. Nolanahi ere, hala izan bazen, aurrekari larria litzateke gure ustez. Eta beno, bada, sailburu andrearen azalpenen zain geratzen naiz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1526 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Mikel Unzalu Hermosa Euskal Sozialistak taldeko legebiltzarkideak lehendakariari egina, Ondarroan pertsona bat atxilotu aurretik Segurtasuneko sailburuaren eta EH Bilduko bozeramailearen artean izandako telefonoelkarrizketari buruz | Eskerrik asko, presidente anderea. Lehendakari, sailburuok, legebiltzarkideok, egun on. Unzalu jauna, planteatu duzu baldintzak negoziatu direla, elkarrizketa bat aipatu duzu, esan duzu Mintegi andrea, dirudienez, operazio hartako bitartekaria izan zela… Bada, esan behar dizut Segurtasuneko sailburua hemen dagoela, eta zuk aipatu dituzun negoziazioak telefono bidezko elkarrizketa bat besterik ez zirela izan. Telefono bidezko elkarrizketa hori hilaren 15ean izan genuen, goizeko zortziak laurden gutxi aldera, zazpi eta erdiak baino lehentxeago poliziaoperazioaren koordinazio-zentroak jakinarazi baitzidan EH Bilduko legebiltzarkideak zeudela Ondarroako elkarretaratzearen inguruan. Eta jakinarazi zidaten Mintegi andreak berak, EH Bildu taldearen legebiltzarbozeramaileak, ertzain batengana jo zuela, operazioaren arduradun batengana, han gertatzen ari zenaren azalpenak eskatzeko. Egoki iruditu zitzaidan hari deitzea. Deitu nion, lehenik eta behin, Legebiltzar honetako kide batzuk han zer egiten ari ziren jakiteko, Auzitegi Nazionalera deitutako pertsona bat atxilotzea saihestu, edo, gutxienez, oztopatu nahi zuen elkarretaratze haren inguruan. Eta, bigarrenik, hari esateko, hain zuzen, Alkorta andrea atxilotzera joan ginela hara, atxiloketa ordenatu bat egitera joan ginela, han aurkitu genitzakeen erresistentzia- edo arrisku-egoeretara moldatuz. Eta, azkenik, Ertzaintzak megafoniaren bidez jakinarazi zuen zerbaitez ohartarazi nion: arriskutsua zela antzinako egitura zuen zubi batean hainbeste jende pilatzea. Eta erantzukizuna eskatu nion, legebiltzarkidea den aldetik. Elkarrizketa hark ez dio eta ez zion ezertan eragin epailearen agindua betetzeari. Alde horretatik, Unzalu jauna, ez dut ezer neure buruari leporatzeko. Egun hartan hitz egin nuen, eta mila aldiz hitz egingo nuke. EH Bildu legebiltzartaldearen bozeramaile den Mintegi andrearekin hitz egin nuen bezala, Ganbera honetako edozein legebiltzar-talderen edozein bozeramailerekin hitz egin dut eta hitz egingo dut. Unzalu jauna, espekulatu egin nahi baduzu telefono-deiekin, ustezko akordioekin, negoziazioekin, eta arduradun politikoek, legebiltzarkideek edo talde politikoek ezker abertzalearekin izan dituzten elkarrizketekin, uste dut izango duzula aukera guri kontatzeko zure talde politikoak ezker abertzalearekin izan duen harreman osoan izan dituzuen telefono bidezko edo aurrez aurreko elkarrizketak, akordioak, hitzarmenak, bisitak, negoziazioak eta frustrazioak. Bitartean, espero dut elkarrizketa haren inguruan duzun jakin-mina ase izana. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1527 |
10 | 32 | 24.05.2013 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, krisi ekonomikoak Euskadin izandako eraginari buruz | Eskerrik asko, presidente andrea. Lehendakari jauna, krisi ekonomikoan beste leku batzuetan baino beranduago sartu bagara ere, leku haietan bezain gogorra da, eta haren ondorioak ikusten ari gara langabezia-datuetan edo administrazioen diru-bilketaren jaitsiera nabarmenean. Badirudi krisia ukatu izanak ahultasun-egoera batean utzi duela Euskadi, eta horrek neurriak garaiz hartzea oztopatu du; izan ere, 2013rako zerga-sarreren aurreikuspenak ere ez dira ari betetzen. Ondorioz, galdetu nahi dizugu, lehendakari jauna, zer neurri hartzeko asmoa duzun gastuen errealitatea diru-sarreren errealitatera egokitzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1528 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, krisi ekonomikoak Euskadin izandako eraginari buruz | Eskerrik asko, legebiltzarburu andrea. Quiroga andrea, joan den asteartean aukera izan nuen Euskadiko egoera ekonomikoaren diagnostikoa eta Jaurlaritzak hari aurre egiteko dituen oinarriproposamenak zurekin aztertzeko. Nik ez dut inoiz, Quiroga andrea, ez dut inoiz krisia ukatu. 2008. urtetik aitortu dut. Harrezkeroztik, planteamenduak egin ditut Euskadin zein estatuan egoerari aurre egiteko, baina ez ditut errepikatuko. Eusko Jaurlaritza berriak errealitate ekonomikoa aitortu du, eta konpromisoa hartu du, lehenik eta behin, daukana baino gehiago ez gastatzeko. Lehenengo hiruhileko datuei helduko diet. Defizit-muga betetzen ari gara, eta zerga-kontsolidazioarekiko dugun konpromisoari eutsi egiten diogu. Gainerakoan, ekonomia suspertzeko eta enplegua sortzeko plan bat planteatu du Jaurlaritzak. Ez dugu gastatuko daukaguna baino gehiago, eta, enplegu publikoari eta oinarrizko zerbitzuei –gizarte-politikei– eusten saiatzeaz gain, ekonomia suspertzeko eta enplegua sortzeko bizkortze-neurrietan inbertituko dugu. Horren beharra du herrialdeko ekoizpen-ekonomiak. Quiroga andrea, ezagutzen duzu diagnostikoa, eta neurriak ere zuzen-zuzenean ezagutzen dituzu. Bide hau ez da, beraz, teoria bat, jorratzen ari garen bide bat da. Gizartean diren hainbat eragileekin ez ezik, foru-aldundiekin elkarrekin lanean ari gara, proiektuak adosteko, martxan jartzeko. Beraz, ondo dakizunez, Quiroga anderea, baita ere Arabako Aldundiarekin. Erakundeek zailtasun berdinak ditugu. Errealitate horrek adostasunak errazten ditu. Nire helburua eta itxaropena da arlo politikoan ere oinarrizko adostasun horiek lortzea. Dena dela, esandakoa, ez dugu duguna baino gehiago gastatuko, aurtengo lehen hiru hilabeteetan agerian geratu den bezala. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1529 |
10 | 32 | 24.05.2013 | QUIROGA CIA | PV-ETP | Galdera, Arantza Quiroga Cia Euskal Talde Popularreko legebiltzarkideak lehendakariari egina, krisi ekonomikoak Euskadin izandako eraginari buruz | Eskerrik asko, presidente andrea. Krisi hau, lehendakari jauna, esan dizudan bezala, beranduago iritsi da Euskal Herrira beste lekuetara baino. Egia esan, orain gogor ari gara jasaten krisia, batez ere gure enpresek esportazio-merkatuak bilatzeko dituzten zailtasunengatik. Baina, zalantzarik gabe, langabezia da dramarik larriena, baita araudiaren zurruntasuna eta egitura ekonomikoa ere. Langabezia da gure arazoen erdigunea, eta, beti gertatzen den bezala, mendeko bola bat da gastuen kapituluan gero eta langabe gehiago egotea, areagotu egiten baitira gastu- eta arreta-beharrak. Ez badago enplegurik, ez dago PFEZik; ez badago kontsumorik, ez dago BEZik; ez badago mozkinik, ez dago sozietateen gaineko zergarik. Eta zer egin dezakegu egoera horretan, lehendakari jauna? Zer egin behar dugu estualdi hau gainditzeko? Gauza asko; besteak beste, zuhurtzia berreskuratu. Jada ezin gara mugarik gabe zorpetu; ezin dugu ahal duguna baino gehiago inbertitu. Hobeto gastatu behar dugu. Gastua arrazionalizatu egin behar da, eta, batez ere, enplegua sortu behar dugu, lehendakari jauna. Berrehun egun daramatzazue bere burua aurkitzen ez duen, ezer eskaintzen ez duen eta beldur batzuk agerian uzten dituen gobernu baten gidaritzan. Batere arriskurik hartu nahi ez izatearekin dute zerikusia beldur horiek. Arriskua hor dago, jakina, baina arrisku horri egin zenion aurre hauteskundeetan: egoera zail bat izateko arriskuari, hartzen dituzten arriskuetan asmatzearen arabera baloratzen diren buruzagiek hartzen duten arriskuari. Baina, lehendakari jauna, arriskurik handiena geldirik egotea da. Agian ez zuretzat, baina bai euskal herritarrentzat. Arriskurik ez hartzearen arriskua herritarrentzako arriskua da. Gure enpresentzako arriskua da, ekintzak eta gidak eskatzen baitituzte. Herritarrek egunero hartzen duten arriskua da, beren saltokietako pertsianak irekita mantentzen saiatuz eta hilabetearen bukaerara iristen saiatuz. Enpresariek hartzen duten arriskua da. Ekintzaileek hartzen duten arriskua da. Arrisku hori bera hartzeko eskatzen dizut, lehendakari jauna, herrialde hau gidatzeko lan serioarekin, zorroztasunarekin eta aztertzeko gaitasunarekin, baina, batez ere, ekintzarekin. Horixe eskatzen dizu Alderdi Popularrak, ekintza baita, lehendakari jauna. Gu prest gaude lehendakariak Alderdi Popularraren beharra duen deialdi guztietara joateko, baina azterketetatik proposamenetara, paperetara, zenbakietara pasatu behar dugu. Eta hor aurkituko gaituzu, lagunduko duten Alderdi Popularraren proposamenekin. Eta gogoan izan, lehendakari jauna, besteengan duzun eraginarekin duela zerikusia lidergoak. Ez gehiago, ez gutxiago. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1530 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Arantza Quiroga Cia Euskal Talde Popularreko legebiltzarkideak lehendakariari egina, krisi ekonomikoak Euskadin izandako eraginari buruz | Eskerrik asko, legebiltzarburu anderea. Quiroga andrea, ez zaitez kezkatu. Hurrengoan, zenbatuta ekarriko dut zenbat aldiz esan duzun gauza bera tribuna honetan. Zenbatuta ekarriko dut zenbat aldiz aipatu duzun lidergo-falta, higadura ez aitortzea, geldirik egotea, zerbait egiteko beharra, eta abar. Zenbaketa ekarriko dut, zuri erakusteko ainguratuta zaudetela diskurtso horretan. Zure planteamenduan, deigarria egin zait araudiaren zurruntasuna aipatzea. Urtebete baino gehiago daramagu Lan Erreformaren Dekretuarekin, eta araudiaren zurruntasuna aipatu duzu. Gastuen kapituluaz hitz egin didazu, eta erantzun dizut, eta berriro planteatu didazu zuhurtzia berreskuratzeko. Nik diotsut Jaurlaritza hau bere gastuak bere diru-sarreren errealitatera egokitzen ari dela. Aurreko Jaurlaritzak, zure laguntzarekin, Quiroga andrea, ez zuen halakorik egin. Ez zuen halakorik egin, atzo zure taldeko legebiltzarkide bat tribuna honetan harrotu bazen ere esanez Euskadiko Alderdi Sozialista kudeaketa egokirantz bideratu zuela, aurreko legealdian hamar bider biderkatu baitzuen zorra. Aurreko Jaurlaritzak, zure laguntzarekin, Quiroga andrea, zeukana baino gehiago gastatu zuen. Zure alderdiaren babesari esker egin zuen hori, aurrekontu guztiak onartu baitzenituzten, baita iazkoa ere. Alderdi Popularrak eragozpenik jarri gabe babestu zituen aurreko Jaurlaritzaren politika ekonomikoa eta aurrekontu-politika. Eragozpenik jarri gabe! Baina, Quiroga andrea, aurrera begiratu behar dugu. Zerga-erreformari ekiteko proposamen bat duzu. Iruzurraren aurka borrokatzeko plan bateratu baterako proposamen bat duzu. Proposamen horiek zure erantzunaren zain daude, Quiroga andrea. Jaurlaritzak proposatutako enplegu-plana duzu. Badakizu zenbat aurreratu den aldundiekin batera ditugun proiektuetan. 245 milioi pizgarri dira. Quiroga andrea, ekonomia suspertzeko neurriak ditugu. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1531 |
10 | 32 | 24.05.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Segurtasuneko sailburuari egina, Urtza Alkortaren atxiloketan izandako gertakariei buruz | Eskerrik asko, presidente andrea. Egun on guztioi. Sailburu andrea, hain zuzen, lehen esan den bezala, joan den maiatzaren 15ean, asteazkena, Ertzaintzak Urtza Alkorta atxilotu zuen Ondarroan, ETAri laguntzeagatik bost urteko kartzela-zigorrera kondenatua. EH Bilduko hiru legebiltzarkidek ezker abertzaleak antolatutako zirku mediatiko horretan parte hartu zuten, eta gaizkile bat atxilotzea oztopatu nahi zuten, alajaina. ETAren laguntzaile bat atxilotzea oztopatzen saiatu nahi zuten, alajaina. Horrek, logikoki, oso argi uzten du hori ez zela inola ere, zenbait alderdi politikok esan duten bezala, ekintza baketsu bat. Ezin daiteke inola ere ekintza baketsutzat jo gaizkile baten atxiloketa oztopatzen saiatzea. Imajinatu ezazu atzo, Laudion, Amagoiaren hiltzailearen atxiloketa oztopatzen saiatzeko elkarretaratze bat egin zela. Imajinatu ezazu hori pasatu zela! Bada, ezker abertzalea saiatu zen Ondarroan gaizkile bat atxilotzea oztopatzen. Beraz, ekintza baketsua ez beste edozer da hori. Oso deigarria egiten zaigu EH Bilduko legebiltzarkideak atxiloketa gertatu zen egun eta ordu berean agertu izana; horrek erakusten du bazutela horren berri. Eta, gainera, berriro geratzen da agerian EH Bilduk ETArekin duen lotura. Negargarria iruditzen zaigu EH Bilduk Legebiltzar honetan duen bozeramaileak, Laura Mintegi andreak, han zeuden ertzainei esatea zurekin hitz egin zuela eta zure telefono-zenbakia zuela, eta, poliziak ez bazuen jokatzen hark nahi bezala, zuri deituko zizula. Erabateko eskandalua iruditzen zaigu; negargarria iruditzen zaigu. Batzuetan badirudi gauza hauek Euskadin bakarrik gertatzen direla. Segurtasuneko sailburuordea-edo ote da Laura Mintegi? Zurekin hitz egin zuen goiz hartako lehenen- go orduan? Jakinarazi zenion gaizkilea atxilotzeko polizia-operazioaren ordua? Negoziatu zenuen harekin? Azaldu zenion aldez aurretik nola egingo zen operazioa? Exijitu zizun ezer Laura Mintegi andreak? Zertaz hitz egin zenuten? Informazio pribilegiatua jaso zuen? Hartu zenuen harekiko konpromisorik? Eta nola jokatuko duzu hurrengoetan? Laura Mintegi hor egongo da berriz, goizean goiz, zuri informazioa helarazten? Edo zuk eskatuko diozu hari? Honek azalpen publiko bat behar du, sailburu andrea. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1532 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Gorka Maneiro Labayen Mistoa-UPyD taldeko legebiltzarkideak Segurtasuneko sailburuari egina, Urtza Alkortaren atxiloketan izandako gertakariei buruz | Eskerrik asko, mahaiburu andrea. Maneiro jauna, Mintegi andrea oraindik ez da Segurtasuneko sailburuordea, izan ezazu argi. Laburlabur errepikatuko dizut Unzalu jaunari erantzutean lehen esan dudana. Maiatzaren 15eko goizean hitz egin nuen EH Bildu legebiltzar-taldeko bozeramailearekin, goizeko zortziak laurden gutxi aldera, hain justu. EH Bilduko legebiltzarkideak giza elkarretaratze hartan egon izana haiek azaldu beharko dizute. Lehen esan dudan bezala, EH Bilduren bozeramaileari deitu nion jakiteko zer egiten zuen han, zer egiten zuten legebiltzarkide batzuek elkarretaratze hartan, eta ziurtatzeko Alkorta andrea atxilotuko genuela. Atxiloketa hori erabakitasunez egingo genuela. Ohartarazteko aginduta bezala jokatuko genuela, aurkitu genitzakeen erresistentzietara egokituz, eta ohartarazteko arriskutsua izan zitekeela, lehen esan dudan bezala, zubi hartan hainbeste jende egotea. Elkarrizketa hori bakarrik izan nuen nik Mintegi andrearekin, elkarrizketa hori bakarrik goiz osoan, eta operazio horren aurretik ez genuen deirik edo elkarrizketarik izan. Beraz, hortik aurrera, iruditzen zaizkizun balorazioak eta egin nahi dituzuen hausnarketak zuen esku daude. Polizia-operazioak funtzionatu egin zuen, ondo funtzionatu ere. Helburua Alkorta andrea atxilotzea zen, eta atxiloketa gauzatu egin zen; hori da garrantzitsuena. Eta, zalantzarik gabe, ez EH Bilduko legebil- tzarkideek, ez beste edozein legebiltzarkidek, ez zekiten noiz egingo zen operazioa, operazioa poliziaren irizpideei lotzen baitzaie hain justu, besterik ez. Ez ezazu beste zalantzarik izan, Maneiro jauna. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1533 |
10 | 32 | 24.05.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Segurtasuneko sailburuari egina, Urtza Alkortaren atxiloketan izandako gertakariei buruz | Jakina, sailburu andrea, kasualitatea izan zen goiz hartan EH Bilduko hiru legebiltzarkide han agertzea. Hain zuzen, ez zekiten ezertxo ere. Hori ez du inortxok ere sinesten, sailburu andrea. Nire balorazioa da hau guztia zentzugabekeria eta burugabekeria bat dela. Laburpen hori egiten dut nik eta egiten du UPyDk. Hori ezin da berriro gertatu. Gure iritziz, EH Bilduko legebiltzarkide batzuk Ondarroan egoteak, ETAren laguntzaile baten atxiloketa oztopatzen saiatuz, Alderdien Legea zorrotz aplikatzea eskatzen du –praktikan etenda dago, erabaki politikoagatik–. Eta hurrengoetarako, ardura handiagoa, inteligentzia handiagoa, irmotasun handiagoa eta Laura Mintegi andrearekin gutxiago hitz egitea eskatzen dizut. Ardura handiagoa, inteligentzia handiagoa eta zuzenbide-estatua gehiago defendatzea; horixe eskatzen dizugu hurrengoetarako, berriz ere halakorik gertatuko balitz. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1534 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Gorka Maneiro Labayen Mistoa-UPyD taldeko legebiltzarkideak Segurtasuneko sailburuari egina, Urtza Alkortaren atxiloketan izandako gertakariei buruz | Eskerrik asko. Maneiro jauna, zuk ez didazu aginduko norekin hitz egin behar dudan eta norekin ez. Zu ez zara nor inori elkarrizketak inposatzeko, eta are gutxiago elkarrizketa pribatuak, Maneiro jauna. Galdetu didazu ea hitz egin dudan ezker abertzaleko kideekin, ea sail honek jakinarazi zuen atxiloketa egingo zen unea, dispositiboa eta atxiloketari lotutako beste edozein xehetasun. Elkarrizketaren xehetasunak eman dizkizut, eta horiek dira elkarrizketaren benetako xehetasunak. Zalantzarik gabe, zuk daukazun fedea, zuk daukazun sinesmena, edo beste edonork daukana, zuetako bakoitzaren mende eta zuetako bakoitzaren askatasunean dago. Hori argi dago. Jada aipatu dizkizut xehetasunak, baina, nolanahi ere, ez duzu zuk mugatuko harremanetarako, mintzatzeko eta hitz egin behar dudanarekin hitz egiteko dudan askatasuna. Aipatu dizkizut elkarrizketa horren xehetasunak, eta jada esan dizut poliziaren hedapena, operazioaren unea eta jokatzeko modua poliziaren taktiken mende dagoela erabat. Sailburu honek ere ez du erabakitzen zer unetan egingo den atxiloketa. Sailburu honena ere ez da erabakia. Beraz, ez da erabaki politiko bat; poliziaren erabakia da erabat. Alde horretatik, aprobetxatu nahi dut eskertzeko han zeuden ertzainen jokabidea eta ardura, baita operazioaren eta emaitzaren eraginkortasuna ere. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1535 |
10 | 32 | 24.05.2013 | URIZAR KARETXE | EH Bildu | Interpelazioa, Pello Urizar Karetxe EH Bildu taldeko legebiltzarkideak lehendakariari egina, aurrerantzean EAEko egutegian urriaren 25a jaieguna ez izateari buruz | Legebiltzarburu anderea, legebiltzarkideok, lehendakari, sailburuak, egun on. Argi dagoena da seguru asko interpelazio honetan azaltzen dudan gaia ez dela izango Ganbara honetako batzuentzat garrantzitsua, eta kontutan izanik gaur bertan hemen ikusten ditugun urgentziak eta premisak, batzuena,k edo lehentasunak. Again norbaitzuen esanetan ez dauka Erkidego honetako gizon eta emakumeek dituzten arazo errealekin erlaziorik, eta agian beste batzuentzat ideologikoki ez da komenigarria nik gai hau Ganbera honetara ekartzea. Eta nire ustez, arrazoi hau da, ideologikoa, beste batzuen artean, mozorroturik dagoena, benetan pisua daukana eta azaleratua izan behar dena. Legebiltzar honek 2010eko apirilaren 22an onartu zuen urriaren 25a jaiegun izendatuko zuen legea, Erkidegoko gizartearen ordezkaritza ez-errealak PSEri eta PPri Ganbera honetan gehiengo faltsu bat ematen ziela aprobetxatuz. Eta jakinik gizartearen gehiengoa ez zegoela ados, hala ere, betetzeko agindua eman zien Patxi López lehendakariak Erkidegoko gizon eta emakume guztiei. Badakit ere gai hau askotan eztabaidatu dela Ganbera honetan, baina herritarrek, beste gauza batzuen artean, egindako okerrak zuzentzeko aukeratu gintuzten, eta asmo horrekin nator hona gaur, oker bat zuzentzeko asmoarekin. Gernikako Autonomia Estatutua 1979ko urriaren 25ean onartu zen, alderdi eta erakunde desberdinen arteko konpromisoen ondorioz lortutako akordio batean. Ezaguna den moduan, akordioa ez zen erabatekoa izan, eta une hartan aldeko eta kontrako posturak izan zituzten korronte politikoetako kideak gaude gaur egun Euskal Herria Bilduren barnean, egun jarrera berdina daukagularik, egoerak hala bultzatuta. Kontrako bidea egin dutenak ere badaude Ganbera honetan, orduan onartu ez, baina gaur Estatutuaren defendatzaile sutsu bihurtu direlarik, jakin badakitelako Estatutuak ez duela izango garapenik. Akordioa egon zela onartu beharra dago, baina konpromezuak betetzeko borondatea inoiz egon ote zen jartzen dut nik zalantzan. Gutxi iraun zuen ameskeriak, bi urte pasatxora jada ikusi baikenuen ez zegoela konpromisorik betetzeko borondaterik, PSOE eta UCDren arteko akordio baten bitartez LOAPA izeneko Legea Madrilgo Gorteetan onartu zutenean. "Guztientzako kafea"ren beste ahalegin bat berritu zen orduan. Orduan berria edo berritua, baina zoritxarrez gaur egun zaharkitua gelditu den ahalegin bat, helburu berdinarekin atzetik etorri diren hainbat eta hainbat ekimenen ondorioz. Azkena Wert Legea, Espainiaren eredu uniformizatzailea, Estatuaren barnean gauden guztiontzat euskal gizartearen gehiengoaren borondatearen kontra bada ere. 33 urte pasa dira Gernikako Autonomia Estatutua onartu zenetik, eta oraindik ez dago osotasunean beteta, eta hori baino txarragoa dena, ez da sekula osatuko, ez dagoelako osatzeko borondaterik. Norbaitek esan dezake, eta esaten du, aitzaki merkeak direla erabiltzen ditugunak, Estatutuaren % 85 edo 90 edo agian 95 beteta daudelako, baina gure ustez borondateak ez dira portzentaietan baloratzen. Borondatea badago edo ez. Eta kasu honetan ez dago, 1979an hartu ziren konpromisoak betetzeko borondaterik ez da inoiz izan, guztiz kontrakoa baizik, oraintxe esan dudan moduan Wert Legearekin egun hauetan frogatu dezakegun bezala. Eta eskumenen inguruan zerbait esan behar bada, argi utzi behar da espainiar gobernuek, berdin dio zein koloretakoak diren edo izan diren, beti baldintzatu nahi izan dutelako herri honen etorkizuna, eta agian autonomia gehiegi izango genuelakoan, enpleguaren politika pasiboen eskumenak ez transferitzea erabaki zuten aspaldi. Uste dut denok argi daukagula transferitzeko faltako diren eskumenak gutxi batzuk izanda ere, zer suposatzen duen Gizarte Segurantza bezalako eskumen batek gizartearen egituratzean. Uste dut denok daukagula argi zein motatakoa den eskumen hau, eta berau ez transferitzea erabaki politikoa eta ideologikoa dela. Espainiar gobernuen borondate-faltaren erantzun bezala, 1990ean Legebiltzar honek Euskal Herriak autodeterminazio eskubidea zuela onartu zuen, euskal herritarrek beraien etorkizun politiko, ekonomiko, sozial eta kulturala erabakitzeko eskubidea zeukatela onartu zuen. Urte batzuk beranduago, 1997an gehiengo abertzale politiko eta sindikalak jada agortutzat eman zuen Estatutuaren bidea. Erabakia argia zen: akordioak errespetatzeko borondaterik ez badago, alferrikakoa da Estatutuaren bidean segitzea. Beraz, objetiboki esan dezakegu 1979an akordio bat egon zela, Autonomia Estatutu baten bitartez Espainia eta Erkidego honen arteko erlazioa arautzen zuena. Nafarroari buruz ez dut ezer esango, bertako herritarrei berresteko aukera ere ez zitzaien eman eta. Objetiboki ere esan dezakegu 33 urte geroago akordio horretan zeuden konpromezuak ez direla bete eta ahal izan den bakoitzean Espainiar Gobernuen aldetik betetakoa urratzeko ahaleginak egon direla eta egun ere badaudela, konprobatzen dugun moduan. Eta objektiboki esan dezakegu baita ere 1990eko hamarkadaren bukaeran Erkidego honetako gizartearen gehiengoa ordezkatzen zuten eragile politiko eta sindikalek agortutzat eman zutela Estatutuaren bidea. Hori horrela izanik, zer dago ospatzeko, 33 urte pasa ostean akordioaren edukia eta espiritua urratuak segitzen dutela, akordioaren atzean zeuden konpromisoak betetzeko borondate izpirik ere ez dagoela. Gure ustez, ez dago arrazoi bat Gernikako Autonomia Estatuaren urteurrena jaiegun bihurtzeko edota, jada jaieguna denez, jaiegun bezala mantentzeko. Jaiegun hori ezartzeko benetako arrazoia urraketa bat estaltzea da, beste urraketa bat herri honek bizi dituenen artean. Jaiegun hori ezartzeko arrazoia Espainiar markoaren baitan bizi dugun zatiketa normaltzat ematea da. Helburu ideologikoa dauka jaiegun horren ezarpenak eta posizionamendu ideologikoa bera legitimoa izan daitekeen arren, ez da onargarria egoera konkretu bat aprobetxatuz gizartearen gehiengoari inposatzea. Gaur egun egoera koiuntural hori gainditua dago, eta Ganbera honetan ordezkaritza bere egoera normalizatura bueltatu den une honetan, gizartearen gehiengoak nahi duena posible egin behar dugu, gizartearen gehiengoak eskatzen duena posible egin behar dug,u jaiegun hau bertan behera utziz. Beraz, gure postura argia da eta eskaera ere zentzu berean egiten dugu: Eusko Jaurlaritzak urriaren 25eko jaieguna bertan behera utzi dezala. Zentzu honetan, Jaurlaritzak gai honen inguruan dauzkan asmoak azaltzea eskatzen diogu lehendakariari. Mila esker. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1536 |
10 | 32 | 24.05.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Pello Urizar Karetxe EH Bildu taldeko legebiltzarkideak lehendakariari egina, aurrerantzean EAEko egutegian urriaren 25a jaieguna ez izateari buruz | Mahaiburu andrea, lehendakari, sailburuok, legebiltzarkideok. Egun on guztioi. Bai, Urizar jauna, zure interpelazioaren zioan adierazten denarekin bat gatozela esan genezake, eta ziur nago jaiegunak, ospakizun-egunak izanik, euskal gizartearen erreferentzia-egunak dira eta, ondorioz, egun horietan ospatzen denak gizartearen gehiengoaren aitorpena eta babesa behar du izan. Nik uste dut adierazpen horregazn denok bat gatozela. Baina diagnostiko berbera egin ondoren, zergatik hainbeste erabaki desberdin? Festek elkartu egiten gaituzte; festek ez gaituzte zatitzen. Festak ospatu egiten dira; herri baten nortasunaren, idiosinkrasiaren eta herri-sentimendu baten adierazpena dira. Festa honek, ordea, zatitu egiten gaitu. Duela hiru urte gertatu zen zatiketa, legea onartu zenean, eta, nire ikuspegitik, hura indargabetzea sustatuz gero ere zatiketa gertatuko litzateke. Nire ustez, festa hau artifiziala da; Legebiltzarrari gehiengoaren adostasuna helarazi nahi izan zion, baina adostasun artifiziala da, ez baitzen gizarteadostasun baten ondorio, ondo adierazi duzunez. Garai hartan, Legebiltzarrak ez zuen ondo islatzen gizartea, eta, horren ondorioz, lege bat onartu zen, baina gaur egun, hiru urte bakarrik geroago, nire ustez ez zuen batere arrakastarik izango lege horrek Legebiltzarrean. Eta, orain, Urizar jauna, eztabaida hau ekarri diguzu berriz Ganbera honetara. Hara, Legebiltzar honi diodan errespetu handienarekin, gogoeta bat proposatuko dizut, edo, nahi baduzu, ziur aski nirea bakarrik den sentsazio baten ondoriozko galdera bat: ez duzu uste Ganbera honetan egiten ditugun eztabaida batzuek zerikusi gutxi dutela herritarren kezkekin? Nire iritziz, eztabaida honek zatiketa eragiten du berriz ere, gatazka-mezu bat helarazten dio gizarteari, eta badirudi ez dizkiogula arazoak konpontzen, baizik eta sortu egiten dizkiogula. Galderak esaten duenez, jakin nahi duzu zer asmo duen Eusko Jaurlaritzak urriaren 25eko jaieguna kentzeari buruz. Lehenik eta behin, urriaren 25a jaieguna izan liteke lan-egutegiari dagokionez, baina inoiz ez da izan euskal gizartearen gehiengoak bat egin duen ospakizun-eguna. Horren arrazoia da, ziurrenik, nahiz eta Estatutuaren garapenak euskal gizartearentzat, euskal herritarren ongizatearentzat eta autogobernuarentzat balio ukaezina izan, gizartearen zati batek (zalantzarik izaten ez duenak hartaz baliatzeko eta Estatutuak ekarri dituen ondasunak jasotzeko) hura iraintzen jarraitzen duela, beti egin duen bezala (ez dakit zuk, Urizar jauna, non kokatzen duzun zeure burua egoera horretan). Bestetik, gizarte honen beste zati batek Estatutua aldarrikatzen du, hura onartu zen egunari jaiegun-maila emateraino, baina beti saiatu izan da haren garapena gelditzen edo jada hartuak genituen eskumenak mugatzen, ondo adierazi duzunez. Beste batzuek, aldiz, hamarkadak daramatzagu Estatutua sortzearen, aplikatzearen eta erabat garatzearen aldeko apustua eginez. Oraindik urrun gaude hori lortzetik, eta, Euzko Alderdi Jeltzaleko ordezkariak 2/2010 Legearen eztabaidan esaten zuen bezala, iseka bat da Estatutuaren garapena ukatzen dutenek jaiegun gisa hautatu izana hura onartu zen eguna. Erabakia lege baten bidez artikulatu zen, horrek dituen ondorioekin. Legezko akordio bat izan zen, egia, Legebiltzarreko beharrezko gehiengoak aplikatu baitziren, baina, organo legegile hartan, lehen esan dudan bezala, ez zegoen ordezkatuta euskal gizarte osoa. Beraz, zatiketa bistaratu zuen. Ekitaldi bat edo data bat jaiegun publikoaren mailara igotzeko, gehiengoaren sentimendu edo emozio bati lotuta egon behar du. Kohesionatzeko eta partekatzeko balio behar du, ez bereizteko. Urriaren 25a Euskal Herriko festa gisa hautatzeak desberdintasuna areagotu zuen, bereizten gaituena indartu zuen, ez batzen gaituena. Izan ere, legearen hitzaurreak esaten badu ere Gernikako Estatutuak "azken mende eta erdian behintzat euskal gizartean lortu den akordiorik zabalena izaten jarraitzen duela gaur egun", eta esaten badu ere "historian lehenbiziko aldiz" –oso eztabaidagarria hau– "arabarron, gipuzkoarron eta bizkaitarron erakunde batek euskal autonomia garatzea ahalbidetu duela", hori guztia errepikatzen badu ere, egia esan, legea sustatu eta onartu zutenek hura garatzea oztopatzen, hura murrizten eta hark ordezkatzen duen eskumen-esparrua eztabaidatzen jarraitzen dute. Begira, argi eta garbi esango dizut: gu ez gaude urriaren 25a ospatzearen alde. Ez gaude horren alde bi arrazoirengatik: herrialde honentzat oso garrantzitsua den data bat gogorarazten digulako, hots, 1839an Foruak abolitu izana, eta gogorarazten digulako, halaber, Autonomia Estatutuak eta haren eskumenek, batzuetan hainbeste aldarrikatzen direnek, osatu gabe jarraitzen dutela, argi eta garbi. Ez gaude ados urriaren 25a Euskal Herriaren Eguna izatearekin, baina ez dugu uste une egokia denik beste eztabaida bat hasteko 2014ko ekitaldiari begira, uste baitugu eztabaida horrek une honetan ez duela zerikusi zuzenik gizartearen beharrekin. Izan ere, lege hori indargabetzeko eztabaida publiko bat egingo bagenu, uste dugu berriro ere desberdintasuna eta desadostasuna besterik ez liratekeela geratuko agerian. Beraz, gai honi ematea erabaki duzuen garrantzia dela eta, pentsatzekoa da EH Bildurentzat ezinbesteko gaia dela egutegian jaiegun bat finkatzea; horrek, ordea, ez du batere garrantzirik izan hogeita hamar urtean. Aurreko legealdian ere, ezinbestekoa izan zen zuek orain itxuraz jarraitu nahi diozuen bide berari jarraitzea eta hura garatzea hautatu zuten beste alderdi batzuentzat. Begira, Jaurlaritzak bere legegintza-egutegia aurkeztuko du ekainean, konpromiso hori hartu baitzuen lehendakariak Legebiltzar honetan. Lege-programa horretan, ez dago 2/2010 Legea aldatuko duen lege-proiekturik bere lehentasunen artean. Hala eta guztiz ere, aitortzen dugu Jaurlaritza honentzat –berriro diot– akats bat dela Euskadi osatzen dugun gizonemakumeon sentimenduak legeen bidez definitzen saiatzea. Askotariko gizarte bat gara, eta askotariko nortasun-sentimenduak ditugu. Uste dugu Legebiltzarreko gehiengo bat ez dela inoiz nahikoa izango emozioak eta sentimenduak definitzeko. Lege hau ez zaigu egokia iruditzen; okerrekoa iruditzen zaigu erabat. Hala azaldu zuen Euzko Alderdi Jeltzaleak Legebiltzarren izapidetu zenean, eta gaur berriro errepikatzen dut Ganbera honetan Eusko Jaurlaritzaren izenean. Esaten dizut, orobat, zure galderan aipatu duzunez, Gernikako Estatutua garapen-tresna bat, ongizate-tresna bat eta herri eta gizarte gisa hazteko tresna bat izan dela uste dugunontzat, hura eguneratu beharra dagoela uste dugunontzat, estatus politiko berri bat behar dugula uste dugunontzat, ziur naiz haren izenean jaiegun bat izendatzea baino askoz ere modu hobeak badaudela Gernikako Estatutuarekiko errespetua agertzeko. Hura betetzea, edo Estatuak hura bete dezan saiatzea, nahikoa eta gehiegi izango litzateke. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1537 | |
10 | 32 | 24.05.2013 | URIZAR KARETXE | EH Bildu | Interpelazioa, Pello Urizar Karetxe EH Bildu taldeko legebiltzarkideak lehendakariari egina, aurrerantzean EAEko egutegian urriaren 25a jaieguna ez izateari buruz | Legebiltzarburu anderea, eskerrik asko. Aburto jauna, errespetu guztiarekin, nik argi daukadana da, nire iritzia igual izango da, baina suposatzen dut lehendakariari eginiko galdera bat zuk erantzutea… Egia da egutegi laboralaren inguruan erantzukizuna zuk daukazula... Hau ez da egutegi laborala. Hau gai politikoa da, eta nik uste dut gai identitarioen barruan sartzen dela. Arrazoia daukazu, kontsentsu handia behar da horrelako aldaketak egiten direnean. Eta hemen ez dago kontsentsu handirik, baizik eta gutxiengo batek inposatutako gauza bat izan zen. Hortik aurrera, bat nator zuk esaten duzunean, nola ez, bere momentuan lege hau ez zela momentuan onartu behar, lege honen kontrakoak gu ere bagarela, baina dudarik gabe akats handia da uste dugu honi buelta ez ematea, zeren eta bestela bilatzen zen normaltasun hori, momentu honetan Jaurlaritzak ere lagunduko du normaltasun hori, anormala den gauza, normal bihurtzen. Diskurtsoek esan dezakete kontrakoa, baina gauza bat da esaten dena eta beste bat egiten dena. Jaiek batu egiten dutela. Izan beharko litzateke, baina zoritxarrez guk ere hemen sufritzen ditugu beste jaiegun batzuk inposatuak direnak eta batzen ez gai- tuztenak. Hau da bat, urriaren 12koa beste bat da, eta zentzu horretan uste dugu karga ideologikoa zein den argi izan behar dugula eta gehiengoaren beharrei erantzun behar diegula. Gauza batek harritu nau, esan duzunean debate honek ez diela herritarren arazo errealei erantzuten. Harritu nau, zeren eta hori izan da aurreko legealdian zehar Patxi Lópezen Kabineteak erabili duena behin eta berriz. Eta gogoratzen dut argudioa erabiltzen zuenean, PNVko bankadak edo behintzat Euzko Alderdi Jeltzaleak guztiz kontrako proposamenak egiten zituela eta beste irakurketa bat egin zuela. Zeren eta hori esanda, Patxi Lópezen Gobernuak lehenik eta behin egin zituen aldaketek identitatearekin erlazioa zeukaten. Orduan, ematen du diskurtso berberera goazela. Eta galdetu didazu zein den nire postura Estatutuarekiko. Nik gauza bat bai badakit, ekimen konkretu bat gogoratzen dut. Gernikan 1997an, justu LizarraGaraziko etaparen ateetan geundela, eta han adierazpen bat egin zen. Adierazpen bat egin zuen eragile sindikal batek, baina beste eragile sindikal batzuk eta beste alderdi batzuk ere han egon ginen eta denok esan genuen publikoki ados geundela, uste genuelako etapa bat agortutzat ematen genuela, etapa horrek ez zeukalako ja jarraibiderik, agian pauso bat hori bai, baina hasieran zeukan helbururik ez. Eta hor Euzko Alderdi Jeltzalea ere bazegoen. Orduan, agian orduan esandakoa atzera buelta egitea erabaki duzue. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1538 |
10 | 32 | 24.05.2013 | ENPLEGU ETA GIZARTE POLITIKETAKO SAILBURUAK (Aburto Rique) | Interpelazioa, Pello Urizar Karetxe EH Bildu taldeko legebiltzarkideak lehendakariari egina, aurrerantzean EAEko egutegian urriaren 25a jaieguna ez izateari buruz | Gracias, señora presidenta. Está claro que en este momento no estamos debatiendo en este Parlamento qué fechas debemos establecer como festivas en el calendario laboral, eso está claro. De ahí el tema identitario; por eso he dicho que volvemos a traer debate y división a este Parlamento. Ni erabat ados nago zurekin hautatutako data inposatu egin zuela Legebiltzar honetako gehiengoak. Jakina. Baina nire lehenengo hitzaldian azpimarratu dut data horrek ez duela zerikusirik herrialde honen gizarte-errealitatearekin. Ez dut zalantzarik horretan. Alde horretatik, Jaurlaritza honek ez dio ihes egiten data egoki bat bilatzearen eztabaidari, baina bat baldin bagatoz diagnostikoarekin, hots, datak elkar batzeko daudela, eta datak ospakizun-arrazoi direla, gai izan behar genuke gizarte honi lege bat indargabetzea baino zerbait gehiago emateko, eta horixe ari zara zu eskatzen. Izan ere, zure interpelazioan, zerbait egiteko eskatu diozu Jaurlaritzari, baina benetan zerbait egin behar duena Ganbera hau da, ezin baitugu ahaztu ezin dugula dekretu bidez indargabetu legearen bidez onartu den zerbait. Jaurlaritzak 2014rako egutegia onartuko du datozen asteetan, horretara behartuta baitago; izan ere, irailaren 30a baino lehen, zehaztuta izan behar ditugu zein izango diren laneko jaiegunak, udalerriek eta lurraldeek araudiak ematen dizkietenak finka ditzaten, eta lan-egutegiak egin daitezen herrialdearen lan-esparru osoan. Hori egingo du Jaurlaritzak, eta dekretu horretan berriro ere jaieguna izango da urriaren 25a, une honetan ez baitugu denborarik lege hori aldatzeko. Baina gauza garrantzitsuago batengatik: uste dugulako ez dela nahikoa legea indargabetzea. Izan ere, Legebiltzar honek egin behar duena eta Jaurlaritza honek aldeztu behar duena da gehiengoaren adostasuna bilatzea, 2010eko apirilaren 22ko 2/2010 Lege hark izan zuena baino handiagoa, eta horretan egin behar genuke ahalegina. Alde horretatik, adierazi dugu data hori ez dugula gustuko, ez gaudela ados data horrekin, eta arrazoiak eman ditugu. Kasu honetan, EH Bilduri galdetu nahi nioke zer data ospatu behar lukeen Erkidego honek haien ustez. Berriro diot, Jaurlaritza prest dago data hori bilatzeko, erronka horri aurre egiteko eta gizarteari ikusarazteko gai garela akordioetara iristeko, eta atzean utzi dugula zatiketa bilatzeko eta gizarteari gatazka besterik ez helarazteko formula. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1539 | |
10 | 32 | 24.05.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2013. urtearen lehen lau hiletan izandako bilketa eskasaren aurrean Eusko Jaurlaritzak hartzeko asmoa duen erabakiei buruz | Eskerrik asko, presidente andrea. Señor lehendakari. Foru-aldundiek gero eta diru gutxiago biltzen dute, lehendakari jauna. Egoerak ez du hobera egiten, okerrera baizik. Langabezia igotzen ari da, diru gutxiago biltzen da, eta egoera ekonomikoa okerrera doa. Egunetik egunera okerrago gaude, euskal herritarrak okerrago daude egunetik egunera, eta gero eta kezkatuago daude jasaten ari garen egoera ekonomikoagatik. Ekitaldi honetako lehenengo lau hilabeteetan, benetako diru-sarrerak % 3,8 jaitsi dira Euskadin; horrek esan nahi du Administrazio publiko osoak 120 milioi euro gutxiago bildu dituela 2012ko denboraldi berarekin alderatuz. Jaitsiera hori are handiagoa da urte honetarako aurrekontu publikoetan finkatutako helburuarekin alderatuz gero, aurrekontu horiek egitean ekonomiak hobera egitea eta diru-sarrerak % 3,7 igotzea aurreikusten baitzen. Hala, lehenengo lauhilekoan, errealitatearen eta aurrekontu-aurreikuspenen arteko desbiderapena 7,5 puntukoa da jada. Horrek, defizita arindu badaiteke ere, zure Jaurlaritza behartzen du, zu behartzen zaitu, erabakiak premiaz eta berehala hartzera. Murrizketa sozial gehiago bultzatu ordez, egoera horrek aldaketa garrantzitsuak bultzatzera eraman behar luke Jaurlaritza, baita ongizate-estatua eta herritarren interesak babestuko dituzten eta krisi ekonomikotik lehenbailehen ateratzeko eta enplegua sortu ahal izateko aukera emango diguten erabaki politiko eta ekonomiko bidezkoak hartzera ere. Hori da helburua. Hau da, erreformak behar dira murrizketa sozialik bultzatu behar ez izateko. Zuk, ordea, denbora galtzen jarraitzen duzu, ezer egin gabe jarraitzen duzu, Euskadik behar dituen neurri guztiak atzeratzen jarraitzen duzu, garrantzitsuenak behintzat… Neurri horiek ezinbestekoak dira eta urteetan zehar proposatu dira, baina gaur egun askoz premiazkoagoak dira. Lehenengo lau hilabeteetako arrailak urteamaierara arte iraungo balu, aldundiek aurrekontuetan aurreikusitakoa baino 886 milioi euro gutxiago edukiko lituzkete. Kasu horretan, Eusko Jaurlaritzak aurreikusitakoa baino 620 milioi gutxiago jasoko lituzke. Zorionez, defizit-muga arintzeak aukera eman dezake gehiago zorpetu ahal izateko 330 milioi inguru gehiago lortzearren, egia. Kasu horretan, 290 milioi euroko murrizketak egin beharko lituzke, gutxi gorabehera, Eusko Jaurlaritzak. Guk erreformak eskatzen dizkizugu, erabaki politikoak eskatzen dizkizugu herritarren aurkako murrizketa sozialik bultzatu behar ez izateko. Egia esan, EH Bilduk eta Alderdi Sozialistak aurresaten zutenaren justu kontrako egoera izan dezakegu. Ez dugu diru-sarrera gehiago izango; ziurrenik, gutxiago izango dugu. Eta, esan bezala, erreformak bultzatu behar dira murrizketak bultzatu beharrik ez izateko. Hain zuzen, zerga-erreforma aipatzen dugu, iruzurraren aurkako borroka aipatzen dugu, zergairuzurraren aurka borrokatzeko plan bateratu bat berehala martxan jartzea aipatzen dugu, erakunde-sarea sakonki berrikustea aipatzen dugu… Baina berehala, berehala. Eta gero, agian denbora gehiagorekin, erakunde-sarearen batzordeaz hitz egin dezakegu. Guk pentsatzen dugu ez dela batzordeetarako garaia. Batzordeak funtzionatu zuen aurreko legealdian, batzordeak egin zuen jada egin beharreko guz- tia, batzordeak eman zuen jada harengandik espero zen guztia. Orain, erreformak bultzatu behar dira gure erakunde-sare zentzugabea berrikusteko, krisitik hobeto ateratzeko, baliabide gehiago edukitzeko, eta herritarrei benetan axola zaien horretara mugatzeko eta arreta horretan jartzeko. Enpresa-sektore publikoa nabarmen murriztu behar da, hain zuzen. Berriro iragarri zaigu enpresasektore publikoa birdimentsionatzeko plan bat –Legebiltzar honek Eusko Jaurlaritzari eskatu zion aurkeztu zezala plan hori ekainaren 30a baino lehen–. Zuk uztailerako iragartzen duzu. Nolanahi ere, berehala aplikatu behar da. Presa du, presazkoa da. Eta, jakina, alferrikako gastua nabarmen murriztu behar da. Bitxia da, eta umiltasun osoz diotsut, baina ezinbestekoak dira UPyD 2009az geroztik planteatzen ari den neurri guztiak; haietako batzuk, bereziki, bakarrik planteatu ditu, eta haietako batzuk, bereziki, bakarrik planteatu zituen aurreko legealdiaren hasieran. Guk defendatu ditugun eta hilabete eta urte askoan Euzko Alderdi Jeltzaleak eta beste talderen batek beti aurka bozkatzen zituzten neurri horiez guztiez ari naiz. Berriro diot: zerga-erreforma, iruzurraren aurkako borroka, zerga-iruzurraren aurka borrokatzeko plan bateratua, erakunde-sarea sakonki berrikustea, txosnak nabarmen murriztea, eta alferrikako gastua nabarmen murriztea. Neurri horiek guztiak behar ditu Euskadik, eta neurri horiek adierazi zenituzten zuek, hain justu, aste honetan izandako bileran. Ez zenituzten zehaztu, baina egia da epigrafe horiek adierazi zenituztela. Esan bezala, ezinbestekoak dira neurri horiek guztiak krisitik hobeto ateratzeko eta baliabide publikoak jarduera ekonomikoa suspertzera bideratzeko. Hori da helburua, baliabide publikoak garrantzitsua den horretara bideratzea; ez alferrikakoak edo ezeraginkorrak diren administrazioak mantentzera, ez bikoiztasunak eta ez-eraginkortasunak ordaintzera, ez alferrikako elkarte publikoak finantzatzera, baizik eta ongizate-estatua bermatzera, inbertsio produktiboak egitera eta gure enpresei eta autonomoei laguntzera. Horregatik dira ezinbestekoak erreforma horiek guztiak. Por eso son indispensables todas estas reformas. Lehen, ezinbestekoak ziren; orain, premiazkoak dira. Egia, adierazi zenituen alderdien mahaian, baina neurriak zehaztu egin behar dira, babesak bilatu behar dira eta gauzatu egin behar dira, eta Legebiltzarra da horretarako leku aproposa. Horregatik egiten dugu interpelazio hau, alderdien mahaian hitz egin genuenaz harago. Garrantzitsuena da gai hauek Legebiltzar honetara ekartzea. Gure ustez, zu eta zure Jaurlaritza denbora galtzen ari zarete, eta, hala, krisia larriagotzen ari zarete. Badirudi zuk ez duzula presarik, baina herritarrek bai, eta horregatik galdetzen dizugu zer neurri hartzeko asmoa duen zure Jaurlaritzak gauden krisi ekonomiko larriaren aurrean eta urteko lehenengo lauhilekoan izandako diru-bilketa eskasaren aurrean. Noiz bultzatuko dituzun, eta, oso garrantzitsua, lehendakari jauna: zer babes dituzun neurri horiek guztiak bultzatzeko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1540 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2013. urtearen lehen lau hiletan izandako bilketa eskasaren aurrean Eusko Jaurlaritzak hartzeko asmoa duen erabakiei buruz | Eskerrik asko, legebiltzarburu andrea. Legebiltzarkideok. Maneiro jauna, gogoan dut duela bi aste nire erantzuna hasi nuela zure galdera entzuna nuela esanez. Esan nizun gauza bera galdetu zenidala otsailean, martxoan eta apirilean. Desberdintasuna da orain bi aldiz galdetu didazula gauza bera maiatzean. Bi aldiz, maiatzean. Badago beste desberdintasun bat ere. Gaur, ostirala, joan den asteartean neronek azaldu nituen neurri batzuei buruz galdetu didazu –eta hala aitortu duzu zuk, nolabait–. Duela hamabost egun esan nizun bezala, gaur ere erantzun egingo dizut. Hori bai, Maneiro jauna, nire begiramen guztiarekin, eskertu nahi dizut, orduan eskatu nizun bezala, zure aurkezpenaren tonua jaitsi izana. Halaxe iruditu zait aurreko hitzaldiekin alderatuta. Beraz, Maneiro jauna, duela bi aste 10 ekimenen berri eman genizun Legebiltzar honetan bertan, Herri Dirubideen Euskal Finantzen Kontseiluarekin hasi, aurrekontuaren proposamenarekin jarraitu, gobernuprograma gogoratu, ekonomia sustatzeko eta enplegua bultzatzeko plana azpimarratu, enpresa txiki eta ertainentzako funts berria aipatu, eta gure Gobernuak zurekin izandako bost lan-bilerekin amaitu. Banekien nahiko ez zela izango, eta horregatik, aste honetan bertan, astearte honetan hain zuzen ere, bilera berri bat izan egin dugu. Bertan Jaurlaritzaren dokumentu zehatz bat jaso duzu, oinarrizko bost adostasun proposatuz. Orduan banekien jada, Maneiro jauna, ez zitzaizkizula nahikoak iruditzen, diskurtso berari ari baikara eusten Jaurlaritza honen agintaldiaren lehenengo egunetik. Dena den, gure Jaurlaritzaren jarduera aitortzeko eskatu nizun. Gaur berriro galdetu didazu zer neurri bultzatuko ditudan. Gauza bera galdetu didazu, eta gauza bera erantzungo dizut, Maneiro jauna. Oinarriak eta proposamenak mahai gainean daude, eta zuzenzuzenean ezagutzen dituzu, joan den asteartean eman nizun dokumentuan baitaude jasoak. Ezagutzen dituzu oinarriak eta proposamenak, ez ordea zerga-erreformarako zehaztutako neurriak, zerga-iruzurraren aurka borrokatzeko plan integral bat martxan jartzeko, sektore publikoa birdimentsionatzeko, ekonomia suspertzeko eta enplegua sortzeko. Aurreko legealdiko batzordea eta erakundesarea aztertzeko batzordea ere aipatu dizkidazu, eta nik planteatu nizkizun asteartean autogobernuaren analisiari lotuta –autogobernua barrurantz eta kanporantz–. Nolanahi ere, aipatu duzun batzorde hori duela lau hilabete onartu zen Legebiltzar honetan. Ez da Eusko Jaurlaritzaren eskumena; alderdi politikoei edo haien legebiltzar-taldeei egokituko zaie, zuregandik hasita, Ganbera honetan onartutako batzorde horretako lana. Erakunde-sarearen ondoriozko beste analisi sakon batez eta hark autogobernu-sisteman izango duen eraginaz ari naiz ni –autogobernua barrurantz, eta autogobernua kanporantz–. Denbora galtzen ari naizela esaten badidazu –eta duela lau hilabete onartu zen eta Jaurlaritza honen eskumena ez den batzorde batez ari gara–, bada, gauza bera esaten dizut nik. Dena den, zure interpelazioaren aurkezpenean esan duzu, Maneiro jauna, baikorra naizela, eta defizita betetzeko helburua malgutzeko erabakiagatiko baikortasunarekin lotu duzu, itxuraz. Ez, ez ezazu nahastu esanez orain baikorra naizela defizitaren helburua malgutu egin daitekeelako. Ez. No. Baikorra naiz. Maneiro jauna, errealista naiz, errealitatea ikusten dudalako. Ikusi dut enpresa txiki eta ertainentzako, autonomoentzako eta profesionalentzako zirkulatzailea finantzatzeko 600 milioi euroko funts bat onartu duela Jaurlaritzak. Onartu egin dugu. Ikusi dut 64 neurri dituen enplegu-plan bat onartu duela Jaurlaritzak. Ikusi dut aurten 1.080 milioi euro inbertitzeko konpromisoa hartu duela Jaurlaritzak, aurten 1.080 milioi inbertitzeko konpromisoa. Ikusi dut Jaurlaritzak 245 milioi euro gehiago inbertitu ahal izango dituela defizit-muga arintzen denean. Ikusi dut Jaurlaritzak gainerako erakundeekin batera egingo duela hori. Ikusi dut astearte honetan bertan Jaurlaritzak 42 milioi euroko diru-saila onartu duela merkatu berrietara zabaldu nahi duten euskal enpresei laguntzeko. Eta hori guztia ikusten dudanez, nahiz eta zuek kritikatzen jarraitu Jaurlaritza hau ez dela ezer egiten ari, hori guztia ikusten dudalako, errealista naiz, eta badakit herrialde honek atzeralditik ateratzea lortuko duela, egoera hau gaindituko duela eta enplegua sortuko duela berriro. Todo eso, señor Maneiro, es una realidad. Hori dena, Maneiro jauna, errealitate bat da. Errealitatea da Jaurlaritza honek begi-bistan jarri dituen proposamenak, errealitate bat da Jaurlaritza honek onartutako akordioak bere Gobernu Kontseiluan, hori da errealitatea. Eta hori dena esatea ez da baikorra izatea, errealista izatea baizik. Hori dena egiten ari da Gobernuan egunean-egunean, krisialdi honetatik lehenbailehen ateratzeko eta enplegua sortzeko. Hori dena egiten hari gara Jaurlaritza honetan, zuk astea joan eta aste etorri galdera berdinak egiten dituzun bitartean. Eskerrik asko, Maneiro jauna. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1541 |
10 | 32 | 24.05.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2013. urtearen lehen lau hiletan izandako bilketa eskasaren aurrean Eusko Jaurlaritzak hartzeko asmoa duen erabakiei buruz | Eskerrik asko, lehendakari jauna. Eta horretan jarraituko dugu, galdera horiek egiten jarraituko dugu. Izan ere, ez zait bururatzen gobernuan daramatzazun bost hilabete edo bost hilabete eta erdi hauetan egindako interpelazio edo galdera garrantzitsuagorik, krisitik ateratzeko zer neurri hartzeko asmoa duzun galdetzea baino. Pentsatzen baduzu galdera edo interpelazio interesgarriagoak badaudela, landu ditzakegu elkarrekin, nahi baduzu, baina ez zait bururatzen hau baino galdera edo interpelazio garrantzitsuagorik, hots, zer neurri hartuko dituzun, noiz hartuko dituzun, eta zer babes dituzun horiek hartzeko, Euskadi dagoen egoera ekonomikotik ateratzeko. Uste dut hori dela daukagun galderarik garrantzitsuena, eta horretan jarraituko dugu. Egia da asteartean telegrafiatu zenituela beharrezko izan litezkeen neurriak jasotzen dituzten epigrafe batzuk. Egia. Egia da, halaber, ez zirela zehaztu. Zehaztu egin beharko dira, eta, nolanahi ere, lehendakari jauna, Legebiltzar honetan azaldu behar dira. Beraz, ez ezazue ez entzunarena egin horrelako galderak egiten dizkizuegunean. Ondo daude behar dddiren alderdi-mahai guztiak, baina garrantzitsuena Legebiltzar honetan egiten dena da. Hemen gaude herritarren ordezkariok. Esaten zenuen: "Neurri horiek mahai gainean daude". Bai, baina ez dira aplikatzen! Ez da aplikatzen azkenaldian dirudienez beharrezkotzat jotzen ari zareten neurrietako bat ere. Ez dira aplikatzen. Hortxe dago koska, ez direla aplikatzen, dela ezin dituzuelako aplikatu, dela ez duzuelako horiek aplikatzeko babesik, edo ez duzuelako gainerako tal- deen konfiantza lortu. Beraz, mahai gainean daude, baina ez dira inoiz iristen. Bien bitartean, gogorarazten dizut langabezia gorantz doala, diru gutxiago biltzen dela, eta egoera ekonomikoa okerrera doala; horrenbestez, neurri horiei buruz galdetu beharrean nago berriro ere. Ezer egin duzu? Bai, jakina, bost hilabete eta erdi hauetan neurriren bat hartuko zuen Jaurlaritzak, bai. Garrantzitsuenak, ordea, ez. Eta, gainera, berriro diot, langabeziak gorantz jarraitzen du, diru gutxiago biltzen da, eta egoera ekonomikoa gero eta okerragoa da. Guk atsegin handiz babestuko ditugu Euskadi dagoen egoeratik ateratzeko behar diren neurri guztiak, Euzko Alderdi Jeltzaleak urteetan zehar aurka egin dien eta guk defendatu izan ditugun neurri guztiak. Krisi-egoeratik ateratzen lagundu dezaketen neurriak planteatzen badituzue, guk ez dugu arazorik haiek babesteko eta zorrotzak izaten jarraitzeko. Prest gaude, batez ere, zelatan egoteko eta, umiltasun osoz eta gure legebiltzarkide bakarrarekin, gure eserleku bakarrarekin, zuek neurri horiek aplikatzera behartzen saiatzeko. Hori da laguntzeko dugun modua, baina ez ezazue denbora gehiago galdu. Bost hilabete eta erdi igaro dira dagoeneko. Garrantzitsuena da zer pentsatzen duzun egitea; argi baduzu, iragartzen dituzun neurri horietan sinesten baduzu, nola zehaztuko dituzun, eta norekin aplikatu ahal izango dituzun. Eta, berriro diot, zerga-erreforma. Gogorarazten dizut zerga-politika hemen adostearen alde agertu dela Legebiltzar hau. Iruzurraren aurkako borroka. Plan bateratua, ezinbestekoa. Zuek, duela urte batzuk, erabat ukatzen zenuten, eta, orain, badirudi plan integral bat jarri duzuela mahai gainean. Ikusiko dugu noiz zehazten den eta noiz jartzen den martxan. Lankidetzarako, koordinaziorako eta zergaadministrazio guztietan informazioa trukatzeko mekanismoak indartzea. Noraino pentsatzen duzuen iristea horretan, zer konpromiso hartzen dituzuen. Enpresa-sektore publikoa birdimentsionatzeko eta arrazionalizatzeko plana. Presa du, presa du! Lehen ukatu egiten zenuten beharrezkoa zela. Jakina, horregatik ez gara fidatzen. Urteak daramatzazue esanez hau ez zela beharrezkoa; orain esaten duzue planteatu egingo duzuela… Ikusiko dugu nola eta noiz, eta plan hori hona lehenbailehen ekartzeko eskatzen dizugu. Eta erakunde-sarea berrikustea. Hain zuzen, batzordea ez da martxan jarri guretzat politikoak diren arrazoiengatik. Bada batzorde hori martxan jartzea atzeratu nahi duenik. Gure ustez, batzorde horrek jada ez du zentzu handiegirik; Lurralde Historikoen Legea berritu behar da. Eta inola ere ezin daiteke saiatu bikoiztasunak murrizteko batzorde hori zu hona planteatzera etorri zaren beste gai batzuekin nahasten, gai hau autogobernuarekin nahasten. Hori ezin da gertatu, Legebiltzarrak ez baitzuen hori onartu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1542 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, 2013. urtearen lehen lau hiletan izandako bilketa eskasaren aurrean Eusko Jaurlaritzak hartzeko asmoa duen erabakiei buruz | Gracias, señora presidenta. Tira, Maneiro jauna, Eusko Jaurlaritza iazko urriaren 21eko erkidego-hauteskundeetan eta egoera haietan jaio zela jakinik, eta martxan noiz jarri den kontuan izanda, zuk eta zuek Eusko Jaurlaritzari leporatu nahi izatea langabezia, diru gutxiago biltzea, eta abar, bada, tira, ondo dago, baina uste dut ados egongo zarela nirekin hori ez dela behintzat Jaurlaritza honen erantzukizuna. Berriro diot, gauza bat esan duzu, eta, gero, haren kontrakoa. Batzordeaz hitz egin duzu, erakundeak berritzeko neurriez hitz egin duzu, eta nik eskatuko nizuke izan dezazula kontuan erreforma horietako batzuk edo guztiak Estatutuaren beharrezko erreformarekin zerikusia dutela, eta horregatik planteatu dizut Estatutuaz kanporanzko autogobernurako tresna gisa hitz egitea. Eta barrurantz, Maneiro jauna… Lehen esan duzu UPyDk planteatu dituen neurri guztiak aintzat hartzen ari direla, zorionez. Tira, guztiak esatea, eta, hortaz, Ekonomia Ituna indargabetzea ere esatea, hori planteatzen baituzue, bada, gehitxo iruditzen zait. Esta semana hemos tenido oportunidad, señor Maneiro, de trabajar acuerdos en torno a una mesa, ante documentos, ante propuestas concretas. También dije en otra ocasión que un acuerdo requiere de la voluntad de las dos partes. Yo expuse claramente mi voluntad y la del Gobierno, y me ratifico. Hace dos semanas dimos un paso adelante en la reunión interinstitucional. La cuestión es fácil de entender. Todas las instituciones están pasando por una grave situación económica, todas. Todas estamos viviendo una situación muy difícil. No es nada fácil gestionar esta situación; cada vez recibimos más demandas y tenemos menos fuentes de ingresos. El reconocimiento de esa verdadera situación facilita la vía del acuerdo. Maneiro jauna, esan bezala, hainbat alditan bildu gara, eta bi errealitate jorratu ditugu. Batetik, krisi ekonomikoaren diagnostikoaren errealitatea, hemen errepikatu duzun bezala. Eta, zure baimenarekin, egoerari buruz egin duzun erradiografian garrantzitsutzat jotzen dudan datu bat gehituko nuke. Eskatuko dizut sar dezazula, orobat, aurtengo lehenengo hiruhilekoan defizita bete izanaren ebaluazioa –hitz egin dut horretaz aurreko galdera batean–. Garrantzitsua da, Eusko Jaurlaritza betetzen ari dela erakusten baitu, diru-sarrera gutxiago ditugun unean herritarrei oinarrizko zerbitzu publikoak bermatzeko gai dela erakusten baitu, eta uste dut horri kudeaketa deitzen zaiola. Bestetik, joan den astearteko bileran, gutxiengo oinarri batzuei, oinarrizko adostasun batzuei eta aurrera egiteko prozedura bati buruz eztabaidatu dugu. Nik ez dut epaituko ez bileraren aurreko, ez bileraren ondorengo jarrera zehatzik. Bakarrik esango dut benetan uste dudala beharrezko zen urrats bat eman dugula, lehenengoa. Lehenago ez genuen egingo. Egin behar duguna ari gara egiten, Maneiro jauna, egoera ekonomikoak adostasunak behar baititu. Hain zuzen, gizarteak eskatzen digu izan gaitezela gai Euskadirentzako proiektu bat jorratzeko, eta horretan saiatuko naiz eta hori sustatuko dut, herrialde hau atzeralditik atera behar baitugu. Eta atera egingo dugu, Maneiro jauna, laguntza handiagoarekin edo txikiagoarekin, baina atera egingo dugu; Euskadi aurrera aterako da. Jarraitu ahal izango duzu zehaztasun-falta aipatzen, Maneiro jauna. Finantzaketa-funtsa, enpleguplana, bizkortze-neurriak, esportaziorako laguntzak eta abar aipatu dizkizut nik. Ekintza-proposamen zehatzak. Zuk ere oso proposamen zehatzak dituzu. Kendu behar diren eta eutsi behar zaien kenkariak, tarifa orokorraren tarte berriak edo PFEZaren atxikipenak aipatu dituzue. Sozietateen gaineko zergaren kenkariak, pizgarriak edo erregimen bereziak aipatu dituzue. Oinordetzen edo dohaintzen gaineko zerga aipatu duzue, ondare-eskualdaketen tipoak aipatu dituzue, eta energiaren, gordailuen edo jokoaren zerga-figura berriak aipatu dituzue. Zehapen-araubidea gogortzeaz edo iruzurraren aurkako borrokan informazioa emateko betebeharra zabaltzeaz hitz egin duzue, eta, horretarako, ekintza-plan bateratu bat proposatu duzue. Zehatz ari gara jokatzen; planteamendu zehatzak egiten ditugu eta erantzun zehatzak eskatzen ditugu, une zehatz batean zerga-erreforma bat eta zergairuzurraren aurka borrokatzeko plan bat onartzeko, Maneiro jauna. Gauza zehatzak aipatzen ditugu. Ekintza zehatz horiekin, erantzukizun publikoa erakuts dezakegu, argi eta garbi. Nire helburua argia izan da: erakunde publikoei eta alderdiei deialdi bikoitza eginez, nahi nuke herrialde honetako arduradun instituzional eta politiko guztiek diagnostikoa partekatzea, baita elkarrekin jarduteko oinarriak ere. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1543 |
10 | 32 | 24.05.2013 | PRIETO SAN VICENTE | SV-ES | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, Nuclenorrek Santa María de Garoñako zentral nuklearreko jarduerarekin jarraitzeko egindako eskaeraren gainean | Presidente andrea. Lehendakari jauna, interpelazio honen asmoa da zure konplizitatea eta lidergoa lortzea Euskadiko Sozialistontzat arazo bat izatetik eskandalu bat izatera igaro den gai honetan. Santa María de Garoñako zentral nuklearra itxi edo ez itxi ez da, jada, ustiaketa-epe baliagarriaren amaieraren eta zentralari balio-bizitza bi urtez luzatu izanaren ondorioa. Ez da, halaber, aukeraketa energetiko baten ondorioa. Eta ez da herritarren energiahornidura bermatzeko premiaren ondorio ere. Gaur berrikusten ari garen erabaki hau ez da, halaber, haren segurtasun-egoerari buruzko erabaki baten ondorioa. Nuclenorrek ustiapenarekin jarraitzeko hartutako erabakiaren oinarria da duela hilabete batzuk irabazirik ez zutela izango uste bazuten ere egun irabaziak berreskuratzea espero dutela. Eta ados egongo zara gurekin hori, horrela proposatuta –horrela proposatu baitute– eskandalu handia dela. Eta are handiagoa da eskandalua Espainiako Gobernuak, Alderdi Popularrarenak, arduragabeki jokatu eta Nuclenorren asmo hori adoretzera jo baitu azkar batean. Bistan denez, hau ez da Nuclenorren eta Espainiako Gobernuaren arteko bat-etortzeen lehiaketa, baizik eta Rajoyren Gobernuak faboratutako negozio-aukera bat; zentral nuklearretarako aurreikusitako zerga-politika berrikusteko eta aldatzeko hitza eman zuen, eta hori ezinbestekoa izan da Nuclenorrek bere garaian ezetz esan arren, gaur baietz esateko. Eta eskandalua are handiagoa da jakin denean zentrala ixteko, desegituratzeko eta hondakin erradiaktiboak tratatzeko lanean ari ziren teknikariei azken egunotan ustekabean, nahita arin-arin, denborarik eta bitartekotik gabe, zentralak lanean jarraitzeari buruzko iritzia eskatu zaienean. Segurtasun Nuklearraren Kontseiluak ikuskizuna eman du, erabat zatituta dagoela. Azkar batean egin du bilera ugariren deialdia, Espainiako Gobernuaren eta Nuclenorren aldaketa politiko ausartegi horri buruzko iritzia emateko. Bat-batekotasun, segurtasungabezia eta zentzugabekeria ikaragarriaren isla da. Eta eskandalua are handiagoa da hori guztia euskal gizartearen eta haren erakunde eta interesen ezkutuan egiten denean, Arabako erakundeei eta herritar guztiei bizkar emanda. Izan ere, nahiago dut pentsatu ez Gasteizko alkate eta legebiltzarkideak, ez Arabako ahaldun nagusiak ez zekitela ezer horri buruz, Rajoy ez zela haiekin harremanetan jarri. Hala ere, ohartarazi behar diot entzun nahi duenari oso kezkagarriak direla Arabako ahaldun nagusiaren azken adierazpenak; izan ere, gai honetan ez du defendatzen Arabako eta Euskadiko herritarren gehiengoak defendatzen duena, eta zeharka soilik ausartzen da esaten Espainiako Gobernuari zentrala irekita mantentzea bururatuko balitzaio azalpenak eskatuko lituzkeela. Badirudi Arabako ahaldun nagusia ez dela oraindik jabetu Arabako eta Euskadiko herritarrok ez ditugula azalpenak nahi, baizik eta Santa María de Garoñako zentral nuklearra ixtea, besterik ez. Lehendakari jauna, erokeria honen, zentral nuklear iraungi batean harrapatuta geratzeko arriskuaren aurkako jarrera bateratuaren buru izatea proposatzen dizut, eta hala eskatzen dizut, ixteko prozedura eta baldintza guztiak baititu, eta Espainiako Alderdi Popularraren Gobernuak soilik saihestu nahi du itxiera. Arrisku erradiaktiboen aurreko segurtasuna eta Arabaren eta Euskadiren energia-aukerak ezin dira utzi Nuclenorren irabazi ekonomikoen mende. Rajoyren Gobernuaren eta Nuclenorren arteko proposamen bihozgabe eta zentzugabe horrek gaitzespen-erantzun irmoa behar du, eta sozialistok erantzun hori izan dadin lagundu nahi dugu; horregatik eskatzen dugu zuen lankidetza ekimen honen bidez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1544 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Txarli Prieto San Vicente Euskal Sozialistak taldeko legebiltzarkideak lehendakariari egina, Nuclenorrek Santa María de Garoñako zentral nuklearreko jarduerarekin jarraitzeko egindako eskaeraren gainean | Gracias, señora presidenta. Lehendakari, consejeros, señorías, buenos días. Señor Prieto, trataré de responder según la pregunta realizada, pero solicitaba, además, al lehendakari y al Gobierno, complicidad, aclaración de la postura y liderazgo. En cuanto a ello, he de decir claramente que nuestra postura, como Gobierno, será la mantenida hasta ahora; es decir, será una postura a favor del cierre de la central, por dos cuestiones: por estar obsoleta y por seguridad. Esas serían las razones principales, pero también hay otras. Eta euskaraz esan berri dudana gaztelaniaz esango dut. Jaurlaritzak argi adierazi nahi du orain arteko jarrerari helduko diogula, Garoñako zentral nuklearra ixtearen aldekoari; nagusiki, gero zehaztuko ditudan bi arrazoirengatik: zaharkitua delako, eta se- gurtasunagatik. Dena den, zentral honen historia berrikusi nahi nuke, gaur non gauden ikusteko. 1970ean inauguratu zen, eta 2009ko uztailean iraungitzen zen ustiaketa-baimena. Eta hori dela eta, jabeak, Nuclenorrek –Endesak eta Iberdrolak erdi bana osatua da, guztiok dakizuen moduan–, haren balio-bizitza hamar urtez luzatzeko eskatu zion Gobernu sozialistari. Alegia, 2019ra arte. Espainiako Gobernuak, Segurtasun Nuklearraren Kontseiluaren txostena izanik –eta, ongi aipatu duzunez, lau egun daramatzate bilduta, baina oraindik ez dute erabakirik hartu–, lau urteko ustiapen-luzapena onartu zuen, eta 2013ko uztailaren 6an amaitzen da. Orain, agindu hori baliogabetu nahi du Alderdi Popularraren Gobernuak. Badirudi, hala adierazi digu ministroak, jarduera 2019ra arte luzatzearen aldekoa dela, enpresa jabeek hasieran eskatu zuten moduan, eta horrek adierazten du Garoñak berrogeita zortzi urteko balio-bizitza izango lukeela azkenean. Eta, aukera horren aurrean, zentralak martxan jarraitzearen kontra agertzen da Jaurlaritza, bistan denez, eta, aurreikusi zen moduan, 2013ko uztailean ixtearen alde. Hasteko, Santa María de Garoñako zentral nuklearra, esan dugun moduan, 1970ean jarri zelako martxan. Estatu osoan eraikitako zentral nuklearren lehen belaunaldikoa da, Guadalajarako José Cabrera zentralarekin (1968an jarri zen martxan) edo Tarragonako Vandellós I zentralarekin (1972an jarri zen martxan) batera. Azken horiek itxi egin dira, jarduerari amaiera eman zaio, eta duela urte batzuk desegituratu ziren. Guztiak mota berekoak ez ziren arren, 1950eko eta 1960ko hamarkadetako irizpideekin diseinatu eta martxan jarri ziren. Eta, egia bada ere urte hauetan teknologia aldatu eta berria txertatu dela, eta segurtasun-elementu berriak txertatu direla, zaharkitutzat hartzen jarraitzen dugu, eta, beraz, itxi egin behar da; izan ere, diodan moduan, aldaketa batzuk egin diren arren, lehen belaunaldiko zentrala da kontzeptuari dagokionez. Bestalde, zentral honek, gainera, berrogeita hiru urtez ustiatu ondoren, balio-bizitzaren atalasea gainditu du dudarik gabe, diseinatu zenerako balio-bizitza, funtzionamendua eta baldintzak, eta, une honetan, iruditzen zaigu 2013tik aurrera luzatzeko eskaera, oraindik ere Segurtasun Nuklearraren Kontseiluaren ebazpenaren zain dagoen hori, ez dela onartu behar. Hirugarrenik, uste dugu egun elektrizitatea sortzeko parke moderno, seguru eta lehiakorra izanik, mix energetikoa gutxi-asko orekatuta dagoela, ez diola ezer berezirik ematen funtzionamenduan izateak ez horniduraren kalitateari ez segurtasunari, ezta, noski, eraginkortasun ekonomikorik ere sistemari, eta ez dituela elektrizitatearen prezioak murriztuko herritarrontzat. Ezta enpresentzat ere, haiei eragiten baitie gehien energiaren prezioak lehiakortasunean. Beraz, berretsi egiten dugu instalazio hori kondizio horietan martxan izatearen kontra gaudela, eta, horri dagokionez, Jaurlaritzak jarrera hori nabarmentzen jarraituko du parte hartzen duen foroetan, bere eskumen-esparruan, noski, zentral horrek martxan jarraitzearen aurka eta ixtearen alde. Ba al du zentzurik berrogei urte baino gehiago bete dituen zentral hau, teknologia zaharkitua duena, lehen belaunaldikoa, mix energetikoari ekarpen berezirik egiten ez dion martxan izateak? Ezetz deritzogu guk. Euzko Alderdi Jeltzaleak hainbat aldiz eman du bere iritzia, beti luzapenaren aurkakoa. Beti defendatu izan dugu zentral horren itxiera, eta hala egiten du Jaurlaritza honek Legebiltzarrean bere jarreraren berri emateko duen lehen aukeran. Beraz, ez dut arlo horri buruzko argudio gehiago emango, baizik eta eskatutakoa berretsiko eta errepikatuko. Legebiltzarrak arlo horri dagokionez eskatutakoa ez ezik, baita aipatu ez dugun alderdi bat ere. Eta alderdi hori aipatu nahi nuke: Garoñako zentralaren eragin-eremuan dauden udalerriek merezi duten gogoeta, batzuk Arabakoak baitira gainera. Beraz, guk defendatuko dugu zentral nuklearra ixtea nahiz Estatuak neurri politikoak hartzea eremu horretako ekonomia eta industria berpizteko, zentral nuklearra ixtearen ondorio negatiboak izan baitaitezke langabezia gehiago eta une honetan bizi dutena baino egoera ekonomiko txarragoa. Beraz, zentrala ixteaz gainera, neurri konpentsatzaileak eskatuko ditugu inguruko udalerri guztientzat. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1545 | |
10 | 32 | 24.05.2013 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu aldeko legebiltzarkideak lehendakariari egina, Bermeoko gune historikoan sutearen ondorioz kaltetutako zonaldea hondamendi-gune izendatzeari buruz | Zure baimenarekin, eserlekutik. Bakarrik galdera errepikatzeko edo gogoratzeko: Bermeoko suteari buruz, zer urrats emango ditu Eusko Jaurlaritzak kaltetutako ingurua hondamendi-gune izendatua izan dadin? | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1546 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Oskar Matute García de Jalón EH Bildu aldeko legebiltzarkideak lehendakariari egina, Bermeoko gune historikoan sutearen ondorioz kaltetutako zonaldea hondamendi-gune izendatzeari buruz | Eskerrik asko, legebiltzarburu andrea. Matute jauna, emango ditugun urratsez gain, nik bai adierazi nahiko nituzke zeintzuk eman ditugun orain arte. Eta azkeneko hilabete honetan nik hainbat aldiz aipatu egin dut Bermeoko izpiritua. Egoera larri baten aurrean, denok elkarlanean egoera horri buelta ematen saiatzen gara edo saiatu gara eta saiatzen jarraituko dugu. Hiritarrek ez dute galdetu nor ari zen laguntzen edo nor zen erantzulea, denok erakutsi dugu elkarlanerako jarrera bat. Beraz, Matute jauna, Jaurlaritzak –orain artean egin dena nabarmentzea ere garrantzitsua iruditzen zait– gainerako erakunde publikoekin batera lan egin du orain arte, eta horretan jarraituko du. Eta, azpimarratu egin nahi dut, orain arte bezala. Jaurlaritzari dagokionez, hasteko, laguntza ekonomikoa. Apirilaren 16an, lehen premiazko laguntza onartu zuen Jaurlaritzak, suteak eragin zienen bizimodua normalizatzeko, eta diru-laguntza hura Bermeoko Udalaren kontu korrontean sartu zen. Laguntzaren helburua zen jende hari arropa, premiazko produktuak eta etxeko gauzak ematea. Bigarrena, ostatua. Suteak eragindako jendea hoteletan edo senide eta lagunen etxeetan ahalik eta denbora laburrena egon zedin, Bermeoko Udalaren esku jarri ziren apirilaren 13an Eusko Jaurlaritzaren alokairu-parkeko zortzi etxebizitza, familia horientzat. Eta, hirugarrena, birgaitzea. Jaurlaritzak konpromisoa hartu du, Bermeoko Udalarekin, hondatu edo kaltetutako eraikinak eraikitzeko, birgaitzeko edo konpontzeko obrak egiteko proiektuak kontratatu eta ordaintzeko. Jakin badakizu, bestetik, Matute jauna, eta zure galderari erantzunez, ez dagokiola ez Eusko Jaurlaritzari ez Bermeoko Udaletxeari eta ezta ere Bizkaiko Aldundiari hondamendi-gune horren izendapena egitea, izendapena egitea ez dagokigu guri. Beraz, erakunde guztiek elkarlanean jarraitu beharko dugu, horrela nahi izanez gero arazoa konpontzeko eta ez arazo gehiago sortzeko. Jabetzen gara, Maneiro jauna, eta jakitun gara zer baldintzatzaile dauden… (Murmullos) Barkatu, Matute jauna. Maneiro jaunaren mintzaldiek hainbestetan… Barkamena eskatzen dizut, Matute jauna. Berriro diot, jabetzen gara eta badakigu zer baldintzatzaile dauden hondamendi-gune izendatzeko. Hortik eta eskumena duten erakundeek egoeraz egingo duten azterketatik ondorioztatzen bada laguntza eskatu behar dela, zorroztasunez landuko dugu gaia, Bermeoko Udalarekin lankidetzan, baina, berriro diot, badakigu eta jabetzen gara, Eusko Jaurlaritzaren kasuan, zer baldintzatzaile dauden hondamendi-gune izendatzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1547 |
10 | 32 | 24.05.2013 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu aldeko legebiltzarkideak lehendakariari egina, Bermeoko gune historikoan sutearen ondorioz kaltetutako zonaldea hondamendi-gune izendatzeari buruz | Gracias, señora presidenta. Lehendakari, señorías. Hasteko, onartzen dizut barkamen-eskea. Pentsatzen dut nahasmendua aipatu duzun pertsonak gaiak errepikatzen dituelako izan dela, eta ez bat-etortze ideologikoagatik. Azken horrek kezkatu egingo ninduke, eta, kasu horretan, ezingo nuke hain gogo onez onartu barkamen-eskea. Puntu bat argitu baino ez dizut egin nahi. Guk ez dugu zalantzan jarri Eusko Jaurlaritzak zoritxarreko apirilaren 11tik gaur arte egin duen lana. Guk ez dugu zalantzan jarri, inolaz ere, Etxebizitza Sailaren lana. Jabetzen gara zer lan egin nahi duzun eraginpeko eraikinak birgaitzeari dagokionez. Baina iruditzen zaigu birgaitze hori partziala edo mugatua izango dela ez badu alde zahar osoaren birgaitzea kontuan hartzen; izan ere, orain bertan, eta egia bada ere etxebizitza-kopuru jakin bati eragin ziola suteak, ondorioak ordaintzen ari dira... Iruditzen zait ez naizela ahoberoa izango esaten badut Bermeo osoa dela, baina zorrotzagoa izango naiz esaten badut eremu hori osoa, kale osoa dela, leku hori bizitzeko moduan izateko egiturari dagokionez; izan ere, suteak eragin ez bazion ere, merkatari eta bizilagunei eragiten dio, eta ia herri osoari. Beraz, garrantzitsua da eremu hori birgaitzea, iruditzen zaidalako garrantzitsua dela, halaber, Bermeoko alde zaharra osorik birgaitzea, eta, ziur asko, ahalegin handiagoa egin behar da hor. Baina, dena den, azkena erantzun didazun horrekin zerikusia zuen galderak, hondamendi-gune izendatzearekin. Jabetzen gara zer baldintzatzaile dauden, baina jabetzen gara, halaber, eremua hondamendi-gune izendatuta, udalak ez dituen baliabide batzuk erabil daitezkeela hasiera batean, eta, ziur asko, Eusko Jaurlaritzak ere ez ditu, hala nahi baluke ere. Eta horretarako soilik (edo ez horretarako soilik, baina bai nagusiki horretarako) Eusko Jaurlaritzaren Larrialdi Zuzendaritzaren txosten edo balorazio bat behar da, zehazteko eskaera arrazoizkoa dela, eta, beraz, hori eskatu daitekeela. Hori da gure taldeak hona dakarren kezka, eta, guk dakigula, Bermeon Jaurlaritzako hainbat kideri adierazi zaiena, eta orain arte izan den laguntza-maila mantentzeko beharrarekin du zerikusia nagusiki. Izan ere, egia da berehala eta azkar erantzun zutela erakundeek, baina egia da halako egoeretan, beste tragedia askotan bezala, berehalako erantzun horren ondoren, elkartasunez ia samaldaka datorren horren ondoren, laguntzarik gabeko aldi bat izaten dela, eta luzatzen den heinean, lehen kondizio horiek okerrera egiten dutela. Eta, ziur asko, ez dugu hori gertatzerik nahi, ez zuek, ez guk. Horregatik ekarri dugu gai hau. Ez dut denbora gehiago erabiliko ziur asko zuek eta guztiok argi ezagutzen dugun zerbait aipatzeko, eta da eragindako familia-kopurua, hogeita hamazazpi, edo eraginpeko eraikin- eta saltoki-kopurua. Bai planteatuko dugula egokitasuna, jakinik aldeak daudela beste hondamendi-gune batzuen izendapenaren eta eragindako eremuarekin edo jende-kopuruarekin zerikusia duen honen artean. Baina iruditzen zait Espainian badirela aurrekariak zehazten dutenak hondamendi-gune izendapena jaso dezakeela, eta, beraz, izendapen horretatik ondorioztatzen diren laguntzak jasotzeko aukera izan. Hori eskatzen diogu Eusko Jaurlaritzari, eta hori da galderaren arrazoia: beharrezkoak diren urratsak egin ditzala, Larrialdi Zuzendaritzak egin behar duen balorazioa egin dezala. Eta, noski, guk ez dugu esango zein izan behar duen, guk badakigu zein izatea nahiko genukeen, baina, dena dela, azkar egin dadila, bizilagunek egin dituzten eskaera guztiek, merkatariek egin dituztenek, eta udalak berak egin dituenek zer bideri heldu diezaieketen jakiteko, hondamendigunearen izendapenari edo izan daitekeen besteren bati. Nada más; muchas gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1548 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Oskar Matute García de Jalón EH Bildu aldeko legebiltzarkideak lehendakariari egina, Bermeoko gune historikoan sutearen ondorioz kaltetutako zonaldea hondamendi-gune izendatzeari buruz | Eskerrik asko, legebiltzarburu andrea. Ez, Matute jauna, nire okerra ez da izan ideologikoki ze lotura duzuen, nahiz eta hainbat aldiz elkarrekin bozka ematen duzuen batzuk eta besteok. Kalteak bai handiak izan dira, ez bakarrik etxeei dagozkienak. Beharrak handiak dira, denbora asko beharko dugu erantzun osoa eskaintzeko eta sutearen ondorio guztiak gainditu ahal izateko. Eragindako jendeari laguntzen jarraitzen dugu, gure eskumen-esparruan haiekin hartutako konpromisoak betetzen jarraitzen dugu. Hala egin dugu erakunde guztiok elkarlanean, Eusko Jaurlaritza etengabe koordinatuz udalarekin eta Bizkaiko Foru Aldundiarekin, kontaktu etengabea izanik Bermeoko Udalarekin. Eta, berriro diot, badakigu eta jabetzen gara zer baldintzatzaile dauden hondamendi-gune izendatzeko, baina zorroztasunez helduko diogu gai horri ere, Bermeoko Udalarekin batera. Gure konpromisoa da, ahal dugun guztian laguntzen jarraitzeko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1549 |
10 | 32 | 24.05.2013 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Justiziak ETA talde terroristako kide izateagatik kondenatutako presoak izendatzeko preso politiko esamoldea erabiltzeari buruz | Eskerrik asko, presidente andrea. Lehendakari, sozialiston galderak ez du azalpen handirik behar. Kontua da zuri berariazko adierazpena eskatzea, zuk hala egin nahi baduzu, ETAren terrorismoa hainbeste jasan behar izan duen euskal gizartean balio demokratiko ikaragarria duen kontzeptu, izendapen, formulazio bati dagokionez, eta herritar guztiei ere zabaldu dakieke, baina bereziki mehatxuak, jazarpena eta atentatuak zuzenean jasan ditugunoi. Galdera honen eragilea izan da Legebiltzarreko azken bi saioetan, espetxe politikari buruzko maiatzaren 10eko eztabaidan, eta zuzenbide-estatuaren eta gizarte demokratikoaren defentsari buruzko maiatzaren 16ko eztabaidan, Ganbera honetan argi geratu zelako nork jotzen ditugun terroristatzat ETAko presoak eta nork jotzen dituzten arrazoi politikoek eragindako presotzat. Ez zen argi geratu zer pentsatzen duen eta nola definitzen dituen ETAko terroristak Euzko Abertzaleak taldeak. Bistan denez, ekimen honen helburua ez da talde horren jarrera ebaztea, baina bai talde horretako kide batena, zurea, herri honetan erakunde eta politikari dagokionez ordezkatzen duzunagatik. Urkullu jauna, nire taldeak ez ditu zalantzan jartzen terrorismoaren aurkako borrokan dituzun konpromisoa eta ibilbidea, ezta ETA behin betiko desagertzeko oraindik ere egin behar den bidean atzerapausorik ez emateko premia ere, biktima guztien memoria eta duintasuna defendatzeko, eta hainbat hamarkadaz bizitza eta askatasunari eraso egin ziotenek jasandakoari eta denbora horretan gertatuari buruzko demokraten kontakizun egiazkoa osatzeko. Lehendakari, zuk eta biok badakigu, eta Ganbera osoak ere badaki, duela hilabete gutxi batzuetatik Bildu eta haren ingurunea gero eta gehiago saiatzen ari dela izuaren ekintza leuntzen, eta ETAko presoak arropa ez dakit epiko, utopiko edo erdi biktimaz janzten, edo guztietarik pixka batekin, beren gaiztakeria eta gezurrekin batera irudikatu ahal izateko espazio faltsu bat adierazteko eta osatzeko, eta haren bidez haiei ere askatasuna falta izan zitzaiela azaldu ahal izateko, haien indarkeriarekin batera beste indarkeria batzuk ere bazirela, eta, azken batean, horrek arrazoitzen zuela haiena. Historiaren berrirakurketa hori dirudien baino larriagoa da; izan ere, ez dut uste zuei ere oharkabean pasatu zaizuenik gaur Bildun eta adierazpen politiko horietan beste indar batzuk ere badirela, hala nola Aralar eta Eusko Alkartasuna, eta gure ustez, atzera egin dute, atzera urratsetan eta konpromisoetan, eta egunez egun Batasunaren kontakizun historikotik hurbilago daude Bildu osatu aurretik zutenetik baino. Lehendakari, zuk badakizu printzipio eta balioez hitz egiten ari garela, etikaz; eta printzipioak, balioak eta etika ezin direla norberaren komenigarritasunaren mende jarri. Izan ere, hori gertatuz gero, herritarrak oro har, eta biktimak zehazki, bizikidetza eta justiziarako erabat beharrezkoak diren balio eta printzipioen erreferenterik gabe geratuko lirateke. Lehendakari, gaur hemen zentzu instituzionala dute zure hitzek guretzat; alderdi bakoitzaren eremu politikoa gainditzen du euskaldun guztion lehendakariak lasaitasuna eta segurtasuna emateak herritarren gehiengoari, eta, bereziki, izuaren ondorio zuzenak sufritu dituztenei, zalantzak argituz ea egoera politikoen biktima izan ote ziren edo terrorista huts batzuen biktima. Aukera bat da, eta argitzea merezi duen egoera, eta hala eskatzen dizugu. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1550 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Justiziak ETA talde terroristako kide izateagatik kondenatutako presoak izendatzeko preso politiko esamoldea erabiltzeari buruz | Legebiltzaburu andrea, eskerrik asko. Prieto jauna, erantzun bat emango dizut, eta ongi hartzen badidazu, proposamen bat egingo dizut. Nire erantzuna, foro honetan, Ganbera honetan lehengo astean aipatu ziren Nazio Batuen Erakundearen adierazpenetara eta beste gogoeta batzuetara jo gabe, argia da: preso politikoa edo kontzientzia-presoa da kartzelan bere ideiengatik dagoena. Pertsona bat kondenatuta badago giza eskubideen urraketa diren indarkeriazko ekintzak egiteagatik, eta ez bere ideien defentsa politikoagatik, ezin da preso politikotzat jo. Jarraian, onartzen badidazu, proposamen bat aurkeztuko dizut. Eta nire proposamena da bizikidetzaren oinarri den gaia lantzea. Eta Eusko Legebiltzarraren osoko bilkuran hartzen diren erabakiei eraginkortasunik kendu gabe, baizik eta guztiz kontrakoa, badugu horretarako foro egoki bat, Legebiltzar honetan sortu dugun Bakearen eta Bizikidetzaren Lantaldea. Pentsa ezazu, Prieto jauna, aurreko asteko eztabaidagatik eta gaur egin didazun galderagatik ez balitz, nik ez nizukeela entzungo, ziur asko, preso politiko terminoa erabiltzen, ezta zuk ere niri, ziur. Saihestu nahi dugun terminoa sustatu eta iragartzea komeni den pentsatzea proposatzen dizut, nire erantzunean aurkeztu dizudan gogoetagatik. Beraz, Prieto jauna, leku bat dugu iragana aztertzeko eta elkarbizitza jorratzeko. Uste du bat etorriko garela leku hori dela egokiena lortu nahi duguna lortzeko onartzerakoan, egokiena arrazoiak aurkezteko, eztabaidatzeko eta ondorioak adosteko. Eta benetan ez diot osoko bilkurari inolako gaitasunik ez eskumenik ukatzen, inola ere ez. Bakarrik diot gai hau beste testuinguru batean aztertu eta gero, proposamena osotasunean etor dadila osoko bilkurara, hartu beharreko erabakiak har ditzagun. Baina nik uste dut, nire proposamena aipatzeaz gain, argi geratu dela zein den nire jarrera termino horren aurrean. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1551 |
10 | 32 | 24.05.2013 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Justiziak ETA talde terroristako kide izateagatik kondenatutako presoak izendatzeko preso politiko esamoldea erabiltzeari buruz | Bai, erantzuna eskertzeko, eta esateko ziur asko jende hori lasaitu duela azalpenak, azalpenaren lehen zatiak, izan baita… La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1552 |
10 | 32 | 24.05.2013 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Justiziak ETA talde terroristako kide izateagatik kondenatutako presoak izendatzeko preso politiko esamoldea erabiltzeari buruz | Eskerrik asko, legebiltzarburu andrea. Prieto jauna, uste dut nire jarrera zalantzarik gabea dela, Euzko Abertzaleak taldearen, Euzko Alderdi Jeltzalearen bera den heinean. Horregatik, Prieto jauna, nire aurreko proposamenean esan dudana errepikatuz, bizikidetzaren oinarri den gaia lantzeari dagokionez –eta zure lehen mintzaldian aipatu duzun gai garrantzitsuetako bat iraganaren berrikusketa kritiko eta zorrotza da–, iruditzen zait horretarako formatu arduratsua ez dela gai hauek elkarren kontrako armatzat erabiltzea, zuk uste izan arren ere lehendakariaren azalpena beharrezkoa zela. Eskertzen dizut nire erantzunari azaldu diozun begirunea. Dena den, nire egiten dut Euzko Abertzaleak taldeak gai hau osorik Bake eta Bizikidetzaren Txostenera igortzeko egin duen proposamena. Uste dut hori dela leku egokia gai hau zorroztasunez lantzeko, merezi duen sakontasunez, eta, hala, ondorio batzuk lortu ondoren, osoko bilkura honetan aurkeztu eta eztabaidatu ahal izateko. Nire ustez, nabarmenak dira aurreko legegintzaldian arlo horretan eman diren urratsak eta lortu diren fruituak. Egin dezagun hala. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1553 |
10 | 32 | 24.05.2013 | REYES MARTÍN | SV-ES | Interpelazioa, Vicente Reyes Martín Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, Zientzia, Teknologia eta Berrikuntzaren Euskal Sareari eusteari eta enpresen I+G+Bri buruz | Gracias, señora presidenta. Buenos días, lehendakari, consejeros, buenos días a todos. Sozialistok, sailburu andrea, biziki kezkatuta gaude langabeziagatik, egoera ekonomikoagatik, industria-egitura ahuldu delako, eta ziur naiz zu ere kezkatuta zaudela. Badakigu ezinbestekoa dela lehiakorrak izatea enpleguari eta enpresa-jarduerari eusteko. Horri dagokionez, uste dut Euskadin I+G+Ba garatzea sustatzeko beharra partekatu behar genukeela, balio erantsi handiko produktuak dituen industria lehiakorra lortzeko. Gure erabakia, sozialistona, aurreko legegintzaldian ikusi zen. Sozialisten Jaurlaritzak programa batzuk martxan jarri zituen helburu horretarako, eta martxan zeuden batzuk indartu. 2010-2013ko Enpresa Lehiakortasuneko Plana onartu zen, eta Zientzia, Teknologia eta Berrikuntzako 2015eko Plana; azken plan horren helburua da 2015ean BPGaren % 3ko inbertsio publiko eta pribatu totala lortzea. Ezagunak dira aurreko legegintzaldian I+G arloan egin ziren aurrerapenak. Adibide nagusienetako batzuk aipatzearren, 2010en Hamabosteko Europar Batasunaren batezbetekoa lortu zuen Euskadik, lehen aldiz, 3I+G gastuan. Ikerketa, berrikuntza, nazioartekotzea eta garapena estrategia aplikatu zen, eta sailaren hamar eurotatik sei helburu horretara bideratu ziren. Europan I+Gra bideratutako funtsak eskuratu ziren, esparru-programaren bidez, eta Espainia osoan jasotako funtsen % 16,16 izan ziren, gure BPGa Espainiakoaren % 6 soilik izan arren. Orain, zuek bide horri jarraitzea espero dugu, beharrezkoa baita. I+G+Ba eta nazioartekotzea garatzen jarraitu behar dugu etorkizuna izateko. Eta, egia esan, zuen adierazpenak, lehendakariarenak, bide horretan doaz. Baina ekintzak ez dira adierazpenetan ikusten, baizik eta aurrekontuetan, politikak finantzaketaren bidez adierazten diren lekuan. Begira, Gobernu sozialistak 2012an, 2009koa baino aurrekontu txikiagoa bazuen ere, nabarmen igo zuen I+Gko gastua. 2013rako aurrekontu-proiektua atzera bota zenuten, baina zuen asmo politikoa adierazten zuen. Industria Sailaren funtsak % 25,9 murriztu ziren aurreko legegintzaldian, 2012an, Industria zenaren eta sail horren oraingo aurrekontu-proposamenaren konparaketa homogeneoa eginez gero. 2013rako aurrekontu horretan nabarmen murriztu zitzaien babesa Zientzia, Teknologia eta Berrikuntzaren Euskal Sareko eragileei, eta enpresetako I+G+Bak babesten zituen programak kendu ziren. Hori da eztabaidaren funtsa eta arazoa, eta, bereziki, herriarena. Bai lehendakariak bai zuk bost hilabete –zertxobait gehiago– daramatzazue lehentasunezko bost jarduera-arlotzat dituzuenei buruzko adierazpenak eginez, eta arlo horiek dira, besteak beste, gaur mintzagai dugun gaia kontuan izanik, industriapolitikaren eta -lehiakortasunaren babesa eta berrikuntzaren bultzada. Baina asmo horiek ezeztatu egiten dituzte zuek 2013rako prestatu zenituzten aurrekontuek. Hona zenbait adibide. Zure sailak I+G+B arloko programa guztietarako duen aurrekontua 88 milioi euro gutxiagokoa da 2012arekin alderatuta. Hor daude enpresetan eta teknologia-zentroetan I+G+Ba sustatzeko ohiko programa guztiak, hiru atal handitan multzokatuta: Euskadi Informazio Gizartean Plana, teknologia berrien, IKTen, garapen eta berrikuntzaz arduratzen dena, % 60,3ko jaitsierarekin; teknologia, industriaren I+G babesten duena, % 28,4koarekin, eta berrikuntza eta lehiakortasun-estrategiarena –begira, adierazpenetan nabarmentzen duzuena, berrikuntza eta lehiakortasuna– % 62,68koarekin. Teknologiakoan soilik, funtsezkoenean, 44 milioi kendu dituzue jada. Beraz, nabarmen murrizten da zuek garrantzitsua dela diozuen horretarako diru guztia eta lehentasunez bideratuko dena. Orduan, nola egingo duzue, adierazpenak egiteaz gainera? Zain daude enpresak, eta gobernu honek jardutea behar dute, ez adierazpenak egitea. Funtsezko beste kasu bat da Berrikuntza Funtsa: erdira murriztu da, eta 31 milioi galdu ditu. Eta, hain zuzen, funts horretan dago oinarrizko ikerketa, BERC eta CIC, eta ikerketa estrategikoaren zati bat, Etortek eta Etorgairekin. Diskurtsoaren eta aurrekontu-ekintzen arteko kontraesanaren oso kasu esanguratsua da Zentro Teknologiko Aeronautikoaren hitzarmenerako zuzkidura erdira jaitsi izana; sektore estrategikoa da Euskadin, baina ez da betetzen konpromisozko kreditua, 300.000 eurokoa. Erdiraino jaisten da. Baina konpromisozko kredituen bidez enpresek beren plangintzen aurreikuspenak egiten dituzte administrazioak hurrengo ekitaldia emango diola esaten dionaren arabera. Erdira: 150.000 euro gutxiago. Eta, hondamendiaren tamaina osotasunean ikusteko, komeni da erreparatzea atzera botatako aurrekontu-memorian helburutzat jasotzen dela Zientzia, Teknologia eta Berrikuntzako Plana egikaritzea. Bikain. 2015ean BPGaren % 3ra iristea da helburua. Eta nola lortuko duzu, Berrikuntza Funtsak 70 milioi behar baditu aurten soilik, eta 35 milioi soilik esleitu badizkiozue, eta I+G+Bko inbertsioen multzoa jaitsi egin bada? Nola lortuko duzue aurrekontuetan helburutzat zehaztu baduzue? Kontraesan ikaragarria da, eta amaieran hausnarketa bat egin nahi dudanez, utzi egingo ditut beste adibide batzuk, eta esan nahi dizut arazo bakarra ez dela murrizketak egitea, baizik eta programak kentzea. Adibidez, Etortek; enpresen lehiakortasuna hobetzeko ikerketa estrategikoa babesten du programa horrek, eta Zientzia, Teknologia eta Berrikuntzaren Euskal Sareko eragileentzat da zuzenean. Eta kendu egin duzue, zehazki, programa hori. Ez daki zer ebaluaziotan oinarritu zaren hura bazter uzteko (bai, bai, kendu egin duzu, kendu), eta zerekin ordeztuko duzun; izan ere, programa batzuk kendu edo murrizten badituzu, eta berri batzuk osatu ez, non dira etorkizuna izan nahi badugu ezinbestekoak diren ikerketa, garapen eta berrikuntzarako sustapena? Kontua da ikerketan murriztu duzula, gure maila teknologikoa handitu behar dugun arren. Lehiakortasun handiagoa behar dugu, eta zuk murrizketa ikaragarria sartzen diozu ikerketari, eta, horrenbestez, soldata-jaitsieraren bidez soilik gauzatzen ari da lehiakortasunaren hobekuntza. Eta bada beste arazo garrantzitsu bat murrizketa horiekin: Zientzia, Teknologia eta Berrikuntzaren Euskal Sareko eragileen artean kaleratzeak izateko auke- ra. Eragile horiek, zuek dakizuenez, bi finantzaketabide dituzte: bata, publikoa, eta, bestea, enpresakontratu bidezkoa. Eta bi bideetatik murriztu dizkiezue zuek funtsak. Finantzaketa publikoari dagokionez, Eusko Jaurlaritzak eragile horiei zuzenean ematen dien finantzaketa murriztu egin da, eta, gainera, murrizketak datoz Madrildik ere, eta lehia handiagoa dago Europako funtsak eskuratzeko borrokan. Eta proiektuen finantzaketa ere bai, enpresa batek kontratatu egiten baititu Administrazioak eskaintza egiten badu, baina eskaintza murriztu egiten da, eta, orduan, enpresak ez dira sartzen. Unibertsitatea kontuan izan gabe, 6.000 pertsona inguruk osatutako kolektibo batez ari gara. Ikusiko dugu ondorioa, I+G+Ban aurreikusitako murrizketek, azken batean, lehiakortasunari kalte egiten baitiote, nioen moduan, eta horren ondorioa izango da enpresak ahulago egotea krisitik ateratzeko, eta, gainera, langabezia ere eragingo du zuzenean. Horregatik galdetzen dizut Zientzia, Teknologia eta Berrikuntzaren Euskal Sarea mantentzeko aurrekontu-zuzkidura 2012ko mailan mantenduko duzun, eta, horrenbestez, kentzea erabaki duzun programak ere mantenduko dituzun. Ez dizut eskatzen zuzkidura handitzeko, baizik eta ahaleginari eusteko. Eta ez naiz Industria Sailari buruz hitz egiten ari, baizik eta I+G+Bari buruz soilik. Egin dezakezu. Aurrekontu luzatua duzu, eta 2012ko aurrekontuko zuzkidura dute kontu-sail guztiek. Hori guztia zure eskuetan duzu. Euskadirentzat proiektu bat partekatu behar dela esan du duela gutxi lehendakariak. Baina zer proiektu? I+G+B baztertzekoa? Murrizketarena? Enpresak ahultzearena? Bada, ezin dugu partekatu proiektu hori. Errepara iezaiozu onartua duzun aurrekontuari, sozialisten aurrekontu luzatuari, iazkoari. Egikaritu, eta hor izango gara. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1554 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Vicente Reyes Martín Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, Zientzia, Teknologia eta Berrikuntzaren Euskal Sareari eusteari eta enpresen I+G+Bri buruz | Gracias, señora presidenta. Para empezar, Reyes jauna, oso alderdi garrantzitsu bat argitu nahi dut: Zientzia, Teknologia eta Berrikuntzaren Euskal Sareak eragile ugari ditu, eta Ekonomiaren Garapen eta Lehiakortasuneko Sailari dagokion atala teknologiena da, zuk badakizun moduan: IKTak eta enpresen I+G unitateak. Hori da gure egitekoa. Eta, askotan eragileei berei eta guri ere ahaztu egiten zaigula uste dudanez, sailaren tresnak dira, industria-garapenera –ongi esan duzun moduan– eta herriaren lehiakortasuna areagotzera bideratuak. Uste dut ongi dagoela batzuetan hori argitzea. Aun así, antes de continuar he de decirle, aunque lo haya puesto en duda de alguna manera, que en nuestro caso el partido tanto cuando estamos fuera como cuando estamos dentro ahora en el Gobierno tiene un único objetivo, y el objetivo es no solo hacer avanzar a Euskadi, sino consolidarlo en Europa como referente de la investigación, el desarrollo y la innovación. Ese es nuestro objetivo. Y así ha sido no solo en el caso del anterior Gobierno, sino durante 35 años, desde que el Gobierno Vasco se puso en marcha; ese ha sido el objetivo de todos, el esfuerzo realizado durante años entre todos. Beraz, duela hamarkada asko ari gara lanean helburu horretan, Eusko Jaurlaritzaren hasieratik, eta baita legegintzaldiaren hilabete hauetan ere. Dena den, Zientzia eta Teknologiako Sarearen eta industriara I+G+Ba transmititzeko sistemaren egungo egoerak, sailaren helburua denak, azterketa bat behar du gure ustez, eta haren diagnosiak alderdi batzuk berriro bideratzera behartzen gaitu. Hasteko, I+G+B sistema bera eta industriarako transferentzia, horretarako sortu baitziren, eta ez dugu ahaztu behar. Beraz, sareko eragileen funtzioa eguneratu behar dugu, eta, hala, Euskadiko lehentasunezko arloen garapenera bideratutako arlo horretan estrategia argi bat zehaztu. Eta, bistakoa denez, beharrezkoa da arlo horretara bideratzen diren baliabide publikoen eraginkortasuna aztertzea; eraginkortasuna ez dago hainbeste zenbatekoaren baitan, baizik eta bideratzeko eta kudeatzeko moduan. Azken urteetan, Euskadiren ezaugarria izan da, hain zuzen, I+G+B arloan inbertsioak egiteko ahalegina. Baina ahalegin horiek, ongi dakizun moduan, ez dituzte lortu espero ziren emaitzak, eraginari, itzulkin ekonomikoari nahiz enpresa-ekoizpenaren eta lehiakortasunaren itzulkinari dagokienez. Beraz, gure sektore ekonomikoak –batez ere industria-sektoreak– balio erantsi handiagoko produktuak eta zerbitzuak ematea lortu dugun arren, gure tresnak optimizatu behar ditugu, sinergiak irabazi, eta Zientzia, Teknologia eta Berrikuntzaren Euskal Sareak egun dituen lankidetzahitzarmenak baino hitzarmen garrantzitsuagoak egin. Gure begirada, behin baino gehiagotan esan dudan moduan, ez da 2013 honetan amaitzen, baina lehenbailehen heldu nahi diogu sistemaren eraginkortasunari, eta hala egiten ari gara, denok onar dezakegun estrategia gauzatuko baitugu etorkizunera begira. Eta, bistan denez, ados gaudela uste dudan konpromisoarekin jarraitzen dugu, 2015erako I+G+Bko inbertsioetan BPGaren % 3ra iristea lortzera bideratutako inbertsioarekin. Inbertsioa, zuk gogora ekarri duzun moduan, eta errepikatu nahiko nukeen bezala, ez da publikoa soilik, baizik eta publikoa eta pribatua. Eta gure zentro teknologikoen finantzaketaren % 30 soilik denez publikoa –berek esaten dute, eta beren memorietako edozeinetan jasotzen da–, ahalegin handia egin behar dute finantzaketa pribatuan. Eta IKTak, neurri berean, finantzaketa publikoarekin soilik sortu ziren hasieran, baina helburua da finantzaketa pribatura igarotzea urteen poderioz. Baina gehiengoak ez du oraindik helburu hori bete. Uste dut alderdi horretan asko dugula egiteko eraginkortasuna irabazteko. Egindako ahaleginek errendimendu hobea emango duten eremu lehiakorretarantz bideratu behar ditugu, ikerketa errealera bideratzen ditugun eta itzulkin moduan lortzen ditugun baliabideak arduraz kudeatuz, eta, noski, une honetan ditugun baliabideen kudeaketa eginez. Eta, alde horretatik, zuk aipatu duzun aurrekontu-luzapenaren egoera aipatu nahiko nuke, tranpa batzuk egiten baititugu: ez da 2012an onartutako aurrekontua luzatu; 2012an egikaritutako aurrekontua luzatu da, alegia, 2012ko ekitaldiaren azken egunean onartu zeuden kredituak dira. Eta ez badugu tranparik egin nahi, guztiok dakigu aurreko ekitaldian, bide erdira iritsi aurretik, sailek, baita garai hartan Industria Saila zenak ere, eta I+G+B hori hartzen zuenak –orain Ekonomiaren Garapen eta Lehiakortasunerako Sailean dago– kredituatxikitzeak egin zituela aurrekontuetan bertan, egikaritu beharreko azken gastua bat etor zedin foru-aldundiek diru-bilketari buruz ematen zituzten datuekin. Eta, noski, aurreko ekitaldiaren amaieran egikaritutako gastu hori Ganbera honetan erregistratutako aurrekontuan jasotzen dena baino txikiagoa izan zen. Alde horretatik, sail honek ekitaldi honetan gastatuko du, gehienez, aurrekontuan esleituta zuen gastuaren zenbatekoa, 2013an aurkeztu genuen aurrekontuen aurreproiektuan zuena, ezin baitugu gastatu ez dugunik. Ezin dugu tranparik egin. Hori geuri tranpa egitea da, eta ezin da. Dena den, lehendakariak ere esan duen moduan, litekeena da defizita lasaitzea, eta baliabide gehiago izatea. Baliabide horiek bideratzeko lehendakaria buru duen erakunde-arteko mahaian lantzen ari diren akordioen artean, teknologiarako baliabide gehiago izatea lantzen ari gara (besteak beste, zuk aipatzen duzun Zentro Teknologiko Aeronautikoa), eta, lehendakariak behin baino gehiagotan esan duenez, 20 milioi euroko kontu-sail bat aurreikusita dago I+G+B funtsetarako soilik. Dena den, alderdi batean sakondu nahi nuke, eta da ekitaldi honetarako aurrekontuen aurreproiektuan I+G+B osorako zenbateko totala 157 milioi euro baino gehiagokoa zela, eta bi kontu-sail garrantzitsu gehitu behar zaizkiola horri: Lehendakaritzaren aurrekontuan jasota, Inbertsio Funtserako 20 milioi, eta beste 20 milioi euro esleituta, sailaren aurrekontuan ez, baizik eta Energiaren Euskal Erakundearenean, I+G+B ekimenetarako, bai energia eolikoetarako, bai sare adimendunetarako, nahiz energiaeraginkortasuneko beste arlo batzuetarako. Beraz, kopuru horiek guztiak batuz gero, eta itxaroten den defizit-erlaxazioa izanez gero, izan ziur, Reyes jauna, 2012an egikaritutako aurrekontua berdindu ez ezik, gainditu ere egingo dugu. Eta, gainera, gero aukera izango dugun arren, Etortek programa aterako da. Aurreikusi ez duguna, eta gero lantzea aurreikusten duguna, Saiotek programa da. Ez ditzagun gauzak aldatu, eta ez ditzagun gauzak ez diren bezala kontatu: Etortek bai; Saiotek da une honetan aurrekontuen aurreproiektuan aurrera eramango ez dena. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1555 | |
10 | 32 | 24.05.2013 | REYES MARTÍN | SV-ES | Interpelazioa, Vicente Reyes Martín Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, Zientzia, Teknologia eta Berrikuntzaren Euskal Sareari eusteari eta enpresen I+G+Bri buruz | Bai, presidente andrea. Sailburu andrea, badakit Etortek astearte honetan ateratzekoa dela. Ikusten dut zer ateratzen den Gobernu Kontseiluan: 16 milioi, bai. Baina, memorian jartzen zuenez, eta zuk legebiltzarreko agerraldian onartu zenidanez, Etortek (eta ez Saiotek soilik) desagertu egingo da. Aurreko urteko konpromisozko kredituetatik atera duzu, ez da deialdi berririk; gainera, kopurua iazko konpromisozko kredituetan zegoena baino askoz txikiagoa da, eta onartuko didazu hori. Beraz, etorkizun beltza du Etortekek. Orain, beste urte batzuetan mantentzeko konpromisoa hartzen baduzu, bikain. Begira, esaten duzu helburua dela Euskadin ikerketa-arloa finkatzea, eta kudeaketa hobetzeaz hitz egiten duzu, aztertzeaz... Bai, ondo, baina martxan dauden programa batzuk murriztu egin dira, beste batzuk desagertu, eta ez da horretarako programa berririk; alegia, enpresaren I+Grako, enpresetako ikerketa-unitateetarako, zentro teknologikoetarako... Ez dago. Begira, alderatu egingo dizut, oso setatia baita errealitatea. Zenbait adibide baino ez. Bi aurrekontuen memoriak hartuz gero, 2012koa eta 2013koa, Gaiteken kasuan, adibidez, lehiakortasun-proiektuetan babestutako enpresa-kopurua 650ekoa zen 2012an, eta 420koa 2013an: 230 proiektu gutxiago. Lehiakortasun-proiektuak, berriz, 660 ziren 2012an, eta 400, 2013an: 260 gutxiago. Eta egikaritzeaz hitz egin dezakegu, e! Noski, hau egikaritzean; eta ez dut alderatzeko arazorik, bete egin baitziren. 2012an martxan jarritako lehiakortasun-proiektuak: 400; 2013an, 290, enpresentzako I+B unitate moduan martxan jarriak. Un desfase de 110. Ikertu, I+G+Bko langileak txertatzeko: 70 langile 2012an, eta zero, desagertu egiten delako, 2013an. Etortek, 2012ko proiektu estrategikoak, 18; 2013an, hain zuzen, 9. Gutxiago, esaten dizudan moduan, konpromisozko kredituekin soilik, eta zegoena baino gutxiago. Eta ikerketa-arloei dagokienez, 12 arlo 2012an, eta bederatzi 2013an. Bada, 2012an memorian aurreikusi baino proiektu gehiago aurkeztu ziren, eta 2013an gehiago izango dira, ziur, krisiagatik. Kontua da zer esango diezun enpresei hainbeste diskurtsoren ondoren proiektu horiek ukatzean. Maiatzaren amaieran gaude. Eta hau ez da aztertzea, eta hau ez da ikustea nola hobetu daitekeen, ongi dagoen arren. Kontua da ez duzuela diru hori izango, eta ondorioa izango da lehiakortasuna galtzea, are gehiago galtzea gure eskumen teknologikoa, eta langabeziak gora egitea. Begira, lehiakortasun-proiektuen kasuan, iaz baino 1.400 eskaera gehiago aurkeztu dira aurten, eta 400 dituzu aurreikusita. Ezetz esan beharko diezu 1.000 eskaerari, eta enpresa handiak dira batzuk. Txarrak direla esango diezu? Izan ere, aukeratu egin beharko dituzu! Esan behako diezu, e! Azterketaz hitz egiten duzu (maiatzaren amaieran gaude), hobetzeko, hobeto kudeatzeko, baina ez al zenekiten zer egin behar zenuten? Ez al zineten iritsi eta herria zuzentzen hastekoak, hondatuta omen zegoelako? Urtea badoa, eta enpresek ezin dute itxaron! Zientzia, Teknologia eta Berrikuntzaren Euskal Sarea hobetu egin behar da, seguru. Beno, bada, egizue, egin plan bat, baina, bien bitartean, sartu dirua, hil ez dadin. Eta jakina BPGaren % 3ko kopurua parte-hartze publiko nahiz pribatuarena dela, esan dizut nik, eta Zientzia, Teknologia eta Berrikuntzako Planean jasota dago, baina Jaurlaritzaren erantzukizuna da partehartze pribatua sustatzea. Espero dut urte amaieran zoriontzeko aukera izatea, aurrera egitea lortzeagatik. Eta aurrekontuko luzapenean, hasteko, zuek eskatu zenuten atxikipenak egiteko, hauteskundeak zirela eta eskatu baitzenuten egiten ari zena ez egika- ritzeko, proiektu eta gai batzuetan hasieratik jardun nahi baitzenuten. Baina begira, kontua ez da duzuena gastatu ezin izatea. 2009aren aurretik ikaragarrizko lasaitasunez zorpetzen zineten! Muga barruan zorpetu behar da, sozialisten Jaurlaritzak egin zuen moduan, baina ekonomia berpiztu behar da. Eta, gainera, defizita lasaituz gero zorpetzea pentsatzen ari zarete. Zertan gara? Zorpetu nahi duzue, ala ez? Duzuena gastatu nahi duzue, ala ez? Berpiztu ekonomia! Sartuko dituzue zuek gutxienez falta diren 80 milioiak, apaintzen duzula apaintzen duzula, I+G+Brako, aipatu dizkizudan programetan…? | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1556 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Interpelazioa, Vicente Reyes Martín Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, Zientzia, Teknologia eta Berrikuntzaren Euskal Sareari eusteari eta enpresen I+G+Bri buruz | Eskerrik asko, presidente andrea. Argitu ditzagun pare bat kontzeptu. Etortek, nahasten ari baitzara ni Etortekekin. Ikus dezagun, Etorteken 2013ko konpromisozko kredituak 11 milioi dira hain justu, eta aurten atera dugun deialdia, 2013-2014 epealdirakoa (ez hiru urterakoa, baizik eta soilik bi urterakoa), 16 milioi gehiagokoa da. Beraz, Etortek izendapenaren pean 27 milioi daude aurten, 16 berriak… Ados? Dena den, finantzatutako proiektu-kopuruaz eta gainerakoez ari zinen zu. Bada, ikertzaile batek, enpresa batek badaki ez dela gauza bera kopurua eta kalitatea. Alegia, 1.000 euro izan ditzaket 1.000 proiekturen artean banatzeko, eta euro bat eman bakoitzari. Noski, 1.000 proiektuen artean banatu dut, 1.000 proiektu finantzatu ditu. Baina agian hobe da lehentasunak zehaztea, eta haietako askori ezetz esatea; lehentasunak ezarri eta hamarri baietz esatea, eta 100 euro ematea hamar proiektu horietako bakoitzari. Izan ere, egiaz lehiakortasuna sortzen duena, produktu berriak sortzen dituena, ahal dugunetik errendimendua ateratzean lortzen dugu. Beraz, ez nahasi kopurua ekoizpenaren kalitatearekin eta aurkeztu den proiektuaren kalitatearekin. Ez nuke nahi, ikertzaile batek ongi dakielako finantzaketa eman behar denean finantzaketa horrek proiektua aurrera eramateko eta emaitzak izateko behar bestekoa izan behar duela. Egia da aurrera atera ez diren bi proiektu, bi programa garrantzitsu daudela, eta urtean zehar martxan jarri nahi ditugu, defizita erlaxatzeari esker, eta bi horiek dira, zuk ongi esan duzun moduan, Saiotek eta Ikertu. Saiotek eragileei laguntzeko programa da, eta, kasu honetan, ez soilik sailaren mendekoei, baizik eta Zientzia, Teknologia eta Berrikuntzaren Euskal Sareko eragile guztiei, nagusiki enpresaren I+G unitateez arduratzen direnei. Eta, beraz, programa garrantzitsu bat da, eta aurrera eraman nahi dugu. Eta Ikertu ere bai, giza kapitaleko laguntza eta hezkuntzarako. Atera ez diren bi programak dira; hala ere, garrantzitsua da aurrera eramatea. Zuk esan didazu luzapenean guk eskatu genuela atxikipena egitea. Eskatu zen atxikipen bakarra da 2013tik aurrera berrikuntza-funts berririk ez ezartzea, hura atera gabe uztea, berrikuntza-funts hori ez zehaztea. Gainerako I+G+B jardueretarako kredituatxikipenak urtearen lehen seihilekoan egin ziren, hauteskundeak izan baino askoz lehenago. Beraz, egia da berrikuntza-funtsa murriztu egin dela, eta bestelako bat jarri dugula abian, baina ez da egia kreditu-atxikipen hori eskaeraren bati jarraikiz egin zenik. Atxikipena Jaurlaritzan izan zen, baliabide gutxiago sortzen ari zirela kontuan izanik, eta ulertzen dut, logikoa da, baina ez gaitezen nahasi. Gero, falta diren 88 milioiak, Reyes jauna, onartutako aurrekontuarekiko dira. Memoriei buruz hitz egiten didazu. Memoria, memoria ez, Reyes jauna. Luzapenean egikaritu da... Bai, luzapena egikaritu denarekiko da, eta oso bestelakoa da. Eta, esaten dizudan moduan, une honetan, 2012an egikaritua kontuan hartuz gero, berrikuntza-funtseko 20 milioiak, gehi EVEren 20 milioiak eta gainera defizita lasaitzean iritsiko direla espero dugun beste 20 milioiak, bada, programetan I+G+Bko inbertsioa 2012koa baino handiagoa izango da. Eta horri Zientzia, Teknologia eta Berrikuntzako Euskal Sarearen barruan gainerako erakundeekin zuzendutako jarduerak gehitzen badizkiogu, ziur asko urte amaieran, Reyes jauna, zu eta biok ados egongo gara oso kontu-sail garrantzitsua egikaritu dela. Eta ez naiz zorion-mezuen zain egongo; besterik gabe, onar dezagun egiaz egin behar duena egiten ari dela Zientzia, Teknologia eta Berrikuntzaren Euskal Sarea. Besterik ez. Eta haiek badakite, gainera, egin egin behar dutela. Dena den, I+G+Ba babestera bideratutako funtsak Jaurlaritza honen lehentasunen artean daude, ez izan zalantzarik. Ez izan zalantzarik. Dena den, Eusko Jaurlaritzari, Eusko Jaurlaritza honi eskatzen zaion ahalegin horrek partekatua izan behar luke, gure ustez, gainerako erakundeekin, ez orain soilik, baizik eta baita aurretik ere; Alderdi Sozialistak gobernatutako erakunde batzuek, bere garaian, beste batzuek esku hartu behar izan zutelako jarri zituzten askoz funts gehiago I+G+Ban. Beraz, ez diezaiogun elkarri leziorik eman, iruditzen baitzait I+G+Ba oso garrantzitsua dela halako eztabaida batean sartzeko. Eta onartezina da eragile eta erakundeek Eusko Jaurlaritza hau egitea une jakin batean egin behar zituzten jardueren erantzule, eta, orain, baliabide gutxiago daudela baliatuta, pribatuek ez egitea egin behar dutena… Muchas gracias. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1557 | |
10 | 32 | 24.05.2013 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, EAEko nekazaritza- eta elikadura-alorrerako finantziazio-neurri espezifikoei buruz | Eskerrik asko, presidente andrea. Sailburuok, legebiltzarkideok, egun on. Sailburu andrea, azken hiru urteetan zehar, gutxi gorabehera, hainbat Renove plan jarri dira martxan, Etxebizitzak birgaitzeko planak... Esan dudan moduan, ekonomia-jardueraren hainbat sektoretarako Renove planak: leihoak, etxetresna elektrikoa, altzariak, galdarak, makinak, etab. Gainera, akordioak sinatu dira finantza-erakundeen eta Eusko Jaurlaritzaren artean, merkataritza-kredituaren finantzaketa sustatzeko: autonomoentzako, ETEentzako eta ekintzaileentzako laguntzak. 2011ko ekainean eta 2012ko maiatzean, indartze-hitzarmenak onartu zituen Gobernu Kontseiluak Elkargi eta Oinarrirekin. Duela hamar hilabete inguru, berriz, akordio bat sinatu zen finantza-erakundeekin, 666 milioi euro mugitzeko produkzio-jarduerari eusteko. Duela bi hilabete inguru, beste finantzaketa-funts bat onartu zenuten zuek ETE eta autonomoentzat, 300 milioi eurokoa. Hori ona izan da ekonomia berpizteko, ona izaten ari da lanpostu jakinak mantentzeko, eta guk onartzen dugu lan garrantzitsu eta interesgarria dela, eta egin behar dela. Baina, zuk, sailburu andrea, ongi dakizu zer likidezia-zailtasun dituzten une honetan nekazaritzaustiategi askok, bereziki abeltzaintzakoek, eta esneustiategiek. Zuk, sailburu andrea, badakizu zer behar dugun gazteak nekazaritza-jarduerara bideratzeko, belaunaldi-erreleboa behar dela, eta zer likideziazailtasun dituzten gazte horiek lehen aldiz nekazaritza- jardueran hasteko. Hori dela eta, sailburu andrea, galdetzen dizugu Eusko Jaurlaritzaren irizpidea den nekazaritzasektorerako finantzaketa-funts espezifikoa sortzea. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1558 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, EAEko nekazaritza- eta elikadura-alorrerako finantziazio-neurri espezifikoei buruz | Eskerrik asko, presidente anderea. López de Ocariz anderea, dakizuen bezala Gobernu Kontseiluak orain dela gutxi dekretu bat onartu zuen hain zuzen ere gure enpresak, arazoetan zeuden enpresak, enpresa txikiak eta ertainak, enpresari bakarrak, indibidualak esaten dena, eta Euskadin dauden profesionalak eta autonomoak nolabait laguntzeko. Fondo honek 600 milioi euroko montoa zeukan, eta hasiera batean 300 milioi jarri dira martxan, gero beste 300ak jartzeko asmotan. Nioen moduan, finantzaketa-funts zirkulatzaile horrek, zuk ongi zenioen moduan, 600 milioi euroko zuzkidura du, hasiera batean 300 jarri diren arren martxan. Eta helburua da banka-finantzaketari bide ematea, zaila baita finantzaketa lortzea une jakin batean, zirkulatzailearen beharra duten kolektibo jakinen kasuan, nahiz zorrak berrantolatzeko kasu batzuetan eta gainerakoetan. Une honetan enpresari txiki eta ertain horiek dituzten beharretara egokitzea, beraz, eta, batez ere, autonomo eta profesionalen beharretara. Dekretu horrek zehazten du finantzaketa-ildoa ekonomia-jarduerako sektore guztietara zabalik dagoela. Ondoren, 2013ko martxoaren 25eko Aginduak muga hori 300 milioi euroan zehaztu zuen, baina kopuru horretatik 280 milioi, 300 milioiko hasierako kopurutik 280 milioi euro ETEetara bideratuta daude, eta 20 milioi, berriz, profesional, autonomo eta enpresari bakarrentzat dira. Horrenbestez, uste dugu, esan dezagun, gure profesionalak, beste sektore batzuetakoak ere, hala nola nekazaritza-sektorekoak, arrantza-sektorekoak, nekazaritzako elikagaien sektorekoak, funts horretan sartuta daudela, berariaz zabaldu baitugu sektore guztietara. Eta, oraingoz, 300 milioi euro horien ebaluazioa egin arte, ez deritzogu beharrezkoa denik berariazko funts bat sortzea. Hori bai, zer gertatzen den, arlo bakoitzak zenbat eskatu duen ebaluatuko dugu, eta, beharrezkoa izanez gero, neurri osagarriak zehaztuko ditugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1559 | |
10 | 32 | 24.05.2013 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, EAEko nekazaritza- eta elikadura-alorrerako finantziazio-neurri espezifikoei buruz | Sailburu andrea, nik esan diezazuket lehen sektoreko bi jardueratan bi gazteren lehen instalaziorako bi finantzaketa-eskaeraren urratsak jarraitzeko aukera izan dudala, eta esaten dizut desesperagarria izan dela. Esan behar dizut zer erakundetara jo eta haien beharretarako egokienak zein ziren gomendatu ondoren, Oinarrira bideratu zituztela, hain zuzen, lehen sektorearekin lan handia egiten duenera. Baina izapide korapilatsuen eta eragiketek eskatzen zizkieten eskakizunak betetzeko ezintasunaren ondorioz, huts egin zuten. Eta, hala ere, hainbesteko interesa zutenez, irtenbide pribatuak bilatu dituzte, ekarpenak egin ahal izan dituen ingurunea baitzuten. Gaur bi gazte hauek bata abeltzaina eta bestea nekazaria dira, baina ez Administrazioak bidea erraztu dielako. Administrazioak traba ugari jarri dizkie. Eta lehen sektoreak berezitasun batzuk ditu, eta lehen sektorea lehen ustiategia denean, nekazaritzaustiategia dena… Beste gauza bat dira nekazaritza elikagaien industriak, beste parametro batzuk betetzen dituzte eta beste berme- eta egoera-mota batzuk dituzte. Eta arazoa egiaz sortzen da ustiategi bat familia batena denean, edo arlo horretan txertatu nahi duen gazte bat dagoenean, egiaz ezer ez duena dagoenean. Edozein motatako abeltzaintza- edo nekazaritzaustiategi baterako, diru-kopuru handia behar da hasieran, eta likidezia hori da ez duguna. Sistematikoki errepikatzen dugu lehen sektorea estrategikoa dela, baina ez dugu hala jokatzen batzuetan. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1560 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, EAEko nekazaritza- eta elikadura-alorrerako finantziazio-neurri espezifikoei buruz | Eskerrik asko, presidente anderea. Esaten zenuen moduan, López de Ocariz andrea, banakako enpresariak eta autonomoak bermatzeko laguntza-programa honetan lehen aldiz jaso da berariaz lehen sektorea nekazaritza- edo arrantzasektoretzat, nekazaritza elikagaienaz gainera. Gure ustez, urrats garrantzitsua izan da. Egiaz, bada hobetu beharreko tresnarik? Ziur baietz. Gero, lehenago esan dizudan moduan, lehen une horiek, eskura jarri ditugun lehen 300 milioi horiek aztertu ondoren, proiektuen ebaluazioa egingo dugu, zer zailtasun izan diren aztertu. Izan ere, batzuetan ez dira administrazio korapilatsuak soilik eragindako zailtasunak, esaten zenuen moduan: badira beste zailtasun tekniko batzuk ere, eta agian horiekin topo egin du jende horrek eta ez dute haiek gainditzen jakin. Errazten saiatuko gara, merkataritza-arloan jada egin dugun moduan, hura ere antzekoa baita, beste sektore bat izanik ere, antzeko zailtasunak dituena. Eta, zalantzarik gabe, kontuan hartuko dugu zure ekarpena, eta tresna hori nola hobetu baloratuko eta aztertuko dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1561 | |
10 | 32 | 24.05.2013 | LÓPEZ DE MUNAIN GANUZA | EH Bildu | Galdera, Igor López de Munain Ganuza EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Hiriko proiektuari buruz | Buenos días. Krisiak denetarako balio du; ez bakarrik murrizketak justifikatzeko, baizik eta, gainera, politikaren eraginez eta gardentasuna ez beste edozein usain duten proiektuen bitartez sortutako kudeaketa publikoaren eta burbuilen porrotik handienak ezkutatzen ditu. Gogoan dut Epsiloni buruzko eztabaida; orduan ere aipatu nuen Hiriko politikaren beste iruzur bat izan zitekeela, eta etorkizuneko proiektu bideraezinetan egindako beste inbertsio publiko bat. Eztabaida hartan, EAJko eserlekuetatik gogorarazi zidaten Hiriko proiektuak bizirik zirauela eta proiektu horretan itxaropena zutela oraindik. Guztia fede kontua izaten hasi zen; izan ere, hilabete batzuk geroago, denborak eta sen onak arrazoia eman ziguten, zoritxarrez. Hiru urte inguru hauetan, beste marka batzuek ekoitzitako auto eta furgoneta elektrikoek ere ez dute irteerarik aurkitu merkatuan. Merkatu hori ez dago, energia fosilekin lotutako interesen ondorioz, baina bai politika mediatikoa, lanpostuak sortzeko promes egiten duena –gero ezer ere egon ez arren–, hazkunde ekonomikoaren promes egiten duena –gero halakorik izan ez arren–, diru askoren truke gauza askoren promes egiten duena. Baina, beti bezala, sektore publikoak egiten ditu gauzak, eta inoiz ere ez pribatuak. He encontrado varios proyectos relacionados con el proyecto Hiriko. En nuestra opinión, ante esta situación, dichos proyectos quedan en entredicho, y a la sociedad le gustaría saber cuál es su situación exacta. Por ejemplo, nos gustaría saber el coste de estos proyectos para el Gobierno Vasco. Adibidez, Ibil elektrolindegi famatuei buruz ari naiz, Eusko Jaurlaritzak EEEren bitartez eta Repsol-ekin batera martxan jarri zituenei buruz, hain zuzen. Zer egoeratan dago hitzarmen hori? Programaren hasieran aurreikusitako 250 elektrolindegietatik gertuago gaude, ala urte batzuk barru egin asmo ziren 7.000 edo 13.000 horietatik hurbilago? Diru-kutxa publikoetatik zenbat gastatu da proiektu honetan? Bestalde, zer egoeratan dago Mercedes-Benzekin sinatutako hitzarmena, zeinaren bidez enpresak konpromisoa hartzen baitzuen Euskadiko fabriketan inbertsioak egiteko eta automobil elektrikoetarako osagaiak fabrikatzeko? Zer kostu izan du inbertsio horrek? Nola uler daiteke, batetik, Hiriko proiektua bultzatzeko konpromisoa hartzea eta, bestetik, Mercedesekin ibilgailu horiek erostea negoziatzea? Dena den, ez da hain arraroa, Mercedesen zuzendari ohia Hiriko proiektua zuzentzera pasatu baitzen. Azkenean, dena etxean geratzen da. Erantzunak nahi nituzke. Ez nuke bakarrik entzun nahi automobil elektrikoa errealitate bat dela, etorkizuneko apustua, ez baita egia, mugikorren bateriak kargatzeko lekuei buruz hitz egin nahi ez badidazu behintzat. Ez du balio finantzaketa-arazoez hitz egiteak ere, negozioaren bideragarritasun-arazoa baita, eta ez finantzaketa-arazoa. Automobil elektrikoak arrakasta izateko eta nolabaiteko bideragarritasuna izateko modu bakarra ausart jokatzea da, eta aurreko Gobernuak aliatu gisa hartu zituen energia fosilen enpresen aurka egitea (adibidez, Repsol). Zuek nahiz PSEk uste duzue deabruarekin hitzartu eta, gainera, garaitu egin daitekeela, hartarako zuen arima saldu behar baduzue ere, frackingaren gaian egiten ari zareten bezala. Horixe da gure galderaren arrazoia. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1562 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Igor López de Munain Ganuza EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Hiriko proiektuari buruz | Eskerrik asko berriro, presidente anderea. López de Munain jauna, uste dut galdera zehatza zela: Hirikori buruz iragarri den egoera kezkagarri horren aurrean zein neurri hartuko ditu Jaurlaritzak Hiriko proiektuaren inguruan. Baina bide batez, galdetu dizkidazu Ibil, Mercedes… Horiek uste dut ez direla gaurkoak eta ez dizut horiek erantzungo inolaz ere. Hirikori buruz ari ginen, eta jakin beharra dago Hiriko proiektuak etapa desberdinak dituela eta hasiera batean ikerketa-proiektu berritzailea dela benetan, paradigma aldatzeko gaitasuna zeukalako, bai hirietan ematen den mugikortasunari helduta, baina baita ere ikerketari lotuta. Nolabait, bi zutabe horiek zituen proiektuak, eta ditu oraindik ere. Ez ditugu ahaztu behar. Ez da bakarrik auto bat egitea, baizik eta ideia berritzaile bat jartzea hiri-mugikortasunaren inguruan, eta beste alde batetik, paradigma-aldatze horrekin batera garapen teknologikoa izatea. Hori ahaztu gabe. Se trata, por tanto, de una idea novedosa con capacidad de cambiar el paradigma de movilidad urbana, ligada a una investigación muy importante que nace de un grupo de investigación del Instituto Tecnológico de Massachussets, bien reconocido y reconocido mundialmente tanto en el ámbito tecnológico como en la ingeniería en general. Ellos han trabajado en el desarrollo de esta idea de la mano de General Motors hasta el año 2008, y en 2008 empiezan una colaboración con Euskadi fruto de la cual la propiedad intelectual de un primer prototipo de investigación, desarrollado por un laboratorio denominado Media Lab allí en Massachusetts, aparece en Euskadi en 2010. Es un proyecto de investigación muy novedoso, por tanto, lo que decía, en lo que es movilidad urbana, pero sobre todo en lo que es investigación, en lo que es tecnología. Este proyecto inicialmente, por tanto, está ligado más a esos fondos de investigación, de los que ha tenido recursos del Ministerio de Ciencia, Tecnología e Innovación, alrededor de 15 millones de euros; Etorgai del Gobierno Vasco alrededor de 2,7, y otros por un importe de alrededor de 60.000 euros. En total, se han invertido esos 17,5 millones de euros en investigación, y el desarrollo del producto hasta el momento de la investigación ha sido un éxito. Ahora toca pasar de la investigación al prototipo y a la puesta en marcha, y es ahí donde nos encontramos. Los fondos de investigación dedicados han sido importantes, sin duda, y el desarrollo que se ha obtenido también es muy importante y muy exportable en este momento. Beraz, proiektuak zituen helburuakikerketari buruz eta guri dagokigunari buruz, honaino behintzat bete dira inongo zalantzarik gabe. Hortik aurrera tokatzen da prototipoak osatzea eta prototipoetatik industrializatzera pasatzea. Mila esker. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1563 | |
10 | 32 | 24.05.2013 | LÓPEZ DE MUNAIN GANUZA | EH Bildu | Galdera, Igor López de Munain Ganuza EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Hiriko proiektuari buruz | Bai, berrikuntza-talde amerikarra aipatu duzu, eta komuni- kabide bati eskainitako elkarrizketa batean, haiek esaten zuten ikerketa-mailan aurrera egiten eta aukera berriak sortzen ari zen proiektua zela, baina Estatu Batuetan ez zela martxan jartzen ari eta enpresa batek ere ez zuela hartu proiektua, merkaturik ez zegoelako. Hala eta guztiz ere, gogoratzen dudanez, duela hiru urte, enplegua sortuko zuen proiektu gisa saldu ziguten. Aukera berriak sortuko zituela zioten –ez bakarrik ikerketak, baizik baita martxan jartzeak ere–, eta 2014rako, oker ez banago, edo 2013 amaierarako, produktu hori merkatuan izango genuela. Produktu hori geldirik dago gaur egun; fabrikak ez du funtzionatzen. Duela bi aste, langileek bi aste zeramatzaten jadanik lanera joan gabe. Eta horregatik galdetu dizut: Zer egoeratan dago? Badakit ikerketa hori egin zela, baina hau da arazoa: Eta orain zer? Zer gertatuko da proiektu honekin? Hainbesteko promesak egin eta hainbeste diru publiko jarri ondoren, inbertitzaile pribatuak diru hori erreklamatzen ari dira; beraz, berriz ere diru publikoa behar du proiektuak, zeren, bestela, ez baitu inolako bideragarritasunik. Hori da jakin nahi nuena. Gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1564 |
10 | 32 | 24.05.2013 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Igor López de Munain Ganuza EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Hiriko proiektuari buruz | Hain zuzen ere, López de Munain jauna, ikerketako proiektu bezala, lehenago Reyes jaunari aipatzen nion bezala, hor daukagu Administrazioak gure zeregina eta hor egin dugu gure inbertsioa. Orain non dago proiektua? Bere kronograman dioen bezala, uda aurretik zer egin behar da? Lehendabiziko prototipoa martxan jarri. Ez martxan jarri bakarrik, prototipoa martxan egon daiteke, homologatu egin behar da. Cualquier iniciativa de estas merece nuestro respeto, pero ahora hay que proceder a una homologación, una homologación industrial, que requiere una inversión privada que es la que en este momento hay que poner en marcha. Y a partir de ahí el Gobierno Vasco, una vez homologado, tiene plena voluntad de continuar trabajando, como en otros proyectos, con fondos de capital riesgo. Pero el proceso de homologación entendemos que es absolutamente privado, y es el momento en el que está. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1565 | |
10 | 32 | 24.05.2013 | BLANCO DE ANGULO | EH Bildu | Galdera, Eva Blanco de Angulo EH Bildu taldeko legebiltzarkideak Enplegu eta Gizarte Politiketako sailburuari egina, Jaurlaritzak 2012ko urriaren 15ean onarturiko aginduari buruz | Eskerrik asko, mahaiburu andrea. Lehendakari jauna, sailburuak, legebiltzarkideok, egun on. Sailburu jauna, 2012ko urriaren 15eko agindua indarrean jarri baino lehen paperik gabeko atzerritarrek etxebizitza jabegoan eta alokairuan eska zezaketen Etxebiden. Aipatutako agindua indarrean jarri eta gero, atzerritar askok etxebizitza duin bat izateko eskubidea galdu dute. Horregatik, galdetzen dizut: Eusko Jaurlaritzak aurreko Gobernuak onarturiko aginduari eutsiko dio ala ez? Mila esker. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1566 |
10 | 32 | 24.05.2013 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Eva Blanco de Angulo EH Bildu taldeko legebiltzarkideak Enplegu eta Gizarte Politiketako sailburuari egina, Jaurlaritzak 2012ko urriaren 15ean onarturiko aginduari buruz | Señora presidenta. Euskal Autonomia Erkidegoak eskumen osoa eta esklusiboa du etxebizitza-arloan, Autonomia Estatutuaren 10.31 artikuluan ezarritakoaren arabera, baina etxebizitza-arloko eskumen hori gauzatzekorakoan, immigrazio-politikari eraginez gero, 4/2000 Lege Organikoak ezarritakoa hartu behar da kontuan. 4/2000 Lege Organikoak hainbat aldaketa izan ditu. Hala, lehenengo aldaketaren ondoren, kanpora utzi ziren erroldatuta dauden baina etxebizitzabaimenik ez duten atzerritarrak. Orain indarrean dagoen bertsioaren arabera, kanpora uzten dira etxebizitza-baimenik gabeko atzerritar erroldatuak, eta, halaber, epe luzeko etxebizitza-baimenik ez dutenak. Beraz, Etxebideren aginduak lege organiko horrek ezarritakoa betetzen du. Hala eta guztiz ere, Gobernuaren funtzioa eta jarduna lege organiko horretan ezarritakotik haratago doa; izan ere, kasu honetan, bateragarria izan daiteke, eta posible da Etxebideren etxebizitza baten eskatzaileen erregistrora sarbiderik ez izatea, baina etxebizitza bat alokairuan lortzeko aukera izatea. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1567 | |
10 | 32 | 24.05.2013 | BLANCO DE ANGULO | EH Bildu | Galdera, Eva Blanco de Angulo EH Bildu taldeko legebiltzarkideak Enplegu eta Gizarte Politiketako sailburuari egina, Jaurlaritzak 2012ko urriaren 15ean onarturiko aginduari buruz | Eskertzen dizkizut azalpenak, baina ez didazu erantzun, eta galdera oso zuzena izan da. Beitu, penagarria da atzerritar horien egoera eta are gehiago jaso duten gutuna. Lanbidek eskatzen die gutun baten bidez bizitzeko baimena edo txartela aurkeztea. Noski, ezin dute dokumentu hori aurkeztu, eta, gainera, ezertarako –beste behin ere, pertsona horietako asko bizitzen ari diren egoera larria berresteko baino– balio ez duen izapide hori egiteko obligazioa ezartzen zaie. Ez nuke aipatu gabe utzi nahi auzi oso garrantzitsu bat: herritartasun barneratzailearen printzipioa. Immigrazio-planean printzipio hori jasotzen zen arren, ez da aipatzen orain indarrean dagoen planean. Printzipio hori bermatu egin beharko litzateke pertsona bakoitzaren nazionalitatea eta administrazio-egoera kontuan izan gabe. Eta horrek dakartzan ondorio bidegabeez gainera, printzipio hori ez betetzeak gai honetan aurretiaz zegoen hitzarmena hausten da. Aburto jauna, kontuan izan behar zenuke jadanik osasun-arloan eskubideak murriztuak dituen kolektibo batez ari garela, eta, orain, etxebizitzarako sarbidean ere murrizten zaizkio. Eta murrizketak gizarte-laguntzetan ere gertatu dira LGI edo epeetan hain zuzen ere. Laguntzak jasotzeko errolda-epea urte batetik hiru urtera igo da, besteak beste. Horrek 3.000 eskaera baino gehiago bidean utzi ditu. Eta atentzioa ematen du, alde batetik, Bilboko Udalak etxe-kaleratzeei aurre egiteko udal zerbitzu bat martxan jartzeak –ehunka familia kalean uzten ari diren bidegabekeriei aurre egiteko– eta, beste alde batetik, Eusko Jaurlaritzak agindu hori indarrean mantentzeak. Ziur gaude 2012ko urriaren 15eko agindua atzerapauso bat dela, beste atzerapauso bat etorkinen eskubideak aitortzeko bidean, Gobernuak oraindik konpon dezakeen beste atzerapauso bat. Horregatik, herritartasun barneratzailearen printzipio hori aintzat hartuz, eta gaur egun urratzen ari diren eskubideak bermatu nahian, gogoeta egin, aurreko Gobernuak onartutako aginduaren aurka egin, eta indargabetu egin beharko luke. Por lo tanto, estaremos atentos. Beraz, zain gaude eta adi egongo gara. Mila esker. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1568 |
10 | 32 | 24.05.2013 | ENPLEGU ETA GIZARTE POLITIKETAKO SAILBURUAK (Aburto Rique) | Galdera, Eva Blanco de Angulo EH Bildu taldeko legebiltzarkideak Enplegu eta Gizarte Politiketako sailburuari egina, Jaurlaritzak 2012ko urriaren 15ean onarturiko aginduari buruz | Señora presidenta. Atal honetan, legea betetzen dugu, eta ez ditugu babesik gabe uzten etxea eskatzen duten etorkinak. Benetan diotsut, ez dut uste sailburu honek, bere ibilbidean, horren susmagarri izateko ezer ere egin duenik. Hala eta guztiz ere, nire lehenengo hitzaldian esan dudan bezala, 4/2000 Lege Organikoak onartzen duenaz haratago goaz Euskadin. Diru-sarrerak Bermatzeko Legeak etxebizitzarako prestazio osagarria ezartzen du, etxebizitza-baimenik eskatu gabe. Euskadiko diru-sarrerak bermatzeko eta gizarteratzeko sistemaren bidez, zuk aipatzen zenuen gizarte barneratzailea bermatzen da. Egoera irregularrean dauden atzerritarrek etxebizitza-eskatzaileen zerrendan ezin egon izateak –etxebizitza-baimenik ez dutelako edo Etxebidek eskatutako beste eskakizunen bat betetzen ez dutelako– ez du oztopo izan behar pertsona horiek etxebizitza bat alokairuan hartu ahal izateko. Hori dela eta, Gobernuak etxebizitzarako prestazio osagarria mantentzen du, beste baldintzarik eskatu gabe. Aurreko Etxebizitza, Herri Lan eta Garraioetako sailburuaren 2012ko urriaren 15eko agindua indarrean dago oraindik. Egia da aztertzen ari garela, eta aldaketaren bat egin beharko dela agian, baina, edonola ere, ulertzen dugu etxebizitzarako eskubidea ez dela etxebizitza jabetzan izateko eskubidea. Beraz, logikoa iruditzen zait paperak eguneratuta ez dituztenek eta beste administrazio batek bidaliak izan daitezkeenek etxebizitza bat jabetzan lortu ahal ez izatea. Etxebizitza bat alokairuan hartzearena beste kontu bat da. Horregatik mantentzen dugu etxebizitzarako prestazio osagarria. Agindua aztertuko dugu, baina, dena den, hausnarketa bat baino, errealitate bat adierazi nahi nizuke; izan ere, batzuetan, aholkuak badituzue, baina besterentzat soilik. Donostia Etxegintzaren araudia (seguru haren berri baduzuela); etxebizitzaeskatzaileen udal erregistroan izena emateko baldintzak: ohiko bizilekua izatea, Donostian lan egitea. Etxebizitzak udal erroldan agertu behar du, eta eskatzaileak lan egiten duen enpresaren ziurtagiri bidez egiaztatu behar da lana. Alderatu hori gurearekin, eta gero jarraituko dugu hitz egiten. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1569 | |
10 | 32 | 24.05.2013 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Bilbao museoaren ibilbidea aztertzeko eta ebaluatzeko lantaldearen txosteneko gomendioei buruz | Eskerrik asko, presidente andrea. Egun on legebiltzarkideok, Gobernuko kideok eta, bereziki, Hezkuntza, Hizkuntza Politika eta Kultura sailburua. Interpelazio honen bidez, Legebiltzarretik ahalik eta bultzada handiena eman nahi dugu Bilboko Guggenheim museoa hurrengo urteetarako –gutxienez, hurrengo hogeita bost urteetarako edo behar direnetarako– indartuta atera dadin, hitzarmenaren eta akordioen berrikuntza dela-eta egiten diren negoziazioen ondoren. 2012ko ekainaren 18an, Eusko Legebiltzarreko Kultura Batzordeak ebazpen bat eztabaidatu eta onartu zuen, Bilboko Guggenheim museoaren ibilbidea aztertzeko eta ebaluatzeko ponentziaren txostena zela eta. 2009ko abenduaren 21eko legez besteko proposamenaren bidez osaturiko ponentzia horretan, Legebiltzarreko talde guztiek parte hartu zuten, eta egindako hamasei lan-saioetan, artearen, kulturaren, unibertsitatearen, politikaren eta komunikabideen munduko hogeita sei pertsona ezagunek parte hartu zuten –Guggenheim esperientziarekin edo Euskadiko beste kultur esperientzia batekin lotura dutenak guztiak–, unibertsitatearen edo kulturaren ikuspegitik, artesorkuntzaren ikuspegitik... Txosten horretan, hainbat hausnarketa egin zituen batzordeak. Hala, hemeretzi gomendio onartu zituen, 2014an, Guggenheim Bilbao museoaren eta Solomon R. Guggenheim Fundazioaren arteko akordioa berritzean, Euskadiren posizioa indartu zedin, eta atzemandako zenbait gabezia gaintzeko posizio parekide eta estrategikoa ezar zedin. Gabeziak, eta ez akatsak edo hutsegite larriak. Izan ere, logikoki, zenbait gabezia antzeman dira museoaren posizio estrategikoan, kudeaketan edo artegune gisa duen funtzioan. Ibilbide arrakastatsua izan du museoak, baina, aldi berean, hasiberria arte-gune gisa, eta badirudi –hausnartutakoaren arabera– zenbait alderdi hobetu daitezkeela, beharrezkoa dela hobekuntza horretan sakontzea, eta hurrengo urteko hitzarmenak eta akordioak aukera ezin hobea eman dezake horretarako. Lantaldearen txostena argia da, eta Legebiltzarreko talde honek kabinete berriaren –dagoeneko hilabete batzuk dituen kabinete berriaren– iritzia jakin nahiko luke. Otsailean egin genuen interpelazioa, baina gaurkotasuna izaten jarraitzen du, kontuan izanik Euskal Autonomia Erkidegoko eta beste erakunde publiko batzuetako aurrekontu orokorretan esleitzen diren ekarpen garrantzitsuak, ekarpen historikoak. Erantzukizun politikoa dugu Guggenheim-ekiko, eta, bistan denez, arduratu egiten gaitu. Sailburu andrea, gainera, une egokia da gai honi buruz hitz egiteko: 2014an, beste hitzarmen bat sinatuko da, euskal alderdiaren eta amerikarraren arteko hitzarmena, eta, horregatik, interpelazio honen espiritu eraikitzailean eta eztabaidatuko dugun mozioan egin nahi dugu lan. Reyes jaunak Legebiltzarrean egindako galdera bati erantzunez, txostenarekin loturiko pare bat gairi buruz erantzun zenuen, eta guretzat interesgarriak diren bi erreferentzia egin zenituen. Hala, 1991-2014ko hitzarmenaren indarraldian lortutako helburuak eta emaitzak ebaluatzeko prozesu zabalago batean txertatu beharreko ekarpen gisa hartu zenuen ponentziaren txostena. Eta beste kontu bat: hitzarmenaren indarraldiaren ibilbidea, helburuak eta emaitzak aztertzeko prozesu bat zela. Beno, hor daude horiek guztiak. Pentsatzen dugu, zalantzarik gabe, Jaurlaritzak martxan jarria izango duela azterketa- eta ebaluazio-prozesu hori, beste erakunde batzuekin eta euskal alderdiarekin batera. Eta, nolabait ere, negoziazio-prozesua ere martxan jarria izango da, 2014an itxi behar baita hitzarmen berri hori. Pentsatzen dut denborarekin prestatzen direla kontu horiek, Legebiltzarreko ponentziaren azterketan egin nahi izan genuen moduan; izan ere, denbora hartuz, egoerari aurrea hartuz, egin nahi izan genuen azterketa eta ebaluaketa. Eta azterketa hori eta negoziazio hori egin beharko duzue oinarri berrien gainean, eta, batez ere, Guggenheim Bilbao museoaren posizio hobe baten –eta, beraz, euskal aldearen posizio hobe baten– gainean, Bilboko pinakotekak aurrerantzean izango duen ibilbide artistikoa negoziatzean. Ponentziaren txosten horren errepaso labur bat egin beharra daukagu; egindako hausnarketen eta, batez ere, egindako gomendioen errepasoa. Horien arabera, euskal alderdia indartu beharra dago amerikarrekin aurrerantzean egingo diren negoziazioetan. Hala, Guggenheim Bilbao museoaren arrakasta artistiko, ekonomiko, urbanistiko eta turistikoa aipatu zen, baina, aldi berean, ebaluazioa eta eragin hori oraindik aztertu gabeko beste sektore batzuetara zabaldu beharra aipatu zen. Nik uste dut hor badagoela zer egina, batez ere tokiko mailan, gure arteari dagokionean, gure loturari, unibertsitateari... dagokionean. Beno, hori guztia agertzen da txostenean. Baita testuinguruari eta 1991n sinatutako akordioaren izaerari dagokionean ere, garaia ere aldatu egin baita. Alegia, Eusko Jaurlaritzaren, Bizkaiko Foru Aldundiaren eta Solomon R. Guggenheim Foundation-en arteko hitzarmen horren testuingurua ere desberdina da, logikoki. Halaber, hitzarmena testuinguru berri horretara egokitu, eta Guggenheim Bilbao museoa Guggenheim sarearen gune estrategiko bihurtu behar dela aipatzen da hausnarketa horietan. Ez da apeta huts bat; nik uste dut baduela funtsa eta justifikazioa Guggenheim Bilbao museoa Guggenheim sarearen gune estrategiko eraginkorrago izateak (erabakia, eta abar). Eta beste hausnarketa bat bilduma propioa eta bilduma erosteko prozedurak hobetzeko eta perfekzionatzeko irizpideei buruz. Legebiltzar honetan historikoki aztertu dira gai horiek guztiak, eta zer hobetua badagoela ikusi izan da beti. Halaber, Guggenheim Bilbao museoaren eta euskal artearen, euskal unibertsitatearen eta euskal sorkuntzaren arteko erlazioa sakondu beharra aipatzen da. Hori aipatzen da hobetu beharreko alderdi gisa, eta hori hor dago. Eta kontuan hartu beharreko elementua da. Zuzendaritza artistiko propioa sortu beharra, kudeaketarekiko independentea; patronatuaren osaera; museoaren dimentsio didaktikoari buruzko hausnarketak, giza baliabideen eraketari buruzkoak, Guggenheim Bilbao museoa euskal administrazioaren kultura-testuinguruan txertatzeko beharrari buruzkoak... Diru publikoz lagundutako museo pribatua izanik, oraindik aukera du Euskadiko kultura-politika publikoan gehiago eragiteko. Nik uste elementu hori garrantzitsua dela, eta lantaldera aholku ematera etorritako adituek agerian jarri zituzten alderdi horietako batzuk. Eta, halaber, euskal alderdiak, guk, jarrera irmoa, ausarta izan behar dugu amerikarrekiko negoziazioan. Eta, halaber, amerikarrek 1991ko hitzarmenaren punturen bat bete ez izana aipatu zen, batez ere, funtsen errotazioari dagokionez, euskal eta espainiar arte-bilduma indartzeari dagokionez, eta Guggenheim museoak –fundazioak, museo amerikarrak– euskal eta espainiar artea erosteko eta lotura horrekiko aktiboago jokatzeari dagokionez. Eta hausnarketa horietaz gainera, zenbait gomendio egin dira. Berriz diot, negoziazioaren une erabakigarrian gaude; euskal aldeak hausnartu egin behar du eta bere proposamenak egin behar ditu. Ponentziaren txostenean jarduera-irizpide interesgarriak aipatzen dira, eta, ziurrenik, behar beharrezkoak izango dira negoziazioaren behin betiko azterketa egiteko orduan, hoberako, euskal alderdia indartuta ateratzeko, urte hauen ondoren. Horregatik guztiagatik egin diogu interpelazioa Hezkuntza, Hizkuntza Politika eta Kulturako sailburuari, jakin nahi dugulako Eusko Jaurlaritzak zer helburu dituen Guggenheim Bilbao museoaren patronatuko kide gisa, eta Fundación Solomon R. Guggenheim museoarekin duen hitzarmena birnegoziatzeari dago- kionez, kontuan izanik lantaldeak Guggenheim Bilbao museoaren ibilbideari buruzko azterketa eta ebaluazioari buruz egindako txostena. Interpelazio eraikitzailea da, sailburu andrea. Zuekin lan egin nahi dugu euskal alderdiaren posizioa indartzeko, euskal fundazioari, zuk ordezkatzen dituzun euskal erakundeen posizioari eta Arabako Foru Aldundiari indar gehiago emateko eta, azken finean, Guggenheim Bilbao museoari indar artistiko handiagoa emateko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1570 |
10 | 32 | 24.05.2013 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Bilbao museoaren ibilbidea aztertzeko eta ebaluatzeko lantaldearen txosteneko gomendioei buruz | Eskerrik asko, presidente andrea. Eskerrak eman nahi dizkiot sailburu andreari interpelazio honi emandako erantzunagatik. Hain zuzen ere, nik ere uste dut hori dela bidea, zerorrek esan bezala. Eusko Jaurlaritzak irmotasunez jokatu behar du diru publikoz lagundutako jardueretan; herritarrek hori eskatzen dute, eta are gehiago garai hauetan. Eta nik ere eskerrak eman behar dizkizut –uneren batean zalantza egin zelako–; eta zeuk ere onartu duzu Legebiltzarreko lantaldearen txostenean ageri den lan interesgarria, objektiboki hala izan baitzen. Aurrerapausoa izan zen, lan interesgarria, eta, alde horretatik, badirudi Jaurlaritzak onartzen duela hori, eta euskal alderdiaren borondatea osatuko duen gune horren parte izango dela, hori baita orain garrantzitsuena. Hain zuzen, guk horri eman nahi diogu garrantzia, museoa hobetzeko borondate hori eratzeari. Izan ere, badaude hobetu beharreko gabeziak edo alderdiak, eta ez dago negoziazioa baino hoberik horretarako. Hori bai, eskatuko nizuke... Esan duzu –eta eskerrak eman nahi dizkizut horregatik– Arabako Foru Aldundiarekin posizioari buruzko akordioak zer fasetan dauden galdetuko nizula. Oso garrantzitsua da hori, komunikazio estua izatea, guk eta zuek antzemandako alderdien inguruan euskal posizioa zehazteko, baina, mesedez, posizio argia izan dadila, posizio gardena izan dadila. Askotan, Guggenheim Bilbao museoaren barruko erabaki batzuk edo kudeaketa edo erabakiren bat nahiko ilunak izan dira, gardentasunik gabeak. Guggenheim Bilbao museoa erreferentzia gisa indartzeko fase bat bilatzeaz gainera, nire ustez, gardenago jokatu behar da aurrerantzean, kontzeptu argiak erabiliz, guztiok argi eta garbi jakin dezagun zer erabakiprozesutan dagoen egitura artistiko garrantzitsu hori. Halaber, nire ustez, lortutako akordioak hobetzeko, euskal aldea alde amerikarrarekiko hobetzeko egiten den ahalegina izango da gakoa. Nik uste dut euskal sorkuntzarekiko, euskal artearekiko, euskal unibertsitatearekiko lotura horretan oinarritu behar dela; horiek hartu behar direla funtsezko elementu gisa Guggenheim Bilbao museoa eraldatzeko; pinakotekak egiazko arte-gune gisa duen funtzio garrantzitsu horrekiko loturan oinarritu behar dela. Nire ustez, lortu daiteke hori museoak ordezkatu duen indarra eta ordezkatzen jarrai dezakeena kontuan izanda. Hor zeuden gomendioak. Lehen, lantaldeak egindako hausnarketak aipatu ditut, baina hor daude Guggenheim museorako 1991n egindako garapeneta programazio-zerbitzuen akordioa birnegoziatzeari buruzko gomendioak ere, kontratu orekatuagoa lortzea aipatzen dutenak. Agian, horixe da hitza: etorkizunerako, kontratu orekatuagoa lortzea. Orain, orduko beharrengatik eta lehen aipatu dudan unearen eta testuinguruaren logikagatik, amerikarren posizioa zen posizio nagusia. Orain, berriz, kontratu orekatuago bat lortzeko egin behar dugu lan, Guggenheim Bilbao museoa lehen mailako gune bihur dadin Guggenheim sarearen barruan. Guggenheim Bilbao museoak itun estrategikoak, itun artistikoak egin behar ditu nazioarteko beste erakunde batzuekin. Horretan ere aurrera egin dezakegu. Guggenheim Bilbao museoak arreta gehiago jarri behar dio esperientzia artistikoari eta, beraz, sortzaileen esperientziari. Alderdi ekonomikoa, erakargarritasun turistikoa oso garrantzitsuak dira, baina bide horretatik sakontzen jarraitu behar dugu, modu baikorrean, helburu objektibo gisa hori hartuta. Elkarrekintza lokal eta global handiagoa behar da esperientzia artistiko berritzaileetan. Konpromiso handiagoa behar da artearen, euskal artearen, nazioartekotzearekin, eta zubi gisa erabili behar da. Asko aipatu da hori ponentziako lanetan, hau da, Guggenheimek eta haren posizioak zubi-lana egin behar dutela gure sortzaileentzat, gure joerentzat, beti izan baita... Ez dago XX. mendeko euskal sorkuntza artistikoa ikusi besterik konturatzeko oraindik ere sorkuntza artistikoaren erreferentzia garela Europan eta munduan. Bada, hala izan bedi. Alde horretatik, pozten naiz –berriz diot, eta amaitzen dut– lantaldea eta haren lana interesgarria eta egokia iruditu zaizulako eta etorkizuneko negoziazioaren gune gisa hartuko delako. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1571 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Guggenheim Bilbao museoaren ibilbidea aztertzeko eta ebaluatzeko lantaldearen txosteneko gomendioei buruz | Tal y como he dicho, vamos a acordar la posición del Gobierno Vasco junto con la Diputación Foral de Vizcaya. Definiremos la estrategia entre las dos instituciones, porque las dos estamos involucradas en esta negociación y las dos tenemos el mismo objetivo: fortalecer la Guggenheim vasca, abrir un camino más activo, conseguir una mayor influencia en la economía y en nuestra cultura. Esaten ari nintzen moduan, posizio bateratu bat adostuko dugu, gure ustez, euskal erakundeek elkarrekin jardun behar dutelako negoziazio honetan. Halaber, museoaren patrono pribatuen adostasuna lortzen saiatuko gara. Eta, esan bezala, kontuan izango ditugu lantaldearen gomendioak eta ekarpenak. Esan bezala, ekainean hasiko dira bilerak. Beraz, oraingoz, ezin dizuet aurreratu Jaurlaritzak zer jarrera hartuko duen. Edonola ere, jarrera adostua izango da, eta, Barrio jaunak adierazi duen bezala, jarrera argia eta gardena. Eta, horretarako unea iristen denean, Legebiltzar honi jakinaraziko diogu. Gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1572 | |
10 | 32 | 24.05.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | Eskerrik asko, presidente andrea. Sailburu andrea, egun on. Duela gutxi, batzordean aritu ginen gai honi buruz, zuri ere entzun ahal izan genizun, eta, berriz ere, gai berari buruz galdetu nahi nizuke. Euskadiko Idazleen Elkarteak, zeinak Euskadiko autorerik garrantzitsuenetakoak biltzen dituen –gaztelaniaz nahiz euskaraz idazten dutenak eta Euskadin nahiz Euskaditik kanpo bizi direnak– ez du zure sailaren diru-laguntzarik jasoko aurten. Aldiz, Euskal Idazleen Elkarteari 66.000 euroko diru-laguntza ematen jarraituko du. Erabaki politiko horren arrazoiak Legebiltzarrean azaldu beharrekoak dira. Badirudi, Jaurlaritza nazionalista honen erabakien arabera, elkarte batzuk igo eta beste batzuk jaitsi egiten direla. Alegia, elkarte batzuek krisiaren eraginak jasaten dituzte, eta beste batzuei, berriz, krisiaren eraginak ez jasateaz gainera, baliabide publikoak areagotzen zaizkie. Elkarteko presidente María Eugenia Salaberriaren arabera, 20.000 euroko laguntza gabe –20.000 euro; 20.000 euro jasotzen zituzten– ez dute aukerarik izango urte osorako programa izateko eta, gainera, itxi egingo da euskal idazleek Euskaditik kanpo nabarmentzeko zuten leihoa. Hainbat plan ezingo dira bete; adibidez, indarkeriari eta haren amaierari buruz idatzitako liburu kolektiboaren argitalpena. Berriz diot: batzuk saritu egiten dira, eta beste batzuk zigortu. Antzera gertatzen da euskal ekoizleen sektorearekin ere: Euskal Ekoizleen Elkarteak ez ditu jasoko lehengo urtean jaso zituen 40.000 euroak; gremioko beste plataforma baten, Ibaiaren, laguntza publikoak, berriz, 60.000 eurotik 80.000 eurora pasatuko dira. Euskal Ekoizleen Elkartea duela hamaika urte sortu zen, hogeita sei ekoizlek osatzen dute, eta lan eskerga egin du urte horietan guztietan. Eta zuek laguntza kentzea erabakitzen duzue, hala nahi duzuelako. Halaber, desagertu egin dira Blas de Otero Bilboko poetaren ohorez sorturiko fundazioaren urteko programazioak jasotzen zituen 28.100 euroak, baita El Sitio de Bilbao sozietate liberal historikoak jasotzen zituen laguntzak ere (lehengo urtean, 20.000 euro jaso zituen). Murrizketa horien eta beste batzuen aurrean, harrigarria da nola hazi diren euskarazko editoreei emandako diru-laguntzak; hala, lehengo urtean, 60.000 euro jaso zituzten, eta, aurten, 100.000 euro. Berriz ere gauza bera: batzuk saritu egiten dira, eta beste batzuk zigortu. Zerrenda beltz nazionalistan dago, halaber, Euskadiko Liburu-saltzaileen Federazioa. Beraz, arrazoi horiengatik, eta gehiago luzatu gabe, sailburu andreari eskatu nahi diot azal ditzala, ahal badu, gure ustez erabat sektarioak diren erabaki horien arrazoiak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1573 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | Eskerrik asko, presidente andrea. Maneiro jauna, Hezkuntza, Hizkuntza Politika eta Kultura Sailaren subentziopolitikari buruz galdetzen didazu. Gai honetaz hainbat azalpen eman ditugula uste dut, bai idatziz, bai astelehen honetan bertan Kultura Batzordean izandako agerraldian ere. Edozein kasutan, saiatuko naiz berriz ere datu zehatzekin kultura arloko diru-laguntzei buruz hartutako erabakien arrazoiak azaltzen. Baina horretan hasi baino lehen, abiapuntua zein den argitzea nahiko nuke. Argi utzi nahiko nuke sektoreari emandako laguntzen ildoak erantzukizun-jarduera baten ondorio argi eta zuzena direla, kudeaketa arduratsu baten ondorio, gaur egungo egoera ekonomikoari hobeto egokitutako kultura-politika bat aurrera eman nahian. Erantzukizun-jarduera bat, zeina, bestalde, sailaren ildo estrategikoak aurkezteko agerraldian azaldu bainuen. Aitortu behar dut nahiko kezkagarria iruditzen zaidala sail honen eta Jaurlaritzaren kultura-politikari buruz duzun interes handiena elkarte batzuei –zeinak erabilitako hizkuntzaren arabera sailkatzen tematzen baitzarete– ematen zitzaizkien diru-laguntza nominatiboetan oinarritzea. Badirudi ez zaituztela hainbeste kezkatzen diru-laguntza nominatibo horiek benetan justifikatuta zeuden jakiteak; badirudi ez zaizuela interesatzen diru-laguntza horiek, benetan, sektorea indartzeko balio izan duten jakiteak, kultura-sektoreari komeni zaion bidea hori den jakiteak edo benetan laguntza-ildo hori bultzatu nahi dugun jakiteak. Legebiltzarrean eta komunikabide jakin batzuetan, sektariotzat hartu izan gaituzte askotan, laguntza zuzenak berrantolatzeko eta lehenesteko hartutako erabakiagatik. Baina ez al da arbitrarioa kolektibo jakin bati arrazoitu gabeko diru-laguntza nominatiboa ematea? Ez al daude sektoreari laguntzeko beste bide batzuk? Benetan uste duzue, gaur egungo egoera ekonomikoaren aurrean, Jaurlaritzak sektoreari laguntzeko duen modu bakarra laguntza zuzenak ematea dela? Guk ezetz uste dugu. Gure ustetan hori ez da eta ez da izan behar gure elkarteek eta sektoreko eragileek… | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1574 | |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | ... no reciben sólo nuestra ayuda. Existen otros caminos, tenemos otras fórmulas, y debemos buscar la mejor fórmula para su uso, teniendo en cuenta las especificidades de cada asociación, cada promotor y cada campo, siempre con un objetivo claro: fortalecer el sector y fomentar la creación cultural, poniendo la cultura vasca –la cultura de todos los vascos– en el lugar que le corresponde, para que podamos hacer frente a los importantes retos que tenemos delante. Horretarako, gure ustez, beharrezkoa da sektorearen barruko lankidetza, koordinazioa, berrantolaketa eta kontzentrazioa bultzatzea. Ez diegu trabarik jarri nahi elkarteei, noski ezetz, baina uste dugu alor bereko hainbat elkarte izateak, sektoreari on egin beharrean, kalte egiten diola, indarrak banatu egiten direlako. Sektore indartsu, batu eta koordinatu baten alde gaude. Hori esan ondoren, banan-banan aipatuko ditut zure galderan aipaturiko diru-laguntzak. Hasteko, Euskadiko Idazle Elkarteak jasotzen zuen diru-laguntza nominatiboa kendu izanak kezkatzen zaitu. Emandako azalpenaren haritik, esan behar dizut diru-laguntza nominatiboen formula egokia dela ibilbide eta egitura sendo bati esker, sektorean lan iraunkor eta jarraitua egiten duten elkarte eta kultura-eragileentzat. Baina formula hori ez da egokia edozein egoeratarako. Beste aukera batzuk egokiagoak izan daitezke egoera bakoitzaren arabera. Kasu honetan, Euskadiko Idazleen Elkarteak, 2010ean sortutako elkartea izanik, oraindik ez du behar besteko heldutasunik euskarazko nahiz gaztelaniazko idazleen sektorea beste modu batean bilduko duen lan jarraitua bermatzeko eta, beraz, dirulaguntza mota hori justifikatzeko. Baina ez ditzagun gauzak nahastu. Horrek ez du esan nahi laguntza ukatzen diegunik. Gure ustez, elkarte horrek lan interesgarria egiten du, eta hala jaki- narazi diogu. Gure babes osoa agertu diegu, eta elkarrekin lan egiteko bide bat eskaini diegu, sektorearentzat interesgarriak izan daitezkeen proiektuetan oinarritutako programa bat aurrera eramateko. Plangintza bateratu horren bidez, elkarte horrek bere jarduna erakutsi ahal izango du urte osoan zehar, eta, gainera, jarduera horrek beharrezko duen egonkortasuna emango dio. Hala, elkarteak berak lehenengo jardueraproposamena egin digu dagoeneko, eta espero dugu programaren zati handi bat jaialdiak, zikloak, lehiaketak, eta ekintza bereziak antolatzeko eskaintzen ditugun eta irailerako aurreikusita dauden diru-laguntzen deialdian sartu ahal izango dela. Euskal Ekoizleen Elkarteari dagokionez, esan behar dizut 2002an sortu zela. Sortu zenean, bazegoen beste elkarte bat, Ikus-entzunezkoen Euskal Ekoizle Burujabeen Elkartea, Ibaia izenarekin ezagunagoa dena. Elkarte hori 1997an sortu zen, une hartan zeuden ikus-entzunezko enpresen hiru elkarte elkartu ondoren. Sortu zenez geroztik, Ibaiak oso lan interesgarria egin du Euskadiko ikus-entzunezko ekoizpena bultzatzen eta sustatzen eta Euskadiko ekoizle independenteen interesak defendatzen. Beraz, sentitzen dut berriz ere zuk esandakoari aurka egin behar izatea, baina batzeko eta indarrak ez banatzeko dugun jarrera azpimarratu behar dut berriz ere. Eraldaketa handia behar duen sektore konplexu baten aurrean gaude, eta Administrazioarekiko harremanetarako solaskide bakar bat izatea komeni da, sektorearen ahotsa eta benetako interesak batuko dituena. Halaber, aipatu behar da Euskal Ekoizleen Elkarteak ez duela egitura sendorik sektoreko ikuspegi global batetik lan jarraitu bat egiteko. Hori dela eta, diru-laguntzen hurrengo deialdietan parte hartzeko gonbita egin diogu, ekitaldi honetarako aurreikusitako jarduerak egiteko behar duen finantziazioa lortu ahal izateko. Blas de Otero Fundazioaren kasua desberdina da. Espero dut inork ere ez zuela pentsatuko dirulaguntza kendu izanak zerikusirik duenik poeta bilbotar handi horrek –herri honentzako hain ondare garrantzitsua utzi zuenak– erabiltzen zuen hizkuntzarekin. Are gehiago, gure ustez, funtsezkoa da lehen mailako ondare intelektual eta poetiko hori dinamizatzea eta jakitera ematea. Baina ez kultura-sustapenaren ikuspegitik, baizik eta kultura-ondarearen alorretik mantendu eta gizarteratu beharreko ondarea da, eskuan ditugun baliabideak erabiliz. Horretarako, helburu hori unibertsitatean, liburutegietan, artxiboetan eta eskura ditugun baliabide ugarietan txertatzen saiatuko gara, ondarearen, bildumaren eta proiektuaren beraren kalitateari kalterik egin gabe. Beraz, ikusten duzun bezala, ez dugu baztertu Blas de Otero Fundazioa, baizik eta eskua luzatu dugu, elkarrekin, estrategia eraginkorrago bat aurrera eramateko eta poetak utzitako ondare handia mantendu eta gizarteratzeko. Bestalde, El Sitio de Bilbao sozietate liberal historikoa aipatu duzu. El Sitiok 130 urtetik gorako tradizioa du, eta errespeturik handiena zor diogu horregatik. Hala eta guztiz ere, tokiko gune bat da, eta bere jarduera ez dago bideratuta sektore-eremu jakin batera. Beraz, gure ustez ez dago justifikatuta Eusko Jaurlaritzak sozietate horri eman beharreko diru-laguntza. Literatura Kritikarien Espainiako Elkarteari dagokionez, gogoratu behar da elkarte horrek laguntza bat eskatu zuela 2011rako, Bilboko kritika-sariak antolatzeko. Eusko Jaurlaritzak babesa eskaini zion ekimen horri, eta 18.000 euro gorde zituen horretarako. Hala eta guztiz ere, kopuru hori ez zen erabili ez 2011n ez 2012an, ez zelako egin Euskadiko Autonomia Erkidegoan. Are gehiago, elkarteak ez du berriz ere eskatu, eta, beraz, uste dut zure kezka ez dagoela behar bezala justifikatuta. Argitaletxeen sustapenari emandako dirulaguntzei dagokienez, berriz ere, bereizketa egiten tematzen zarete argitalpen horien hizkuntza ofizialaren arabera. Hala eta guztiz ere, gure ustez, alor horretan, modu bateratuan egin daiteke lan, gure herriko argitaletxe gehienek bi hizkuntza ofizialetan argitaratzen baitituzte lanak. Hori dela eta, "literatura-izaerako argitalpenak" kontzeptuaren barruan sartu da haien jarduera, bi hizkuntza-eremuetako bat ere alde batera utzi gabe. Bide batez, jakinarazi nahi dizut Hezkuntza, Hizkuntza Politika eta Kultura Sailak argitaratu duela jadanik diru-laguntza horien deialdia. Aste honetan bertan hasi da eskaera-epea, eta zabalik egongo da ekainaren 21era arte. Halaber, ireki dugu Euskadiko literaturasarietara aurkezteko epea. Sari horien bidez, gaztelaniaz nahiz euskaraz argitaraturiko literatura-lanen kalitatea saritzen da, eta, horren bidez, literatur adierazpenaren alorrean idazle, itzultzaile eta ilustratzaileek egindako sorkuntzak sustatzen dira. Beraz, esan daiteke aipaturiko eragile bakar bati ere ez diogula laguntzarik ukatu, baizik eta, erantzukizun politikoz jokatuz, eta eskura ditugun baliabideak ahalik gehien aprobetxatuz, gaur egungo beharretara eta kasu bakoitzaren berezitasunera gehiago egokitzen diren lankidetza-formula berrien alde egin dugu. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1575 | |
10 | 32 | 24.05.2013 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | Eskerrik asko, presidente andrea. Eskerrik asko, sailburu andrea, zure azalpenengatik, oraindik konbentzitzen ez gaituzten arren. Gure ustez, horietako gehienak aitzakiak dira. Zuek diozue erantzukizunez jokatu nahi duzuela. Guk, ordea, uste dugu jokabide guztiz sektarioa dela, eta norabide eta arbitrariotasun nazionalistaz jokatzen duzuela. Hori da gure iritzia, gai honetan hartu dituzuen lehen erabakiak ikusirik eta zuk eta sailburuordeak azken egunetan eginiko adierazpenak ikusirik. Dirudienez, horietako batzuk –espero dut gero argituko didazula– ia nahi gabe egin edo azaldu ziren, eta, gero, zehazki esaldi bati buruz galdetzean, zuzentzen saiatu zineten. Zuk esandako esaldiak dira, eta, beraz, oso ondo adierazten dute zein izaten ari den eta zein izango den Gobernu honen kultura-politika. Hain zuzen ere, kultura-politikaren gauza askok kezkatzen gaituzte, baina baita erabaki horiek ere. Eta asko kezkatzen gaituzte; izan ere, jokabide sektario hori beste erabaki eta alor batzuetara pasatu daiteke, eta gu oso adi egongo gara. Gure ustez, erabaki horiek guztiz onartezinak dira, hemen talibanenak direnek –alegia, EH Bilduko ordezkariek– bakarrik partekatzen dituztenak. Dena esaten du horrek. Aste honetako agerraldian, EH Bildu taldearen babesa bakarrik jaso zenuen. Dena esaten du horrek. Alegia, hemengo talibanenek babesten dituzte zure Jaurlaritzak kultura-politika arloan hartutako lehenengo erabakiak. Eta, esan bezala, asko adierazten du horrek, eta ezer onik ez, kontrakoa baizik. Gaztelaniaz lan egiten duten kultura-taldeak albo batera uzten eta zuen ildokoak, zuen lagunak saritzen ari zarete, eta, beraz, nazionalismoaren sektakeria historikora itzultzen. Kultura da defendatu eta bultzatu beharrekoa, euskarazkoa nahiz gaztelaniazkoa. Ez da ezer ere positiboki diskriminatu behar, baizik eta kulturari lagundu egin behar zaio, sektakeriarik gabe. Baina, beno, betiko kontu nazionalista da, euskaraz egiten den guztia babestu eta finantzatu behar dela uste duena (mota guztietako elkarteak, komunikabideak eta abar), eta gaztelaniaz egiten den guztia susmagarria da, nazionalista ez den guztia susmagarria da, nazionalista ez den guztia jazarri egin behar da. Eskua luzatzen diezue, esaten duzu. Bai, baina lepora! Eskua lepoan jartzen diezue elkarte horiei. Batzordean esaldi honek egin zizun ihes, baina esan bazenuen hala pentsatzen duzulako eta hala jokatzen ari zarelako izango da: "Gure kultura defendatuko dugu gainerakoen aurrean". Pentsaera nazionalistaren laburpena: gu eta haiek; gure kultura eta gurea ez den kultura. Gure kultura –alegia, nazionalista– beste kulturaren aurrean. Esaldi horrek egin zizun ihes, baina oso ondo laburtzen du mundu nazionalistaren ibilbidea. Horregatik kezkatzen gaitu. Esaldi horrek dena esaten du, dena azaltzen du, eta urtetako sektakeria laburtzen du. Ustez sailburuordeak esan zuen beste esaldi batengatik –ez dakit publikoan ala pribatuan– ere galdetu nahi dizut. Kultura espainiarrak euskal kulturari egiten dizkion erasoengatik kezkatuta zegoela esan zuen. Sailburuak hori esan zuen ala ez zuen esan? Komunikabide batean irakurri dut. Zuk ondo ezagutzen duzunez, hori esan zuela uste duzu? Bat zatoz baieztapen horrekin? Zein da euskal kultura eta zein da espainiarra? Euskal kultura euskaraz egiten den kultura bakarrik da? Euskal kultura kultura nazionalista bakarrik da? Euskal kultura zure lagunek egindako kultura bakarrik da? Bistan denez, argitu egin behar da hori. Mozio bat aurkeztuko dugu eldarnio horiek zuzentzeko, eta ikusiko dugu zer jarrera duen zure Jaurlaritza babesten duen taldeak. Edonola ere, adi jarraituko dugu, gai honek kezkatu egiten gaituelako, eta asko gainera. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1576 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | Maneiro jauna, luze eta zabal hitz egin dezakegu kulturapolitikari buruz, eskainitako diru-laguntzei buruz edota kultura alorrean ditugun elkarteek egindako lan eta eskaintzeei buruz. Baina edozein kasutan ere argi eta gari utzi nahi dizudana zera da: kultura arloko dirulaguntzei buruz hartutako erabakien arrazoi bakarra erantzukizun-jarduketaren zentzuzko emaitza da, gaur egun zalantzarik gabe egin beharrekoa. Eta ez dago beste interpretaziorik egiterik. Sektakeriaren interpretazioaz hitz egin dezakezu..., hori baita zuk eman nahi duzun azalpena, eta ez gurea. Ez da gurea, baizik eta zuk eman nahi diozun azalpena. Eta sailburuordeak adierazpen batzuk egin baditu, pribatuak ala publikoak diren ez dakizun arren, bada, galdetu iezaiozu berari. Argi eta garbi. Edonola ere..., kulturari buruz ari garenean, lehen esan bezala, ez dugu ezer ere gutxiesten. Besterik ez. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1577 | |
10 | 32 | 24.05.2013 | MAEZTU PEREZ | EH Bildu | Interpelazioa, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza, Hizkuntza Politika eta Kultura Sailak planteatu eta Aurrekontuen proiektuan jasotzen den subentzio-politikari buruz | Ordena-asuntu bat. Uste dugu, behin eta berriz ematen denez, Maneiro jaunaren jarrera gure barne-araudiaren 115. artiku- luaren barruan sartzen dela eta eskatzen diogu Ganbera honetako presidenteari neurriak hartzeko 115. artikulu hori betearazteko. Besterik ez. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1578 |
10 | 32 | 24.05.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBk Urtza Alkortaren atxiloketan egindako informazio-emanaldiari buruz | Eskerrik asko. Beste gai bat, sailburu andrea. Gure ustez, eskandalagarria da ETAren kolaboratzaile bat ez atxilotzeko hainbat egunez egindako kontzentrazioa egiten uztea. Gure ustez, eskandalagarria da EH Bilduko legebiltzarkideek ETAren kolaboratzaile bat babestea. Ez gaitu harritzen, baina eskandalagarria iruditzen zaigu. Eskandalagarria iruditzen zaigu segurtasunsailburuak elkarrizketa pribatuak izatea Laura Mintegirekin, zeina Ondarroara joan baitzen ETAren kolaboratzaile bat babestera. Eskandalagarria iruditzen zaigu. Eta eskandalua eta esperpentoa iruditzen zaigu segurtasun-sailburuak erantzukizuna eskatzea Laura Mintegiri, zeina Ondarroara joan baitzen ETArekin kolaboratzeagatik kondenatutako gaizkile bat atxilotu ez zezaten saiatzera. Hori hasiera besterik ez da. Izan ere, eskandalagarria iruditzen zaigu, halaber, EITBk gertaera horiei egindako jarraipen informatiboa. Eta horregatik galdetzen dizut, ahal baduzu, azal dezazun EITB telebista publikoak Ondarroako gertakariei buruz egin zuen jarraipen benetan bitxia. Ez zen ekintza baketsua izan, inolaz ere, baizik eta ETAren kolaboratzaile bat ez atxilotzen saiatzeko ekintza izan zen. Beraz, hori da EITBri buruz egiten dizudan galdera. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1579 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBk Urtza Alkortaren atxiloketan egindako informazio-emanaldiari buruz | Señora presidenta. Maneiro jauna. Oraintxe 10 bat egun izango dira EITBko zuzendari nagusiak EITBren Kontrolerako Batzordearen aurrean agerraldia egin zuela EH Bilduk eskatuta. Donostiako Askeguneaz informazioa emateko EITBk erabilitako irizpideak azaltzeko izan zen. EH Bilduren esanetan, EITBk Askeguneari eman zion tratamendu informatiboa ez zen nahikoa izan. Orain, berriz, kontrako kasuaren aurrean gaude. Zuk diozu maiatzaren 15ean Ondarroan gertatu zen Urtza Alkortaren atxiloketari EITBk eman zion tratamendu informatiboa ere ez zela izan egokia. Zure esanetan, emandako estaldura informatiboak ez dirudi erakunde publikoak bete behar dituen objektibotasuneta inpartzialtasun-irizpideekin bat datorrenik. Halaber, gogoratu behar da informazioaren tratamendurako irizpideak edo printzipioak erakundearen beraren sorkuntza-legean zehazten direla. Ez ditut guztiak azalduko, baina horietako bat aipatuko dut, zure galderan aipatzen baituzu: informazioen objektibotasuna, egiatasuna eta inpartzialtasuna. Objektibotasuna eta egiatasuna betetzeko, kazetariak jakinaraziko diren gertaerak egiaztatu eta hainbat iturritan egiaztatu behar ditu. Bestalde, inpartzialtasunak esan nahi du informatzaileek inpartzialak izan behar dutela, alegia, ez dutela atxikimendurik azaldu behar gertaerak azaldu, deskribatu eta kontatzen dituztenean. Ziur nago EITBk, informazioa prestatzean, irizpide horiek eta beste hainbat aplikatzen dituela. Baina azter ditzagun informatutako gertaera jakin horri aplikatutako irizpideak. Gaurkotasun-irizpidea: 400 ertzainez osatutako dispositiboa Ondarroan. Informazio-irizpidea: ehunka bizilagun kondenatuaren ondoan bilduta. Testuinguruirizpidea: ezker abertzaleak iragarritasun mobilizaziomodu berriak. Atxiloketa gertatu zen goizean ETBk elkarrizketatutakoak: Laura Mintegi EH Bilduko bozeramaileari, Legebiltzar honetako bigarren indarrari, segurtasun-sailburuari, lehendakariari eta alderdi politikoen ordezkariei eskainitako tarte laburra. Irratian ere askotariko estaldura eskaini zitzaion, baita Interneten ere. Zein informazio egiaztatu eman zuten komunikabide guztiek? Atxilotuak talde armatu batekin kolaboratzeagatik kondena irmoa duela azpimarratu zen, eta inongo unetan ere ez zen tratatu herritar eredugarri gisa. Y le voy a decir otra cosa, señor Maneiro. Beste gauza bat ere esango dizut, Maneiro jauna. Zuk argumentatzeko erabiltzen duzun zuzenbideestatu horren zati funtsezko bat herritarrek informazioa jasotzeko duten oinarrizko eskubidea da. EITB Euskal Autonomia Erkidegoko komunikaziorako erakunde publikoa da, herri honen informaziorako erreferentziazko marka, herritarren zerbitzura dagoena eta komunikazio-eskubidea eta informazioa jasotzeko eskubidea bermatzen dizkiona. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1580 | |
10 | 32 | 24.05.2013 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBk Urtza Alkortaren atxiloketan egindako informazio-emanaldiari buruz | Eskerrik asko, sailburu andrea. Hain zuzen ere, zuri egin dizut galde- ra, alorreko arduradun zarenez eta, halaber, kulturasailburu zarenez. Egia da EITBko zuzendaria agertu zela Donostian gertatutakoari egindako jarraipen informatiboa azaltzeko, baina ez Ondarroari egindako jarraipena azaltzeko. Eta badakigu EH Bilduko kideek zertarako erabili zuten zuzendari nagusiaren agerraldia: batez ere, EITBri presio egiteko, haiek nahiko luketen tratamendu informatiboa eman dezan etorkizunean. Guztiok ikusi genuen hori: EH Bildu EITB presionatzera joan zen agerraldi horretara. Eta hori ez da jarrera berria, hori baita EH Bilduk eta haren laguntzazerbitzuek beti, bere historia osoan, egin dutena. Gure ustez, gertakariei egindako jarraipen informatiboa ez dator bat erakunde publikoak bete beharreko objektibotasun- eta inpartzialtasun-printzipioekin. Kontrakoa baizik. Ez zuten kontuan hartu talde terroristarekin kolaboratzeagatik emandako epai irmo bat betetzeko errekerimendu judizialak eragindako atxiloketa zela. Ez zuten behar adina nabarmendu, eta funtsezkoa eta guztiz garrantzitsua zen hori. Batzuetan, "abertzale" deitu zioten, beste azalpenik eman gabe, Legebiltzar honetako EH Bilduko bozeramaileari behin eta berriz eman zioten ahotsa, eta abar, eta abar. Batzuetan, bazirudien Laura Mintegi EITBk gertakarien lekura eramandako bidali berezia zela. Batzuetan, hori ematen zuen: Laura Mintegi zela EITBren informazio-zerbitzuen bidali berezia. konexioa ia zuzen-zuzenean, gertatzen ari zena konta zezan. Hori eskandalua da! Beste leku batzuetan ez da horrelakorik gertatzen! Baina hemen bai, noski, hemen gertatzen dira horrelako gauzak. Izan ere, bazirudien Urtza Alkorta, ETArekin kolaboratzeagatik kondenatua izan beharrean, herritar eredugarri moduko bat zela eta haren eskubideak urratuko zituztela. Hori da kontua, eta hori da ikusi duguna. EITBk funtsezko zeregina dauka: objektiboa eta egiatia izatea, zuzenbide-estatua defendatzea eta balio etiko eta demokratikoak helaraztea. EITBk funtzio hori ere bete behar du, gertakariak diren bezala kontatu behar ditu, eta zuzenbide-estatua defendatu, beti. Eta horixe ez zuen egin kasu horretan. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1581 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITBk Urtza Alkortaren atxiloketan egindako informazio-emanaldiari buruz | Laburlabur, Maneiro jauna. Bai batzordean bai gaur saiatu gara erakusten zein izan den EITBren jokaera, bere profesionaltasunaren jokaera. ETBk legaltasunari erantzuten dio, iritzi-aniztasuna bermatzen du eta de- mokraziaren baloreen defentsarekiko konpromisoa du. Gainera, uste dugu kazetaritza ona egiten duela, audientziaren aitorpena duena. Beraz, oinarrizko zerbitzu publikoa betetzeko zeregin horretan jarrai dezan animatu nahi dugu, bere sorrerako legean jasotzen diren printzipioak zorroztasunez betezb orain arte egiten ari den moduan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1582 | |
10 | 32 | 24.05.2013 | MENDIA CUEVA | SV-ES | Galdera, Idoia Mendia Cueva Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eskualdeetako edo Eremu Urriko Hizkuntzen Europako Gutunari buruz | Mila esker, mahaiburu anderea. Eguerdi on guztioi. Eguerdi on, sailburu anderea. Joan den legealdian zure alderdiak biziki eskatu zuen Eusko Jaurlaritzak protesta zezala Frantzian Eskualdeetako eta Eremu Urriko Hizkuntzei ematen zaien tratamenduagatik, eta euren babesa eta sustatzea erreklamatu zezala, batez ere jakinda Frantziar legeria hizkuntza gutxituekiko murriztailea eta zorrotza dela eta oraindik ez duela Eskualdeetako eta Eremu Urriko Hizkuntzen Europako Gutuna sinatu. Egia da baita ere, zure alderdiari esan zitzaion bezala, Eusko Jaurlaritzak ezin ziola, hala ikusten genuen guk behintzat, beste estatu demokratiko bati presioa egin bere legeen aplikazioari zegokionez. Baina bazen posible, eta horretan geunden, Euskararen Erakunde Publikoarekin elkarlanean aritzea eta ahaleginak egtea Frantziako Gobernuak Eskualdeetako eta Eremu Urriko Hizkuntzen Europako Gutuna berretsi dezan. Halako eskaera orain agintzen duen EAJk formulatu joan den legealdian, eta zu alor honetan erantzukizuna duen sailburua izanik, honako galdera hau zuzentzen dizugu: Eusko Jaurlaritzak asmorik al du Frantziako Gobernuari eskatzeko Eskualdeetako eta Eremu Urriko Hizkuntzen Europako gutunaren berrestea? Mila esker. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1583 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Idoia Mendia Cueva Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eskualdeetako edo Eremu Urriko Hizkuntzen Europako Gutunari buruz | Señora presidenta, señora Mendia. Gaur Frantziako presidente den Hollande sozialistak, hautagaia zenean, bera gobernuburu izatera iristean Frantziak Eskualdeetako edo Eremu Urriko Hizkuntzen Europako Gutuna berretsiko zuela agindu zuen. Egia da itxaropen-izpi distiratsu bat sortu zuela, baina ez du oraindik hitza bete, alderantziz baizik. Frantziako Gobernu sozialistak eta presidenteak berak esan dute Frantziar Errepublikak ez duela Hizkuntzen Europako Gutun hori berretsi- ko. Erabaki horrek kaltea baino ez dakarkio euskarari iparraldean, eta euskararekin batera Frantziako beste hainbat hizkuntzari. Eusko Jaurlaritzak betidanik izan ditu oso bereak iparraldeko euskararen egoeraren gaineko kezka eta konpromisoa, eta betidanik ahalegindu da iparraldean euskararen biziraupena eta berpizkundea helburu duten eragileei babesa ematen. Galderaren oinarrian dagoen legez besteko proposamenak, 2012ko martxoaren 22an Legebiltzarrak onartuak, Euskararen Erakunde Publikoarekin elkarlana aipatzen du. Elkarlan hori dela eta, garrantzitsua da zehaztea Eusko Jaurlaritzak Euskararen Erakunde Publikoa sortu aurretik iparraldeko herri-aginte ezberdinekin 2003an lankidetza-protokoloa sinatu eta gauzatu zuela. Horrek Euskararen Erakunde Publikoa sortu eta geroko lankidetzari bidea ireki zion. Protokolo hori sinatu zenetik lau urtera, 2007an, lankidetzarako hitzarmen markoa sinatu genuen eta handik aurrera urtez urte berritu da hitzarmena. Azkena pasa den apirilaren 17an sinatu zen Baionan. Nolanahi ere, hizkuntza-aniztasunarekin eta bere kudeaketa demokratikoarekin du Eusko Jaurlaritzak konpromiso sendoa. Eta konpromiso horren ildotik guztiz positibotzat joko genuke Frantziako Gobernu sozialistak Eskualdeetako edo Eremu Urriko Hizkuntzen Europako Gutuna berrestea. Guk aukera dugun foru guztietan planteatzen dugu eskaera hori, azkenekoz urrutira gabe Hizkuntza Politikarako sailburuordeak duela bi hilabete Bruselan Network to Promote Linguistic Diversity sare europarraren urteko batzarrean eman zuen hitzaldian eta izan zuen parte-hartzean. Eta bide horretatik jarraituko dugu. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1584 | |
10 | 32 | 24.05.2013 | MENDIA CUEVA | SV-ES | Galdera, Idoia Mendia Cueva Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eskualdeetako edo Eremu Urriko Hizkuntzen Europako Gutunari buruz | Sailburu anderea, galdera ez da izan zer egiten ari den Frantziako presidentea edo Gobernua, baizik eta zer egingo duen Eusko Jaurlaritzak. Eta egia da ez didazula modu argian galderari erantzun. Zure legebiltzar-taldea oso esplizitua izan zen kontu honekin joan den legealdian, ez zuelako gainera beste aukerarik aurrikusten horri irtenbide bat emateko. Eta Eusko Jaurlaritzak Frantziako Gobernuari eskatzen zion gutun baten bitartez Eskualdeetako edo Eremu Urriko Hizkuntzen Europako Gutuna sina zezan. Eta honi buruz ez duzu ezer aipatu. Ez dizut entzun argi eta irmo esaten gutun energiko bat igorriko diogu Frantziako Gobernuari. Oposiziotik Eusko Jaurlaritzarako trantsizioan indar guztiak galdu dituzue, zeinen bitartez guztiei exijitzen zeniguten orain zuek egin nahi ez duzuena. Zure taldearen ohiko jarrera da, eta azken hogeita hamar urtetan herri honetako hizkuntzapolitikaren arduradun gisa egiteko gai izan ez zaretena besteoi exijitzen igaro zenuten aurreko legealdian. Eta ez zarete lotsatu ere egiten. Eta bien bitartean, zertan ari zarete? Zertan ari da Eusko Jaurlaritzak azken sei hilabeteetako ibilbide honetan? Zuen hauteskunde-egitarauan, adibidez, Frantziarenganako exijentzia-maila jaitsi zenuten. Elkarlanean aritzeaz hitz egiten zenuten, lurralde eta eskumen arloak errespetatuz. Zer da hau? Zuek eskumen arloa errespetatu behar duzue, eta guri eskatzen zeniguten beste estatu batekin, Frantziarekin, zorrotzak izateko Eskualdeko eta Eremu Urriko Hizkuntzen Europako Gutuna sinatzeko? Gainera, zuen gobernu-programaren zortzigarren helburuan hitz egiten duzue elkarlana bultzatu behar duzuela, lurralde eta eskumen arloak errespetatuz. Gustatuko litzaiguke jakitea zer ari den orain zure saila euskararen sustatzearen alde, lurraldeak eta eskumenak errespetatu behar direla kontuan izanik. Nola ari zarete kooperazioa bilatzen beste lurraldeetan euskararen alde indarrak biltzeko? Nola ari zarete eztabaidan jarraituaren dinamika bultzatzen eta eragile zein erakunde sozial nabarmenekin akordioa bilatzen? Hitz egiten ari zarete Estatu eta Europar arloko erakunde arteko eta gizarteko lankidetza-sareak bultzatu eta ezartzeko laguntza emateaz. Baina nola, nola ari zarete? | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1585 |
10 | 32 | 24.05.2013 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Idoia Mendia Cueva Euskal Sozialistak taldeko legebiltzarkideak Hezkuntza, Hizkuntza Politika eta Kulturako sailburuari egina, Eskualdeetako edo Eremu Urriko Hizkuntzen Europako Gutunari buruz | Mendia andrea, guztion ahalegina behar da eginkizun honetan: Eusko Jaurlaritzarena, talde politikoena, askotariko eragile sozialena, hizkuntza-aniztasuna babestu beharra geure egiten dugun guztiona. Eskertzekoa da, zentzu horretan, Talde Sozialistaren izenean zuk galdera hau edo hauek egin izana. Galdera honen bitartez zuek ere Frantziako Gobernu sozialistari Jaurlaritzatik egin diogun eskaera bera luzatzen diozue, eskaera zuena egiten duzue. Behar-beharrezkoa dute euskarak eta hizkuntzaaniztasunak Hollandek presidenteak eta Frantziako Partidu Sozialistak hauteskunde aurretik emandako hitza bete eta Hizkuntzen Europako Gutuna berrestea. Hartu zuten konpromiso horren izenean, dei berezia egiten diet berriro ere Frantziako Gobernuaren familia politiko berekoi, Legebiltzar honetako Talde Sozialistari eta zuri alegia, eurak ere, zuek zeuek ere, Frantziako kideak Hizkuntzen Europako Gutuna berresteko bidean sar daitezen ahaleginak egin ditzazuen. Ea denon artean lortzen dugun. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1586 | |
10 | 32 | 24.05.2013 | LLANOS GÓMEZ | PV-ETP | Interpelazioa, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, tratu txarren biktima diren emakumeak babesteari buruz | Eskerrik asko, presidente andrea. Egun on guztioi. Emakumeen kontrako indarkeriaren izurriak ez du etenik. Atzo bertan, Amagoia Elezkanoren heriotza gaitzesteko adierazpen instituzionala egin zen Legebiltzar honetan, Osoko Bilkuraren amaieran; 2013an Euskadin izan dugun lehen heriotza izan da Amagoiarena. Gaur, berriz, beste heriotza baten berri jakin dugu, Santanderren oraingoan. Atzoko adierazpen instituzionalean azaldu genuen moduan, erakunde publiko guztiek, gizarteeragile guztiek eta herritar guztiek hartu behar dugu gizonen eta emakumeen berdintasunaren aldeko konpromisoa. Esan genuen bezala, ahalegin guztia egin behar dugu guztiok, gogor saiatu eta gogotik lan egin, aurrerantzean emakumeen kontrako beste indarkeriaekintzarik gerta ez dadin. Heriotza gehiago deitoratu behar ez izatea lortu behar dugu; izurri hau amaiarazi egin behar dugu. Eta lan handia dugu egiteke, tamalez gero eta gehiago baitira horrelako kasuak. Gizarte osoari dagokio ardura hori, eta zeharkako ekintzak jarri behar dira abian –gu ere bat gatoz horrekin–; hala, Eusko Jaurlaritzaren kasuan, sailek elkarrekin lan egin behar dute arlo honetan. Legebiltzar honetan bertan egindako agerraldian azaldu zenez, orain garrantzi handiagoa eman nahi zaio prebentzioari, eta horretan ere ados gaude gu, ezinbestekotzat jotzen baititugu prebentzioa, kontzientziazioa eta sentsibilizazioa. Funtsezkoa da botere publikoek prebentzioa lantzea eta erakunde publikoek arlo horretan lan egitea, emakumeen kontrako indarkeriazko jarrerak gertatu aurretik saihesteko. Eta prebentzio horrek hezkuntza du, noski, abiapuntu. Izan ere, datu kezkagarri bat dugu eskuartean, gazteei buruz egindako zenbait azterlanetan ikusi baita gazteek ontzat jotzen dituztela zenbait jarrera matxista; nire ustez, beraz, lehenik eta behin, eremu horretatik bertatik, hots, gaztediaren eremutik hasi behar da lantzen gizonen eta emakumeen arteko berdintasuna, oinarrizko printzipio modura. Horixe da prebentziopolitikarik onena. Hezkuntzari zuzenduriko prebentzio-neurriez gain, bat gatoz, halaber, Eusko Jaurlaritzak aspalditik lantzen dituen gainerako prebentzio-neurriekin. Dena dela, prebentzioa garrantzitsua eta beharrezkoa –ezinbestekoa– bada ere, era berean, babesa ere ez dugu inolaz ere bazter utzi behar; prebentzioa eta babesa dira gure bitartekoak, eta haien bidez burubelarri ekin behar diogu, atzo gertatutakoa sekula gehiago gerta ez dadin. Baina kontua da genero-indarkeriazko ekintzak, hasieran esan dudan moduan, murriztu beharrean, gero eta usuagoak direla. Zuk zerorrek gaur goizean emandako datuen arabera, sailburu andrea, 2013ko apirilaren 29an jada genero-indarkeriaren biktima izandako emakumeen 4.658 espediente zeuden. Ez dakigu zer ari den areagotzen: ez dakigu gero eta kasu gehiago dauden edo gero eta salaketa gehiago dauden, baina, nolanahi den ere, argi dago eraginkortasunez babestu behar direla biktimak. Esan bezala, indarkeriaren aurkako erantzunak alderdi ugari jorratu behar ditu, eta Jaurlaritzako sailek elkarrekin lan egin behar dute; guztiak bat gatoz horretan; baina garrantzitsua iruditzen zaigu, halaber, politika guztien arteko ikuspegi orokor eta bateratua egotea, elkarrekin koordinatuta jardun ahal izateko. Horregatik, bada, gure taldeak onuragarritzat jo zuen joan den legegintzaldian Herrizaingo Sailaren barruan biktimak artatzeko zuzendaritza sortu izana, hartara arreta eta babes hobea eman baitzekiekeen biktimei. Zuzendaritza hori, baina, desagertu egin da, eta, aditzera eman zenez, Emakundek hartu ditu zuzendaritza haren betekizunetako batzuk. Espero dezagun ondo funtzionatzea; dena dela, zuzendaritza hori desagertu egin den arren, Herrizaingo Sailak (Segurtasun Saila gaur egun) eginkizun hori betetzen jarraitzen du, eta biktimei arreta eta babesa ematen eta prebentzioa lantzen jarraitzen du. Hala, 74 langilek dihardute arestian aipatutako 4.658 espediente horiek izapidetzeko lanetan, Euskadin informazioa emateaz, kontzientziazioa lantzeaz eta biktimei babesa emateaz arduratzen diren hogeita bost ertzainetxeetan. Zuk zeuk azaldu duzun moduan, babes hori emateko, lehenik eta behin nolako arriskua dagoen balioetsi behar da, eta, arrisku-maila nolakoa (oinarrizkoa, goi-mailakoa edo apartekoa), halako babesneurriak ezartzen dira. Legebiltzarkide honek martxoaren 15ean interpelazio hori aurkeztu zuenean, orain baino zalantza gehiago genituen tratu txarren biktimak babesteko ezarri asmo ziren neurriei buruz –egia da hori–, itxura batean bazirudielako neurri horietako zenbait –bizkartzainak eta beste babes-neurri batzuk– desagertu egingo zirela. Gerora, aditzera eman da bizkartzainak ez direla kenduko –egia da–; alabaina, ez da berdin jokatu beste neurri batzuekin, hala nola bizkartzainik nahi ez duten eta eskumuturreko elektronikorik eskatu ez duten emakumeei ezartzen zitzaizkien babes- neurriekin. Emakume horien kasuan, kontrazaintza bidezko babes-protokoloa ezartzen zaie, Laguntza Unitatearen ardurapean orain arte, eta uniformerik gabeko ertzainek egiten dute zaintza hori, poliziaren bereizgarririk gabeko automobiletan. Alabaina, unitate hori ere, indarkeriaren biktimei berariaz arreta emateko zuzendaritza bezalaxe, desagertu egingo da. Esan bezala, guk martxoaren 15ean aurkeztu genuen interpelazioa, eta gai hau luze eta zabal jorratu zen maiatzaren 6ko agerraldian; hala, orduko saio hartan, bai zuk, sailburu andrea, bai Emakunderen zuzendariak, zehatz-mehatz eman zenuten babesneurrien berri. Hala ere, interpelazioari eustea erabaki dugu; izan ere, batzorde horretan esandakoa xehexehe irakurrita, ez zaizkigu aski sendoak iruditu unitate hori bertan behera uzteko emandako argudioak. Esan bezala, aurtengo otsail-apiriletan, zuen polizia-eredua aurkeztu zenuten (hurreko poliziaeredua, gertukoa) baita Ertzaintzaren Plan Estrategikoa-2016 ere, hots, Ortzimuga egitasmoa, ertzainek kaleetan duten presentzia areagotzekoa eta herritarren segurtasuna indartzekoa; eta, Herritarren Segurtasuneko Dibisioak ertzain gehiago izan dezan (zehazki 450 ertzain gehiago izatea aurreikusi da), bertan behera utziko dira beste unitate batzuk: Indartze Brigada, Laguntza Unitatea eta Babes Unitatea. Azaltzen saiatu izan zara berregituraketa horrek eta Laguntza Unitatearen bereizketak zerikusirik ez dutela, eta, seguruenik, gaurkoan ere hori bera adieraziko ei duzu, baina, izatez, zuk zeuk eman zenuen hori aditzera, Herritarren Segurtasunean ertzain gehiagok parte hartuko zutela azaldu zenuenean, berregituraketa horrekin lotu baitzenuen beste unitate batzuk –honako hau barne– bertan behera uzteko erabakia. Orduko hartan ez zenuen azaldu gerora aditzera eman duzuna, alegia, egokiagotzat jotzen zenuela kontrazaintza ertzainetxeetan egitea. Ez, bada, sailburu andrea: lehenik eta behin polizia-ereduari buruz hitz egin zenuen: egungo garaietara egokitu behar zuela eta ertzain gehiago behar zirela kaleak zaintzen, baina, promozio gehiago sartzeko deialdirik ez duzunez egin nahi, bada, ertzainak, noski, ez dira hutsetik sortzen, eta, beraz, beste unitate batzuetatik hartu behar dituzu ezinbestean. Eta, besteak beste, horrako unitate horretatik hartuko dira ertzainak Herritarren Segurtasun unitatea hornitzeko. Emakumeak babesteko unitate horrek ehunen bat ertzain ditu, eta ertzain horiek kontrazaintza-lanak betetzen dituzte, tratu txarren biktima izandako emakumeen segurtasuna bermatzeko; eta ustezko hogeita hamar tratu txarren emaile atxilotu dituzte. Zuk, sailburu andrea, aditzera eman duzu ertzain horiek ez zutela lan berezitua egiten; oso bestelakoa da, baina, unitate horretako ertzainen beren iritzia, baita tratu txarren biktimen elkarteena ere. Elkarte horiek oso pozik zeuden unitate horrek egiten zuen lanarekin, eta elkarte horietako zenbaitek zalantzan jarri dute zuen sailak proposatu duen ereduaren eraginkortasuna oraingo ereduarena baino handiagoa izango ote den. Elkarrekiko erlazioa zegoen lehen, eta galdu egingo da orain. Gainera, agerraldi hartan azaldu zenuenez, unitate hori genero-indarkeriaren unitatetik bereiz egongo da; pentsatu nahi dugu, nolanahi ere, bereiz egon arren, harreman estua izango dutela elkarrekin. Esan dizudan bezala, berregituraketa aipatu ostean, agerraldi hartan, unitate hori ezabatzeko beste argudio batzuk ere eman zenituen: beste eredu horren arabera biktimei hurbilagotik emango zaiela babesa eta ertzainek hobeto ezagutuko dutela ingurua. Zure ustez, baina, Laguntza Unitateko ertzainek ez dute ingurua aski ongi ezagutzen, ala? Gure taldearen iritziz, erabaki horrek kalte egingo dio biktimei babesa emateko zerbitzuari. Hainbat arlotan espezializaziora jotzen ari denean, zerbitzua dibertsifikatzeko erabakia hartu duzue zuek, eta gure taldea ez dago erabaki horrekin ados, ez baitugu uste berregituraketa horren bidez zerbitzuak hobeto jardungo duenik, kontrakoa baizik. Aditzera eman duzunez, ertzainetxe bakoitzeko genero-indarkeriaren aurkako taldea arduratuko da kudeaketaz, eta kontrazaintza-lana ere talde horretako kideek egingo dute. Hauxe, baina, gure galdera: Nola egingo da? Eginkizun horretan diharduten ertzainak astez aste eta txandaz txanda aldatuko dira? Egun batean uniformea jantzita diharduen ertzain hori hurrena uniformerik gabe arituko da? Zenbat ertzainek edukiko dituzte, bada, emakume jakin bati eta haren ohiturei buruzko datuak? Zure ustez, Kontrazaintza Unitateko ertzainek ez al zuten geografikoki aski ongi ezagutzen zaindu beharreko ingurua? Gainera, zure ustez, ingurua geografikoki ezagutzea al da garrantzitsuena? Ez al da garrantzitsuagoa ustezko erasotzailea nor izan daitekeen jakitea eta biktimaren ohiturak ezagutzea? Beharrezkoa al da ertzain pilo batek izatea ohitura horien berri? Eta beste udalerri batera joanez gero, beste hainbat ertzainek ezagutuko al dituzte ohitura horiek? Gure ustez, esan bezala, egituraketa horrek ez du zerbitzua hobetuko, kontrakoa baizik. Gainera, beste galdera bat ere badugu: egingo diren edo egin asmo diren bateratze horiek direla-eta, esate baterako nola batuko dira Basauriko eta Galdakaoko ertzainetxeak? Orduan, are esparru zabalagoa ezagutu beharko dute ertzainek geografikoki? Argitu iezazkiguzu zalantza horiek, ez baitugu ikusten eraginkortasuna handituko denik, kontrakoa baizik. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1587 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Interpelazioa, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, tratu txarren biktima diren emakumeak babesteari buruz | Gracias, señora presidenta. Lehendakari, consejeros, señorías. Zure baimenarekin, Llanos andrea, zure interpelazioari erantzun aurretik, nik ere babesa eta elkartasuna adierazi nahi diet atzo Laudion eraildako Amagoia Elezkano Corchónen familiartekoei. Genero-indarkeriaren beste biktima bat izan da Amagoia, aurtengo lehena Euskadin. Amagoiaren heriotzarekin, bada, are gehiago luzatu da biktimen zerrenda luzea, eta gaur, gainera, beste pertsona bat gehitu behar diogu zerrenda horri, hogeita hamar urteko andrea hil baitu bere bikotekide ohiak Santanderren. Gogoan hartu nahi dut, halaber, atzo gizarte-langile batek Bilbon jasan zuen sexu-erasoa. Heriotza eta eraso horiek aurrez aurre jarri digute berriro ere bizi dugun errealitate gordin eta latza, non emakumeek anonimo izateari uzten baitiote, basakeria horren biktima bilakaturik. Inork ez du ezergatik isildu behar; inork ez du tratu txarrak jasaten dituzten emakumeen sufrimendua isildu behar, tratu txar horiei nolanahi deitzen diegula ere –dela genero-indarkeria, dela etxe barruko indarkeria, dela beste edozer–. Garrantzitsua iruditzen zait hori azpimarratzea, eta dei hori zabaldu nahi dut hemendik. Ezinbestekoa da berehala salatzea. "Gero dioenak…" esaera hori eduki behar lukete gogoan sufrimendu hori bizi duten biktima guztiek. Eta ez biktimek bakarrik, baita haien inguruak ere. Ez dezagun, bada, gero esan. Ertzainetxeak, udal-bulegoak, udaltzaingoa, gizarte-zerbitzuak, laguntza-elkarteak… Ate asko jo eta ireki ditzakegu; badugu nora jo eta salaketa non egin. Eta ezinbestekoa da salaketa jartzea, geroko utzi gabe. Halaxe esan nuen Erakunde, Segurtasun eta Justizia Batzordean, eta berriz ere diot orain Eusko Legebiltzarraren Osoko Bilkuran. Segurtasun Sailak eskaintzen dituen zerbitzuei dagokienez, babesa behar duten emakume guztiek –etxeko indarkeriaren biktima izan, zein generoindarkeriaren biktima izan– orain arte babes hori eduki dute, eta aurrerantzean ere edukiko dute. Eta arduraz jokatzeko, inork ez luke gai honetan zalantzarik eragin behar, eta ez luke alarma faltsurik piztu behar; izan ere, genero-indarkeriaren kontrako borroka gure poliziaren zerbitzuetako bat da eta garatzen ari garen politiken funtsezko balioen artean dagoen gizarteeginkizuna; hala, Ertzaintza gure gizartearekin uztartzen duten balioetako bat da. Hala da, eta hala izaten jarraituko du. Eta nola? Aurrekoan ere esan nuen: hogeita bost ertzainetxe horietan guztietan edo horietakoren batean espedientea erregistratua duten tratu txarren biktimei arreta emanez, biktima horiek babestuz eta prebentzioa landuz. Gure ertzainetxeetan 74 profesionalek dihardute genero-indarkeriaren edo etxe barruko indarkeriaren kasuak artatzen. Profesional horiek, batetik, espedienteak tramitatzeaz eta kudeatzeaz arduratzen dira –familia-unitate bakoitzeko, espediente bana–; bestalde, erreferentziako ertzain bat izendatzen diote biktimari, biktimak zuzeneko harremana izan dezan ertzain horrekin, gertuko harremana izan dezaten elkarrekin eta ertzainak berariazko arreta eman diezaion biktimari; hala, ertzain hori arduratzen da aldian-aldian biktimarekin elkarrizketak izateaz, biktimaren premien eta arriskuaren araberako maiztasunez, baina, gutxienez ere, bi hilabetean behin. Premien eta arriskuen arabera, beraz; izan ere, Ertzaintzak, kasu baten berri duen bezain pronto, lehenik eta behin, arriskua balioesten du, aurrekoan ere aipatu nuen galdetegi horretan oinarriturik, galdetegi hori indarkeria-kasu horietarako berariaz egindakoa baita Euskal Herriko Unibertsitateko Psikologia Kliniko Sailarekin lankidetzan. Zure berbaldian, Llanos andrea, Laguntza Unitatea desagertu egingo omen dela aipatu duzu, eta jakintzat eman duzu unitate hori desagertzeaz batera unitate horrek ematen zuen zerbitzua ere desagertu egingo dela edo, gutxienez, haren eraginkortasuna apaldu egingo dela. Horixe da, hain justu, arduraz jokatuz gero zabaldu behar ez genukeen alarmetako bat. Horregatik, argi eta garbi utzi nahi dut: Laguntza Unitatea eduki zein ez, orain arte lortutako berme berberekin jarraituko dugu genero-indarkeriaren eta etxe barruko indarkeriaren biktimei babesa ematen, ez baitugu inolako baliabiderik kenduko tratu txar hori jasaten ari diren emakume guzti-guztiak babesteko, babes-zerbitzu hori behar baitute eta halaxe eskatzen baitigute. Gauza bat da Ertzaintzaren antolamendua aldatzea, ematen dituen zerbitzuen egituraketa hobetzeko, eta guztiz bestelakoa da zerbitzu horiek bertan behera uztea. Beraz, argi eta garbi esango dut: babesa eskatzen duten pertsona guztiek, arriskuren bat duten pertsona guztiek babesa jasoko dute, orain arte jaso izan duten maila berean. Konpromiso hori dugu hartua bai sail honek bai Ertzaintzak, gure betekizun guztietan. Gogora ekarri nahi dut, bide batez, Laguntza Unitatea, izatez, ETAk mehatxatutako pertsonei babesa emateko sortu zela; hala, 2011n, ETAren indarkeria amaitu zenean, zerbitzu horren premia txikiagoa izanik, mehatxatutako emakumeei eta genero-indarkeriaren edo etxe barruko indarkeriaren biktimei kontrazaintzako zerbitzua eskaintzen hasi zen unitate hori. Kontrazaintza-zerbitzua uniformerik gabe eta poliziaren bereizgarririk gabeko ibilgailuetan dabiltzan ertzainek ematen dute, eta babestu beharreko emakumea zaintzen aritzen dira eguneko ordu jakin batzuetan. Babes-eginkizun hori, Laguntza Unitatea bertan behera geratu ondoren ere Ertzaintzak beteko du, eta kasuan kasu dagokion ertzainetxeak kudeatuko du, ertzainetxe horretan diharduten langileen bidez, orain ere prebentzio-eginkizunak betetzeko egiten den moduan. Prebentzio-lana eta ohituren eta errutinen segimendua uniformedun ertzainek egiten dute ertzaintzaren bereizgarria duten ibilgailuetan. Arrisku berezia duten biktimen babesari buruz galdetu didazula-eta, Llanos andrea, gogora ekarri nahi dizut egun –maiatzaren 20ko datuak dira– Laguntza Unitateak hogeita hamar emakumeri ematen diela kontrazaintza-zerbitzua uniformerik gabeko ertzainen bidez eta beste 53 biktimak hogeita lau orduko zaintza jasotzen dutela bizkartzainen bidez. Horiez gain, beste 2.272 emakumek, tamalez, aipatu berri ditudan prebentzio-neurriak dituzte aktibatuta (643k ohituretan eta 1.629k babeste-guneetan). Prebentzio-lan horiek, esan bezala, ertzainetxeetako ertzainek egiten dituzte, uniformea jantzita eta bereizgarridun ibilgailuetan. Neurri horiek arrisku bereziko biktimentzat soilik dira derrigorrezkoak, baina, hala ere, arrisku handia eta oinarrizko arriskua dutenei ere ezartzen zaizkie, eta aurrerantzean ere bide beretik joko dugu. Gaur egun, 896 biktimak Bortxa telefonoa dute, eta hogeita bederatzi emakumek zaintzarako eskumuturreko elektronikoa darabilte. Beste emakume askori, berriz, babesa eta laguntza ematen zaie lehenengoz epaitegira joateko, eta beste hainbati behar duten informazioa eta laguntza ematen zaie. Guztira, 4.641 espediente dira; alegia, 4.641 emakumeri ematen zaie arreta-, prebentzio- edota babes-zerbitzuren bat, eta berriz ere esango dut: Segurtasun Sailak zerbitzu hori eskaintzen jarraituko du, kasuan kasu dagokion ertzainetxetik. Eta zergatik kasuan kasu dagokion ertzainetxetik? Hartatik kudea daitezkeelako ondoen zerbitzu guztiak. Ertzainetxe horrek izango duelako dena delako biktimarekin harreman bakarra eta zuzenekoa. Genero-indarkeriaren biktimen alde lan egiten duten elkarteek goretsi egin dute neurri hori, baina ez elkarte horiek bakarrik, baita Eusko Jaurlaritzaren Genero Indarkeriaren Biktimen Arretarako Zuzendaritzari atxikitako zerbitzu teknikoak berak ere. Hortaz, gogoan izan halako jokabideak eta oinarririk gabeko alarmak kalte handia eragiten ari direla; horregatik, nire ustez, halako gai latzetan kontu handiz jokatu behar da, alarmarik ez eragiteko eta oinarririk gabeko sumoak ez zabaltzeko. Alarma horiek, gainera, ez dute funtsik, eta ez diete inolako mesederik egiten uneotan indarkeria-mota hori jasaten ari diren edo etorkizunean indarkeria hori jasango duten pertsonei. Berriz ere diot, beraz: ez jarraitu nahasten Ertzaintzaren antolamendua edo egituraketa eta zerbitzuen eraginkortasuna. Aski da. Ziurtasun osoz diotsut aurrerantzean ere zerbitzuak orain arteko berme eta kalitate berberarekin edo are berme eta kalitate hobearekin emango direla. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1588 |
10 | 32 | 24.05.2013 | LLANOS GÓMEZ | PV-ETP | Interpelazioa, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, tratu txarren biktima diren emakumeak babesteari buruz | Gracias de nuevo, señora presidenta. Sailburu andrea, harrigarria egiten zait zure jarrera: orain arte modu jakin batean eman den zerbitzua aldatu egingo da, baina ez duzu nahi gainerako talde politikoek horren gaineko galderarik egitea, bestela alarma eragiten omen dugulako. Ez dakit, bada; ez omen dituzu jarrera batzuk onartuko; jarrera batzuk onartezinak omen dira, alarma eragiten dutelako. Nori buruz ari zara, baina? Zerbitzuen antolaketaren gainean galderak egiten ari garen taldeei buruz? Zerbitzu-eredu onena zein den argitzen saiatzen ari garen talde politikoei buruz? Izan ere, nire ustez, alarma, izatekotan, zure erantzunek eragingo dute. Zure erantzuna behar bezain argia bada eta tratu txarren biktima diren emakumeei argi geratzen bazaie zerbitzua hobetu egingo dela, ez da alarmarik sortuko. Aldiz, hain argi ikusten ez badute, orduan, alarma piztuko da. Baina alarma, sailburu andrea, ez du galderak eragiten, erantzunak baizik. Eta aurretiaz ere esan dizut: babes-neurri horiei guztiei buruzko interpelazioa aurkeztu genuen bazirudielako neurri horietako batzuek aldaketa nabarmenak izango zituztela. Gerora azalpenen bat eman duzu neurri horietako batzuen gainean zure sailak zer asmo duen argitzeko, baina orain hizpide dugun honetan, zehazki, ez duzu ezer argitu, eta horrexegatik eutsi diogu interpelazioari. Aditzera eman duzu babesa ematen jarraituko dela (ez daukat zalantzarik) eta babesa eskatzen duen orok babesa jasoko duela (ez daukat zalantzarik), baina kontua ez da bakarrik babesa ematea, baizik eta ahalik eta babes handiena ematea. Horixe da kontua, sailburu andrea: kasu honetan, zein da babesa emateko modurik onena: kontrazaintza-lanak ertzainetxeek berek ematea edo babes hori orain arteko moduan ematea? Egia da Laguntza Unitatea ez zela zehazki halako lanetarako sortu, baina kontua da lehen tratu txarrak jasaten zituzten emakumeek ez zutela bizkartzainik izaten eta gero bizkartzainak jartzen hasi zitzaizkiela. Egia da zerbitzu hori ez zela horretarako sortu, baina aspaldian zerbitzu hori ematen ari zen, eta zerbitzu ona zen. Azaldu duzu hartara kudeaketa-lana ertzainetxeak egingo duela. Eta lehen ere bai! Lehen, baina, Iurretarekin harremanetan jartzen ziren, emakumeei kontrazaintza ezartzeko, eta orain ertzainetxean bertan ezarriko zaie kontrazaintza. Ez diezu erantzun egin dizkizudan galderei; galderei erantzun gabe jarraitzen duzu. Alegia: zenbat ertzainek jakingo dute tratu txarrak jasan dituzten emakumeen ohituren eta bizimoduaren berri? Zenbatek? Izan ere, ertzainetxeetako ertzainek arduratu behar omen dute zerbitzu horretaz, baina kontuan izan behar da hiru txanda daudela eta, gainera, aldaketak egin ahala, ertzainak ere aldatu egiten direla. Orain, gainera, arestian esan dudan bezala, Basauri eta Galdakao batu egingo dira; beraz, zuk aipatzen zenuen ezagutza geografiko horrek handiagoa izan beharko du, herritarren segurtasuneko patruilak batu egingo baitira. Ez duzu erantzun zerbitzua hobea izango den. Baietz diozu zuk, hala izango dela. Tira, bidea ekinez egiten da; baina, kasu honetan, zerbitzuak ondo ziharduen; beraz, zerbitzua bertan behera utzi gabe ere, bazegoen unitatea berregituratzeko eta beste zenbait kontu aldatzeko aukera ere. Ezta… (galdera honetan erantzuteko utziko dizut, batzordean galdetu zitzaizunean ez zenuelako erantzun). Alde batetik, esan izan duzue unitate horretako kideek ez zutela prestakuntzarik, baina, beste alde batetik, batzorde horretan azaldu zenutenez, ertzainetxeetan Herritarren Segurtasunean jardungo duten ertzainek prestakuntza jasoko omen dute. Orduan, dagoeneko ez dakigu prestakuntza hori beharrezkoa den edo ez; ez dakigu ertzainek prestakuntza hori jasoko duten edo ez. Eta beste kontu bat, azkenik. Esan duzu unitatea, "itxura denez", desagertu egingo dela. Ez dakit, bada, argi daukazun unitatea desagertuko den edo ez; nolanahi ere, kontuan hartuta –zuk zeuk hala esanda– Ertzaintzaren Ortzimuga egitasmoko 2016 Plan Estrategikoa agiri bizia dela eta beraz aldaketak eta ekarpenak izan ditzakeela, prest al zaude ertzainetxeetako babesaren eraginkortasuna Laguntza Unitatearena baino okerragoa dela egiaztatuz gero atzera egiteko eta egitasmo horretan berriro ere unitate hori sartzeko? Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1589 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Interpelazioa, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, tratu txarren biktima diren emakumeak babesteari buruz | Muchas gracias. Llanos andrea, ez dakit zerk kezkatzen zaituen; ez dakit, izatez, emakumeak babesteko zerbitzuak kezkatzen zaituen (zure berbaldiari erreparatuz, ulertzen dut…) edo Ertzaintzaren beraren antolamenduak kez- katzen zaituen, alegia, Laguntza Unitateari eustea… Ez dakit zein den funtsean zure kezka. Zerk kezkatzen zaitu, bada? Galdakao eta Basauri nola batuko diren? Batzen baldin badira, betiere, nik ez baitut sekula horri buruz hitz egin, ez hemen, ez hemendik kanpo. Hortaz, ez dakit zerk kezkatzen zaituen zehazki. Izan ere, horrenbeste kontu nahasi dituzu hemen, ez baitakit zein diren zure lehen kezka eta azkena. Egia da: galdetzeak ez du alarma sortzen, baina zerbitzu jakin batzuk ematen jarraituko ote diren zalantzan jartzen duen horrek bai, horrek alarma sortzen du, eta, horrexetan jardun dute talde politiko jakin batzuek. Ahalik eta babes onena ematea da helburua; bat nator zurekin. Horregatik eratu dugu babes-eredu hori; horregatik egin dugu aldaketa hori; eta, esan bezala, etxe barruko indarkeriaren arloan edo generoindarkeriaren arloan diharduten ertzainek berek ere goraipatu dute eredu berria, baita emakume horien alde lan egiten duten elkarteek ere. Berriz ere esango dizut: genero-indarkeriaren biktimen segurtasuna ahalik eta zorrotzen bermatzeko behar den babesa ematen da, eta halaxe jarraituko da. Gure ereduak, esan bezala, kudeaketa osoa ertzainetxeetatik egitea proposatzen du. Zure galdera izan da: "Zenbat ertzainek ezagutuko dituzte emakume horien ohiturak?". Zenbatek ezagutzen dituzte, bada, orain? Orain, emakumeek birritan azaldu behar dituzte beren ohiturak, ertzainetxean, lehenik, eta kontrazaintza egiten duten ertzainei, gero, horren arabera beren jarduerak zehaztu eta egituratu ahal izateko. Eredu berrian, ordea, emakumeek ez dute gauza bera birritan azaldu beharrik izango. Hartara, saihestu egingo dugu biktimizazio bikoitz hori. Zenbat ertzainek ezagutuko dituzten ohitura horiek? Zerbitzua emateko behar diren bestek. Orain bezalaxe; orain bezalaxe. Zenbat ertzainek ezagutuko dituzten emakume horien ohiturak, prebentzio-zaintzako lanak egin ahal izateko? Zenbat ertzainek ezagutuko dituzten emakume horien ohiturak, kontrazaintzalanak egin ahal izateko? Bada, txandak bete ahal izateko bestek; orain bezalaxe. Ikuspegi horretatik, beraz, ez da inolako aldaketarik egongo. Aldaketa bakarra egingo dugu, kasuan kasu dagokion ertzainetxean bertan egin dadin kudeaketa, hartara, esan bezala, prozesua arindu egingo baita, emakumeek eman beharreko azalpenei dagokienez; gainera, babes hobea eman ahal izango zaie, eta baliabideak eraginkortasun handiagoz erabili ahal izango dira. Horrexegatik egin dugu eredu horren alde. Eta, plan estrategikoaren aurkezpenean iragarri nuen bezala, plan estrategiko horrek osagai garrantzi- tsu bat du, ebaluazioaren osagaia, alegia. Ebaluazioa, zuzendu beharrekoa zuzentzeko eta ahal dugun guztia hobetzeko. Ez inolako zalantzarik izan. Muchas gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1590 |
10 | 32 | 24.05.2013 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Eskerrik asko, presidente andrea. Tira, dagoeneko beste inork ere esan dizun moduan, sailburu andrea, joan den maiatzaren 15ean, asteazkenez, Urtza Alkorta atxilotu zuten Ondarroan, sei egunez zuzenbide-estatu osoa airean eduki ostean. Kamera geldoan egindako atxiloketa izan zen Ondarroakoa, sailburu andrea, zure ezbaien eta Batasunaren munduari ei diozun adeitasunezko beldur horren eraginez. Eta ez da lehenengo aldia, sailburu andrea, beste batzuetan ere kikildu baitzara inguru erradikalak egiten dituen erronken aurrean. Berdin antzeko ikuskizuna izan genuen Donostiako Bulebarrean ere, talde armatuko kide izateagatik zigortutako Segiko sei kide azkenik apirilaren 19an atxilotu zituztenean, apirilaren 9tik Bulebarrean kanpatuta egon ostean. Baina hizpide dugun kasu honetan, astungarri bat dago, sailburu andrea. Eta ez zatzaizkidala aztora; baina, gaurko saiorako galdera idazten ari nintzela, zalantzan egon naiz galdera nori egin: zuri edo Mintegi sailburuari. Izan ere, atxilotze-ekintza horri buruz galdetzea zen gure asmoa, baina, itxura denez, ekintza hori elkarrekin zuzendu zenuten zuk eta Mintegi andreak, xehetasunak elkarrekin telefonoz hitzartuta; edo itxura hori eman zen behintzat. Ardurak, dirudienez, bion artean banatu zenituzten: han zegoen jendea baretu behar zuen hark, eta zuk, berriz, haren aginduz, txukun eta indarkeriarik gabe jardungo zela bermatu. Eta hori oso larria iruditzen zaigu, sailburu andrea. Hori da garai berria? Hori da zuen poliziaeredu berria? Epaileen aginduak bete beharrean, epai horiek noiz bete hausnartzen geratzea? Agindua betetzeko bost egun ematea? Ezker abertzalearekin ekintzak adostea, edo, gutxienez, itxura hori ematea? Atxiloketa horri aurre egin dion pertsonari berari atxiloketa nola eta noiz egingo den azaltzea? Zer herrialde seriotan eskatzen zaio atxilotzeko baimena, nori eta atxilotu behar den horri? Hori da zure eredua? Ezker abertzalearen eskakizunei men egingo dien polizia, ezin leporatu dakion herriaren aurka egiten duenik? Duela zenbait egun, Ertzaintzaren berrantolaketari buruz eta kaleko unitate batzuen izendapenari buruz eztabaidatu genuen Legebiltzar honetan. Horretarako behar zen berregituraketa hori? Horretarako behar ziren liskarren kontrako 300 ertzain, hogei furgoneta, ibilgailu blindatuak eta bi txalupa ere bai? Sei egun behar izateko zalantzarik gabe azkarrago eta askoz baliabide gutxiagorekin egin zitekeen atxiloketa egiteko? Eta zergatik ez ziren egin atxiloketa gehiago? Zergatik ez zen jendea identifikatu eta agintari judizialaren esku jarri, kontuan hartuta delitu egin zutela erresistentzia aktiboa egiteagatik eta aginteari men ez egiteagatik? Horrela jardungo duzue aurrerantzean? Horrela erantzungo zaio Justiziaren lana oztopatzeko Bilduk abian jarritako estrategiari? Izan ere, zuzenbideestatuaren aurkako harresi gehiago ere egingo da, itxura batean, eta jakin egin behar dugu, sailburu andrea, hurrengo batean ere aukerarik emango ote duzun halako beste harresi bat –lotsaren harresi bat edo zigorgabetasunaren harresi bat– egiteko. Besterik ez. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1591 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Eskerrik asko, presidente andrea. Llanos andrea, bilkura honetan, Legebiltzar honetan, gaur goizean jada birritan eman dut erantzuna, eta erantzun horri lotzen natzaio oraingoan ere, galdera ere berbera baita. Eskerrik asko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1592 |
10 | 32 | 24.05.2013 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Begira, sailburu andrea, ez dakit nola ulertu zure erantzuna; ez dakit errespetu-faltatzat jo ala arrazoibide-faltatzat jo; nolanahi ere, nire ustez, legebiltzarkide batek galdera egiten badizu, sikiera erantzuna merezi du. Kontua da agian ez daukazula zer erantzun. Izan ere, esan dudan bezala, Ertzaintzaren buru izanik ere, hain herabe jokatu duzu atxiloketa horietan, ia-ia konplize modura ere jardun baituzu. Alde ederra egon da zure jokaeraren eta Ertzaintzarenaren artean. Ertzaintzaren jardunbidea bikaina izan da; zurea, berriz, tamalgarria guztiz. Zure agindupeko ertzainek bikain jardun zuten; 10ekoa atera zuten; zu, berriz, ez zinen 5eko ziztrin batera ere iritsi. Egoera horrek beste garai batzuk dakarzkigu gogora, sailburu andrea, Alderdi Sozialistaren eta Alderdi Popularraren karguak jazarri eta mehatxatu egiten gintuzteneko garaiak eta Ertzaintzak ezker abertzalea ez eragozteko eta furgoneta barruan geratzeko agindua zueneko garaiak. Gertuko polizia eta polizia eraginkorra defendatzen duzu zuk, polizia integrala; bada, orduan, ezin dituzu onartu ezker abertzalearen erronka horiek. Ezin duzu defendatu itxura hutseko polizia, Bildu ez eragoztea helburu duena; izan ere, bestela, Ertzaintzaren izen ona lorrintzen arituko zara. Ez dugu honaino iristea lortu ETAren aurrean amore eman delako, baizik eta zuzenbide-estatua defendatu dugulako. Ez gara honaino iritsi poliziak mundu horri gur egin diolako eta haren aurrean burua makurtu duelako. Eta nik, noski, hauxe eskatzen dizut, hau baino ez: horrelako harresirik ez dadin aurrerantzean sekula gehiago gertatu, lotsaren harresia delako. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1593 |
10 | 32 | 24.05.2013 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Llanos andrea, erantzuna begien bistakoa da: Ertzaintzak irizpide polizialak betetzen ditu, eta irizpide polizialak beteko ditu, ez zuk nahi dituzun irizpideak edo zuk hemen ezartzen dituzun irizpideak. Irizpide polizialak betetzen ditu, alegia, poliziaren jardun-esparrura mugatzen diren irizpideak; irizpide polizialei eta judizialei jarraitzen die, Botere Judizialak ematen dituen aginduak betetzeko. Eta horixe egin du berriki ere, bai Donostiako Bulebarrean, bai Ondarroako operazioan. Hortaz, agindu judizialak betetzeko, guri dagozkigun eginkizunak betetzen jarraituko dugu; hau da, atxiloketak egiten edo Botere Judizialak eskatzen dituen bestelako polizia-jarduerak egiten jarraituko dugu. Horixe dagokio Ertzaintzari, polizia integrala denez gero, eta berariazko legea du bere jarduna arautzeko, esleitu zaizkion segurtasun-eginkizunetara doituta. Berrehun pertsona baino gehiago aterarazi genituen gune horretatik kanpora; agintearen aurka atentatzeagatik lau atxiloketa baino gehiago egin, zegokien atestatua prestatu eta atxilotuak epailearen aurrera eraman ditugu; hamar pertsonari administrazio-eginbideak ezarri dizkiegu, Herritarren Segurtasuna Babesteko Legea ez betetzeagatik, eta hilabete eskasean bete ditugu eginkizun horiek guztiak, bai, halaber, Botere Judizialak hamar pertsona baino gehiago atxilotzeko eta espetxeratzeko egindako eskaera eta agindu guztiak ere; bada, hori dena zure ustez ez bada Ertzaintzaren edo sail honen eraginkortasunaren erakusgarri, hori, noski, zure iritzia besterik ez da. Polizia-lan horiek, esan dizudan bezala, poliziari dagozkion ikerketa- eta profesionaltasun-irizpideen arabera betetzen dira; ez zuk esaten duzunean, edo zuk agintzen duzunean. Horrenbestez, ez zuk ez inork ezin du esan ez noiz, ez nola, ez zer modutara bete behar diren horrelako eginkizunak. Polizia-irizpideen arabera bakar-bakarrik zehazten da hori. Horixe eskatzen zaio Ertzaintzari, eta horixe espero dugu harengandik, gure polizia baita, gertukoa eta gure gizartearen errealitateari atxikia. Eta, bai Donostian, bai Ondarroan ere, erabateko arduraz, proportzionaltasunez eta profesionaltasunez ebatzi ditugu egoera horiek. Horregatik, arren eskatzen dizut –eta ez da asko eskatzea ere– begirunez har ditzazula poliziaren jarduerak, bai, halaber, sailburu honek hartzen dituen erabakiak ere, zure berbaldian ez baituzu inolako begirunerik erakutsi. Muchas gracias. La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1594 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | … Artículo 84 de la normativa: "Lehendakariaren iritziz, eztabaidan zehar aipamenen bat egiten baldin bada legebiltzarkide batez edo legebiltzarkide baten jokabideaz edo legebiltzar-talde baten izen onaz edo duintasunaz balioiritziak edo zehazgabetasunak biltzen dituena, hitz egiteko aukera emango zaio aipatutako legebiltzarkideari edo aipatutako taldearen ordezkariari, gehienez ere bost minutuz, eta eztabaidagaiaren muinean sartu gabe, egindako aipamenei ez besteri erantzuteko". Beraz, artikulu honen arabera, eskatu nahi nituzke bost minutu hitza hartzeko. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1595 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Txisteak egin daitezke "a la consejera Mintegi", baina iruditzen zait gaia nahiko larria dela txisteak egiten hasteko, eta ez dut egingo txisterik. Hemen esan da gauza asko goiz osoan zehar, baina zentratuko naiz azkeneko interbenzioan. Balio-juzkuak egin dira: zein zen nire motibazioa, zein nire helburua, zein nire jarrera. Are gehiago, aditzera eman da nire motibazioa… La | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1596 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Hemen kuestioan jarri dena izan da nire presentzia Ondarroan maiatzaren 15ean, eta zergatik eta zer egiten nuen han? Eta nik argi esan nahi dut zergatik eta zer egiten nuen han. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1597 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Aklaratu behar da ez naizela Jaurlaritzako kontseilaria? | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1598 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Hori aklaratu behar da? Txistea ematen du, benetan. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1599 |
10 | 32 | 24.05.2013 | MINTEGI LAKARRA | EH Bildu | Galdera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz | Zure baimenarekin, aipatu nahi dut, eta hemen kuestioan jartzen ari da zergatik nengoen Ondarroan. Eta aipatzen ari da kontsejero moduan, egin den aipamena da konsejeroa nintzela, beraz baneuzkala atribuzio batzuk. Argituko dut. Erridikulura joko dut, absurdura joko dut eta orain jarriko naiz kontsejeroaren paperean, ze horretaz bakarrik hitz egin dezaket. Hitz egingo dut absurdutik. Nire helburua ez zen agintzea Ertzaintzari zer egin behar zuen, baizik eta egitea lekukotza Ondarroan. Hori zen nire helburua, lehenengo eskutik ezagutu nahi nuen zer gertatzen ari zen. Nire partaidetza irratian ez zen izan kontseilari moduan. Izan zen egun batzuk lehenago adostuta egon zela nire entrebista 30 minutukoa. Kontseilari moduan, nire borondatea ez zen izan han ebitatzea atxiloketa bat, baizik eta bitartekaritza-lana egitea. Eta hemen erreibindikatu nahi dut bitartekaritza-lana. | eu | https://www.legebiltzarra.eus/ic2/restAPI/pvgune_descargar/default/3b8144c8-0f64-4651-8ada-ac9a1a3bc123 | parl_eu_1600 |
Subsets and Splits
No community queries yet
The top public SQL queries from the community will appear here once available.